IP/09/1903 Brüssel, 10. detsember 2009 „.eu” internetidomeen on nüüd kättesaadav kõigis ELi keeltes Alates tänasest saavad Euroopa kodanikud, ettevõtjad ja organisatsioonid registreerida .eu domeeninimega veebilehti kõigi 23 ametliku keele tähemärke kasutades. Seega saavad registreerijad kasutada näiteks kreeka või kirillitsa nimesid nagu www.διαδίκτυο.eu või www.роуминг.eu . See sai võimalikuks tänu komisjoni poolt 2009. aasta juunis vastu võetud uutele ELi eeskirjadele ( IP/09/1044 ). „Rahvusvaheliste domeeninimede sisseviimine Euroopa tippdomeeni .eu on oluline samm tõeliselt globaalse ja samas lokaalse Interneti suunas. Paljud internetikasutajad elavad riikides, kus enamik kasutatavatest keeltest ei põhine ladina tähtedel „a–z”, ning loomulikult soovivad nad kasutada oma tähti ,” sõnas ELi infoühiskonna ja meedia volinik Viviane Reding. „Rahvusvaheliste domeeninimede kasutuselevõtt tippdomeenis .eu aitab veelgi paremini rahuldada mitmekeelse ja multikultuurse Euroopa vajadusi.” Rahvusvahelised domeeninimed on Interneti domeeninimed, mis lisaks ladina tähestiku 26 tähele (a–z), numbritele 0–9 ja sidekriipsule „-”, sisaldavad ka muid tähemärke. Kui seni oli domeeninime registreerimiseks tippdomeenis .eu võimalik kasutada piiratud valikul tähtemärke, siis nüüd on selleks kättesaadavad kõik erinevates ELi ametlikes keeltes kasutatavad tähemärgid. Komisjon otsustas, et Euroopa tippdomeeni .eu kasutajatel peab olema võimalik kasutada kõigi ELi ametlike keelte tähemärke ( IP/09/1044 ). Rahvusvahelised domeeninimed võimaldavad seda. Nüüdsest on tippdomeeni .eu all võimalik registreerida domeeninimesid, mis sisaldavad niisuguseid tähti nagu à, ą, ä, ψ või д. ELi kodanikel, ettevõtjatel ja organisatsioonidel on võimalik registreerida ka muudest kui ladina tähtedest koosnevaid domeeninimesid, mis on esmatähtis näiteks kreeka ja bulgaaria keele puhul. Hispaania ja baski keele rääkijad saavad registreerida nimed, milles esineb täht „ñ” ning prantsuse, portugali ja katalaani keele kõnelejad saavad kasutada tähte „ç”. Alates .eu domeeninimede registreerimise algusest 2006. aastal on mitmekeelsus olnud .eu tippdomeeni väga oluline aspekt. Näiteks on õigusliku raamistikuga ette nähtud, et .eu domeeninimesid saab registreerida ja registreerimist käsitlevaid otsuseid saab edastada kõigis ühenduse ametlikes keeltes. Samuti on ette nähtud, et domeeninimede registreerimisel saab kasutada ametlike keelte kõiki tähemärke. Edasised sammud Nüüdsest saab tippdomeeni .eu puhul kasutada rahvusvahelisi domeeninimesid. Näiteks on nime „europa.eu” puhul „.eu” tippdomeen ja „europa” selle tippdomeeni all registreeritud nimi. Komisjon jätkab tööd, et võimalikult kiiresti kehtestada rahvusvahelised domeeninimevariandid ka tippdomeenile .eu (nt „.eu” kreeka või kirillitsa tähtedega). Volinik Reding teavitas ICANN i (Interneti nimede ja numbrite määramise korporatsioon) peadirektorit Rod Beckstromi komisjoni kavadest novembris Interneti Haldamise Foorumil ( IP/09/1717 ). Kui ICANN kiidab tippdomeeni .eu rahvusvahelised domeeninimed heaks, on ELi internetikasutajatel võimalik registreerida kogu veebiaadress omas keeles (nt nii „europa” kui ka „.eu”). Taust .eu on Euroopa tippdomeen, mille on kasutusele võtnud EL, kuid mida haldab eraõiguslik mittetulundusühendus EURid . Kõnealune Belgia, Tšehhi, Itaalia, Rootsi ja Sloveenia registrite ühendus alustas .eu tippdomeeniga seotud tegevust 2005. aastal. Praeguseks on registreeritud üle kolme miljoni .eu domeeninime ( IP/09/536 ). Lisateave MEMO/08/218 Annex Ten largest top level domains by number of registered domain names (as of 30 September 2009) TLD Number of registered domains .com 82 467 859 .de 13 077 091 .cn 12 545 589 .net 12 477 730 .org 7 840 201 .uk 7 826 095 .info 5 282 857 .nl 3 523 290 .eu (*) 2 991 205 .biz 2 370 874 Source: EURid Number of .eu domains by country (as of 30 September 2009) Country Number of .eu domains Austria 76 846 Belgium 91 334 Bulgaria 10 420 Cyprus 52 795 Czech Republic 87 382 Denmark 38 166 Estonia 8 146 Finland 15 389 France 267 678 Germany 922 344 Greece 26 231 Hungary 29 822 Ireland 50 311 Italy 164 049 Latvia 5 599 Lithuania 9 499 Luxembourg 26 929 Malta 3 759 Netherlands 417 892 Poland 163 465 Portugal 11 986 Romania 20 003 Slovakia 19 849 Slovenia 6 605 Spain 71 529 Sweden 75 452 United Kingdom 309 766 Source: EURid Growth of .eu domains 2007-2009 by country of residence of registrants Country Growth of .eu domains 2007-2009* Austria + 17 % Belgium + 9 % Bulgaria + 87 % Cyprus - 42 % Czech Republic + 49 % Denmark - 8 % Estonia + 35 % Finland + 20 % France + 39 % Germany + 7 % Greece + 28 % Hungary + 36 % Ireland + 82 % Italy + 20 % Latvia - 23 % Lithuania + 73 % Luxembourg + 87 % Malta - 81 % Netherlands + 15 % Poland + 60 % Portugal + 9 % Romania + 41% Slovakia + 56 % Slovenia + 44 % Spain + 17 % Sweden - 21 % United Kingdom - 18 % EU + 10 % *from 31.12.2007 to 30.09.2009. Source: EURid