IP/09/218 Bruselj, 5. februarja 2009„Za različnost - proti diskriminaciji“: članki, nagrajeni z letošnjo novinarsko nagrado EUDanes so bile podeljene novinarske nagrade „Za različnost - proti diskriminaciji“. Zmagovalni članek je francoski članek o homoseksualnih nogometaših, ki je dobil isto število točk kot danski članek o ženskah, ki so se spreobrnile k muslimanski veri. Tretjo nagrado je prejel portugalski članek, posebna nagrada v zvezi z romsko tematiko pa je bila podeljena grškemu novinarju. Podelitvena slovesnost bo drevi v praški palači Kaiserstejnsky. „Mediji so ključnega pomena v boju proti diskriminaciji, predsodkom in stereotipom“, je povedal evropski komisar za enake možnosti Vladimír Špidla. „Vrednote različnosti in socialne kohezije so v sedanjih socialnih, gospodarskih in finančnih razmerah še toliko bolj pomembne.“ Na današnji slovesnosti bo Evropska komisija počastila novinarje, ki s svojim pisanjem prispevajo k boljšemu razumevanju koristi, ki jih prinaša različnost, ter spodbujajo bralce h globljemu razmisleku o diskriminaciji in neenakosti. Letos je Komisija sklenila s posebno nagrado nagraditi članek, ki obravnava romsko tematiko. Prvo nagrado je prejela novinarka dnevnika Le Monde Pascale Krémer s člankom „Homophobie et football: la leçon de Chooz” (Homofobija in nogomet: kaj nas uči primer iz mesta Chooz) o homoseksualnih nogometaših lokalnega nogometnega kluba. Članek opisuje, kako trženje nogometa, usmerjeno v ustvarjanje dobička, prispeva k diskriminaciji homoseksualcev ter komentira pozitivne ukrepe nogometnih zvez po vsej Evropi za boj proti diskriminaciji te vrste. Z Le Krémerjevo si prvo nagrado deli novinar danskega dnevnika Morgenavisen Jyllands-Posten Ole Hall. Njegov članek z naslovom „Danske muslimer udsat for chikane“ (muslimanke na Danskem so žrtve nestrpnosti) razkriva, kako so bile Danke, ki so se spreobrnile k muslimanski veri, iz večine naenkrat potisnjene v pozornost zbujajočo manjšino v svoji lastni domovini. Kot pripadnice manjšine se spopadajo z istimi predsodki in sovražnostmi kot muslimani tujega porekla.Tretja nagrada je bila podeljena Christiani Martins in Marisi Antunes, avtoricam članka „Elite à prova de racismo“ (Elita, odporna proti rasizmu), ki govori o uspešnih portugalskih državljanih iz manjšinskih okolij, ki so uspeli v življenju kljub oviram, na katere so naleteli zaradi svoje drugačnosti. Članek je bil objavljen v tedniku Expresso. S posebno nagrado v zvezi z romsko tematiko pa je bil nagrajen članek „Η Γιουζγιάν σπάει τα σύνορα της φυλής της“ (Yuzyan je presegla meje svojega plemena). Avtorica članka Mika Kontourousi, novinarka pri časniku Eleftheros Tipos, opisuje težave, s katerimi se srečujejo Rominje, ko se želijo oddaljiti od svoje tradicionalne družbene vloge. Podelitvena slovesnost je del seminarja „Mediji za različnost“, ki ga je pripravila Evropska komisija. Na seminarju bodo predstavljeni rezultati vseevropske študije o dobrih praksah medijev in dobrih praksah v zvezi z njimi v boju proti diskriminaciji in pri spodbujanju različnosti. Seminarja se bo udeležilo več kot 80 strokovnjakov s področja medijev, organizacije za spodbujanje enakosti in nevladne organizacije iz vse Evrope. Novinarska nagrada je eden izmed številnih načinov povečevanja osveščenosti v okviru obveščevalne kampanje „Za različnost - proti diskriminaciji“. Letos sta partnerici novinarske nagrade novinarska organizacija European Youth Press in Zveza evropskih novinarjev (Association of European Journalists). Nagrajeni članki natečaja za novinarsko nagrado so bili izbrani izmed več kot 545 člankov iz vseh 27 držav članic, prispelih med 1. januarjem in 31. oktobrom 2008. Žirija je poudarila, da so bili prejeti članki zelo kakovostni. Vsi štirje prejemniki nagrad bodo prejeli štipendijo za raziskovalno potovanje v državo EU po lastni izbiri. Glej tudi MEMO/09/51 Drugi podatki: Novinarska nagrada 2008 http://journalistaward.stop-discrimination.info„Za različnost - proti diskriminaciji“. http://www.stop-discrimination.info/2189.0.html Študija Mediji za različnost. http://www.media4diversity.eu/