IP/09/196 Βρυξέλλες, 30 Ιανουαρίου 2009Η Ευρωπαϊκή Επιτροπή διπλασιάζει την οπτικοακουστική κάλυψη γεγονότων και τις άλλες υπηρεσίες στα μέσα μαζικής ενημέρωσηςΤο EbS+, η νέα προσθήκη στην υπηρεσία «Η Ευρώπη μέσω δορυφόρου» (Europe by Satellite - EbS), εγκαινιάστηκε τον Ιανουάριο με σκοπό την παροχή οπτικοακουστικού περιεχομένου σχετικότερου με την ΕΕ στους δημοσιογράφους και σε άλλους χρήστες παγκοσμίως. Η Αντιπρόεδρος της Επιτροπής, κ. Margot Wallström, δήλωσε ότι «ο διπλασιασμός της χωρητικότητας θα αυξήσει τη διαφάνεια στην ΕΕ και την παρουσίαση των ευρωπαϊκών θεμάτων». Το EbS παρέχει ποιότητα εκπομπής, σε πραγματικό χρόνο και δωρεάν οπτικοακουστική κάλυψη των ειδήσεων της ΕΕ σε επαγγελματίες των μέσων ενημέρωσης σε ολόκληρο τον κόσμο. Το EbS είναι επίσης διαθέσιμο στο κοινό. Το EbS παρέχει ζωντανές μεταδόσεις των ευρωπαϊκών εργασιών και εκπέμπει ειδήσεις μέσω δορυφορικού σήματος και ζωντανής εικονοδιάσκεψης (webstreaming) έως και σε 23 γλώσσες. Επιπλέον, παρέχει αρχειακό υλικό (memoclips), τράπεζες εικόνων, ενημερωτικά βίντεο και μαγνητοσκοπημένα δελτία τύπου. Δικτυακός τόπος: http://ec.europa.eu/ebs