IP/09/ 1238 Bryssel 18. elokuuta 2009 EU:lta 18 miljoonan euron lisäinvestoinnit ultranopeaan mobiili -internetiin EU investoi 1. tammikuuta 2010 alkaen 18 miljoonaa euroa tutkimukseen, jolla kehitetään uutta 4G-mobiiliverkkojen sukupolvea. Euroopan komissio on juuri päättänyt alkaa rahoittaa LTE Advanced -tekniikan (Long Term Evolution Advanced) tutkimusta. Tämä tekniikka kasvattaa mobiilin internetin nopeuksia jopa satakertaisiksi nykyisiin 3G-verkkoihin verrattuna. LTE-tekniikasta on tulossa suosituin vaihtoehto seuraavan sukupolven mobiiliverkoissa käytettäväksi tekniikaksi, mikä johtuu myös huomattavasta rahoituksesta, jota EU on osoittanut sen tutkimukseen vuodesta 2004 lähtien. GSM-standardista tuli nykyaikaisen matkapuhelintekniikan perusta 25 vuotta sitten juuri Euroopan vaikutuksesta. Yhteisen eurooppalaisen tutkimustoiminnan ja EU:n yhtenäismarkkinoiden vaikutuksen ansiosta 80 prosentissa maailman matkapuhelinverkoista käytetään GSM-standardia. LTE:stä on tulossa samanlainen menestystarina. EU:n rahoittama tutkimus on taas tuomassa huipputeknologian sovelluksia eurooppalaisten arkielämää helpottamaan. "LTE-tekniikan myötä eurooppalainen tutkimus on edelleen etulinjassa mobiilipalvelujen ja -laitteiden kehityksessä aivan kuten GSM-standardin kehittämisen yhteydessä viime vuosikymmeninä," totesi tietoyhteiskunnasta ja viestinnästä vastaava komissaari Viviane Reding. "LTE-tekniikan myötä matkapuhelimista tulee suorituskykyisiä matkatietokoneita. Miljoonat uudet käyttäjät saavat matkapuhelimiensa kautta pääsyn ultranopeaan internetiin riippumatta siitä, missä he ovat. Digitaalitalous saa tästä huomattavia uusia mahdollisuuksia ja paljon kasvutilaa." Long Term Evolution (LTE) on uusinta langatonta tekniikkaa, joka kasvattaa mobiilin internetin siirtonopeudet jopa 100 megatavuun sekunnissa eli kymmenkertaisiksi 3G-mobiiliverkkoihin verrattuna. Euroopassa tekniikkaa testataan parhaillaan Suomessa, Saksassa, Norjassa, Espanjassa, Ruotsissa ja Iso-Britanniassa, ja sen odotetaan olevan kaupallisessa käytössä Ruotsissa ja Norjassa vuoden 2010 alkupuoliskolla. EU tuki LTE:n optimointia ja standardointia (41 johtavasta eurooppalaisesta yrityksestä ja yliopistosta koostuvan ryhmän toteuttamia WINNER I - ja II -hankkeita) 25 miljoonalla eurolla vuosina 2004–2007. Tämä johti ensimmäisen LTE-pohjaisen verkkoinfrastruktuurikonseptin kehittämiseen. Viime kuussa komissio päätti investoida vielä 18 miljoonaa euroa LTE:n kehittyneemmän version, LTE Advanced -tekniikan tutkimukseen. Syyskuussa aloitetaan hankkeen yksityiskohtia koskevat neuvottelut hankkeiden toteuttajien kanssa. Näistä huomattavimpia on WINNER-hankkeiden saavutuksiin perustuva ARTIST4G, joka yhdistää 4G-toimialan ja tutkijoita Suomesta, Ranskasta, Saksasta, Italiasta, Alankomaista, Puolasta, Espanjasta, Ruotsista ja Iso-Britanniasta. Uudet hankkeet käynnistetään tammikuussa 2010. Komission mukaan LTE- ja LTE Advanced -tekniikoissa on huomattavaa potentiaalia: LTE lisää verkko-operaattoreiden kapasiteettia, joten operaattorit voivat tarjota nopeampia mobiililaajakaistoja suuremmille asiakasmäärille edullisemmilla hinnoilla. Tämä muliistaa Euroopan mobiiliviestintämarkkinat. LTE Advanced -tekniikka kasvattaa mobiililaajakaistan nopeudet jopa 1 gigatavuun (1000 megatavuun) sekunnissa, mikä mahdollistaa kehittyneiden online-palvelujen käyttämisen, esim. korkealaatuisen TV- tai videokuvan katsomisen "tien päällä". LTE käyttää taajuusaluetta tehokkaammin, joten mobiiliverkot voivat hyödyntää "taajuusylijäämää" eli taajuuksia, joita vapautuu siirryttäessä analogisesta televisiosta digitaaliseen (ks. IP/09/1112 ). Signaalit kulkevat kauemmas kuin nykyisellä GSM-tekniikalla. Kattavan verkon toteuttamiseen tarvitaan siksi vähemmän tukiasemia, mikä vähentää maisemahaittoja ja energiankulutusta. LTE:n avulla mobiililaajakaista voitaisiin tuoda harvaan asutuille alueille ja kaventaa eroja maaseutu- ja kaupunkialueiden välillä. Vielä vuoden 2008 loppupuolella 23 prosenttia maaseutualueiden väestöstä ei ollut mahdollisuuksia tilata DSL-internet-liittymää ( IP/09/1221 ). Johtavat mobiilioperaattorit ja valmistajat ympäri maailmaa, esimerkiksi Orange, TeliaSonera, T-Mobile, AT&T, NTT-DoCoMo, Verizon, Alcatel-Lucent, Ericsson, Huawei ja Nokia Siemens Networks ovat jo sitoutuneet LTE-standardin käyttöön. Markkina-analyy sien mukaan operaattorien odotetaan investoivan lähes 6 miljardia euroa (8,6 miljardia dollaria) LTE-laitteistoon maailmanlaajuisesti vuoteen 2013 mennessä. Taustaa GSM-standardin maailmanlaajuinen menestys perustui teollisuuden, tutkijoiden ja lainsäätäjien tiiviiseen yleiseurooppalaiseen yhteistyöhön. GSM-standardointia vietiin 1980-luvulla eteenpäin EU:n nykyisten tutkimusohjelmien edeltäjän, eurooppalaisen tiede- ja teknologiayhteistyön puitteissa. Euroopan komissio antoi tukensa GSM-hankkeelle, ja vuonna 1987 Euroopan maat sopivat komission ehdotuksesta, jonka mukaan 900 MHz:n taajuusalue varattiin GSM-palveluille. Näin tasoitettiin tie GSM-tekniikan sujuvalle käyttöönotolle kaikkialla Euroopassa. Heinäkuussa 2009 EU-maat hyväksyivät Euroopan parlamentin johdolla komission ehdotuksen, jolla ajantasaistettiin vuoden 1987 GSM-direktiivi, jotta uusia tekniikoita, mm. LTE ( IP/09/1192 ), voitaisiin ottaa käyttöön 900 MHz:n taajuusalueella. EU investoi vuosina 2007–2013 yhteensä yli 700 miljoonaa euroa tulevaisuuden verkkojen tutkimukseen. Määrärahoista puolet käytetään langattomien tekniikoiden, 4G-verkkojen ja niiden seuraajien kehittämiseen. Tulevaisuuden verkkoja ja LTE:tä käsittelevä EU-tutkimus: http://cordis.europa.eu/fp7/ict/future-networks/ EU-rahoitettu hanke Wireless World Initiative New Radio (WINNER): http://www.ist-winner.org Annex LTE compared to previous mobile internet technologies Faster mobile broadband: Peak download speeds, in megabits per second Better user experience: Time it takes data to travel from user to main server and back, in milliseconds Figures and graphics available in PDF and WORD PROCESSED Figures and graphics available in PDF and WORD PROCESSED Operator commitments to LTE Country Operator Anticipated LTE service launch France Orange 2011-12 Germany T-Mobile 2011 Ireland Hutchison 3 2011 Italy Telecom Italia Not known Spain Telefonica O2 2011 Sweden TeliaSonera 2010 Sweden Tele2 Sweden 2010 Sweden Telenor Sweden 2010 Various Vodafone Not known Australia Telstra Not known Canada Telus 2010 Canada Bell Canada 2010 Canada Rogers Wireless 2010-11 China China Mobile 2011 China China Telecom 2011-12 Hong Kong SmarTone-Vodafone Not known Hong Kong HK CSL Ltd Not known Hong Kong PCCW Not known Japan NTT DoCoMo 2010 Japan KDDI 2010 New Zealand Telecom NZ 2011-12 Norway TeliaSonera 2010 Philippines Piltel Not known South Korea SK Telecom Not known South Korea KTF Not known USA Verizon 2010 USA MetroPCS 2010 USA CenturyTel 2010 USA Aircell 2011 USA Cox 2011 USA AT&T Mobility 2011 Source: Global mobile Suppliers Association, April 2009. LTE Long Term Evolution (LTE) is the next step from current mobile technologies, such as 3G/WCDMA & HSPA. This new radio access technology will be optimized to deliver very fast data speeds of up to 100Mb/s when downloading and 50Mb/s for uploading. Designed to be backwards-compatible with GSM and HSPA, LTE incorporates Multiple In Multiple Out (MIMO) in combination with Orthogonal Frequency Division Multiple Access (OFDMA) in the downlink and Single Carrier FDMA in the uplink to provide high levels of spectral efficiency and end user data rates exceeding 100 Mb/s, coupled with major improvements in capacity and reductions in latency. LTE will support channel bandwidths from 1.25 MHz to 20 MHz and both FDD and TDD operation. LTE-Advanced LTE-Advanced extends the technological principles behind LTE into a further step change in data rates. Incorporating higher order MIMO (4x4 and beyond) and allowing multiple carriers to be bonded together into a single stream, target peak data rates of 1Gbps have been set. LTE-Advanced also intends to use a number of further innovations including the ability to use non-contiguous frequency ranges, with the intent that this will alleviate frequency range issues in an increasingly crowded spectrum, self back-hauling base station and full incorporation of Femto cells using Self-Organising Network techniques. LTE-Advanced will be 3GPP ’s technology as a candidate for the ITU-R IMT-Advanced process, which is intended to identify ‘4G’ technologies.