IP/09/593 Briselē, 2009. gada 20. aprīlīPlatforma dialogam „Eiropas Integrācijas forums” un interaktīva Eiropas Integrācijas tīmekļa vietne — divi jauni instrumenti integrācijas veicināšanaiŠodien Komisija svinīgi atklāja Eiropas Integrācijas forumu un Eiropas Integrācijas tīmekļa vietni, kas ir divi jauni instrumenti Eiropas Savienībā dzīvojošo trešo valstu pilsoņu integrācijai. Eiropas Integrācijas forumā, kas ir organizēts sadarbībā ar Eiropas Ekonomikas un sociālo lietu komiteju, ES iestādes, ieinteresētās personas un pilsoniskās sabiedrības organizācijas dalīsies viedokļiem par integrācijas jautājumiem. Eiropas Integrācijas tīmekļa vietne — kas drīz tiks pārdēvēta par „Integrācija rokas stiepiena attālumā" — sniegs kvalitatīvu informāciju no visas Eiropas un dos iespēju interneta vidē izveidot integrācijas speciālistu kopienu. Komisijas priekšsēdētāja vietnieks Žaks Barro, kurš atbild par tiesiskumu, brīvību un drošību, sacīja: „Es uzskatu, ka, lai integrācijas politika nestu augļus, mums noteikti ir jāstrādā kopā. Tāpēc esmu īpaši gandarīts, ka šodien, Eiropas Integrācijas foruma pirmajā tikšanās reizē un Eiropas Integrācijas tīmekļa vietnes atklāšanas pasākumā esam sapulcinājuši visas ieinteresētās personas un organizācijas, kas darbojas integrācijas jomā. Forums ir „fiziska” platforma dialogam par integrācijas politikas aktuālajiem problēmjautājumiem un turpmākajām prioritātēm. Tīmekļa vietne ir „virtuāla” platforma — tiešsaistē pieejams rīku kopums, kas noderēs visiem tiem, kuri strādā ar imigrantiem. Tā ir patiesi interaktīvs instruments, kas dod iespēju dalīties paraugpraksē, uzzināt finansējuma saņemšanas iespējas un atrast projektu partnerus. Šī vietne palīdzēs interneta vidē izveidot jaunu kopienu, kurā apvienoties visiem integrācijas darbā iesaistītajiem.” Eiropas Ekonomikas un sociālo lietu komitejas priekšsēdētājs Mario Sepi teica: „Integrācijas process ir bijis ilgstošs process, kurā dažkārt ir bijis jāsastopas ar vilcināšanos, pretestību un noliegumu, tomēr tajā ir bijis vērojams arī ievērojams progress. Tas ir abpusējs process, kas balstās uz imigrantu un uzņēmējvalsts iedzīvotāju attiecīgajām tiesībām un pienākumiem. Tāpēc mēs esam pastāvīgi virzījušies uz patiesu līdzdalību integrācijas politikā, īpaši ņemot vērā, ka pašreizējais dialogs ar pilsonisko sabiedrību ir skaidri parādījis, cik daudz tā sagaida šajā ziņā. Tā nav nejaušība, ka savos atzinumos mēs nekad neesam pieļāvuši ksenofobiju; mūsu sagatavotā „Programma Eiropai: pilsoniskās sabiedrības priekšlikumi” to nepārprotami pierāda." Eiropas Integrācijas forums — platforma dialogam integrācijas jomā Eiropas Integrācijas forums dos iespēju pilsoniskās sabiedrības organizāciju pārstāvjiem paust viedokļus par integrācijas jautājumiem, īpaši saistībā ar „ES integrācijas programmu”. Šis forums arī radīs iespēju Eiropas Savienības iestādēm uzņemties aktīvu lomu šajā jomā. Šī sadarbībā ar Eiropas Ekonomikas un sociālo lietu komiteju organizētā integrācijas dialoga platforma ir lieliska iespēja apspriest aktuālos problēmjautājumus un turpmākās prioritātes ar Eiropas Savienības iestāžu pārstāvjiem. Šodien notiekošajā pirmajā tikšanās reizē tiks aplūkota foruma loma plānotās „ES integrācijas programmas” izstrādē un metodes, kā to paveikt, kā arī daži tādi aktuāli jautājumi kā pašreizējās ekonomiskās krīzes ietekme uz imigrantu integrāciju. Forumā piedalīsies pilsoniskās sabiedrības organizācijas, kas darbojas integrācijas jomā Eiropas līmenī, tostarp sociālie partneri, kā arī Eiropas Savienības iestāžu pārstāvji. Piedalīsies arī dalībvalstu integrācijas platformu un valstu integrācijas kontaktpunktu tīkla pārstāvji. Eiropas Integrācijas tīmekļa vietne — integrācija rokas stiepiena attālumāForuma laikā tiks arī oficiāli atklāta Eiropas Integrācijas tīmekļa vietne (www.integration.eu). Eiropas Integrācijas tīmekļa vietnes mērķis ir atbalstīt integrācijas politiku un praksi, daloties informācijā par veiksmīgām stratēģijām un sekmējot ieinteresēto personu un pilsoniskās sabiedrības organizāciju sadarbību visā ES. Šī vietne ir pieejama ikvienam un dod iespēju dalīties paraugpraksē, uzzināt finansējuma saņemšanas iespējas un meklēt projektu partnerus, būt informētam par aktuālajām tendencēm ES, valstu un vietējā līmenī un uzturēt saikni ar ES integrācijas kopienu. Eiropas Integrācijas tīmekļa vietne drīz tiks pārdēvēta par „Integrācija rokas stiepiena attālumā", un nodrošinās kvalitatīvu informāciju no visas Eiropas un sekmēs integrācijas speciālistu kopienas veidošanos, būdama kā tilts, kas savieno integrācijas speciālistus un politikas veidotājus.Šajā tīmekļa vietnē (www.integration.eu) atradīsiet:novatoriskas paraugprakses apkopojumu, kas pasniegts skaidrā, salīdzināmā veidā; tādus kopīgi lietojamus rīkus kā projektu partneru meklēšanas rīku, kas izmantojams tīklu veidošanai un kopīgu projektu izstrādei; informāciju par finansējuma saņemšanas iespējām; apjomīgu dokumentācijas sadaļu, kurā iekļauti ziņojumi, politikas stratēģijas dokumenti, tiesību akti un ietekmes novērtējumi; diskusiju forumus; valstu informācijas lapas ar jaunāko informāciju par tiesību aktiem un politikas programmām; sadaļu ar dažādu citu tīmekļa vietņu saitēm; regulāri atjauninātu jaunumu un pasākumu