IP/09/195 Bruxelles, den 30. januar 2009Vil du vide, hvad der er næste punkt på EU's dagsorden?Europa-Kommissionen har lanceret en ny EU-kalender, et nyt it-værktøj, der gør det muligt for alle, uanset hvor man befinder sig i verden, at finde ud af, hvad der er på dagsordenen i EU-institutionerne i den nærmeste fremtid. "EU-kalenderen giver journalister i medlemsstaterne adgang til samme oplysninger som pressekorpset i Bruxelles. Offentligheden kan selvfølgelig også kigge med. Et strålende eksempel på kommunikation på lokalt niveau," sagde Margot Wallström, der er næstformand i Europa-Kommissionen og ansvarlig for interinstitutionelle relationer og kommunikationsstrategi. EU-kalenderen er et webværktøj, der skal gøre det lettere for journalister og informationsmedarbejdere at finde vej gennem den stadige strøm af informationer om EU-spørgsmål. Det er en enestående indgang til avanceret information (tekster, links og billeder) om kommende lovgivning, aktioner og begivenheder udarbejdet eller tilrettelagt af EU-institutionerne. Alle oplysninger med højst tre museklik:en kalender med kommende aktioner og begivenheder (pr. uge, pr. måned og pr. kvartal) en faktaside for hver begivenhed (sted, dato, kontaktpersoner, kortfattet beskrivelse) billeder, videoer og/eller særlige websteder med mere indgående oplysninger.Se EU-kalenderen på: http://europa.eu/eucalendar/