IP/09/112 Брюксел, 22 януари 2009 г.Съществен напредък в областта на иновациите в ЕвропаПубликуваното днес Европейско табло на резултатите в областта на иновациите 2008 (ЕТРИ) показва, че до началото на финансовата криза ЕС е съумял да постигне значително подобрение в това отношение. Относителното изоставане спрямо САЩ и Япония е наваксано, по-специално предвид силния прогрес на много нови държави-членки като Кипър, Румъния и България. В цяла Европа особено изявен е напредъкът във връзка с човешките ресурси и наличието на финансиране за иновации. Все още обаче инвестициите на бизнеса в иновации са сравнително слаби, особено сравнени с това, което се прави в САЩ и Япония. Успоредно с този доклад, докладът „Наука, технологии и конкурентноспособност 2008“ предоставя задълбочен анализ на тенденциите в научноизследователската и развойна дейност на публичния и частен сектор, на резултатите в областта на технологиите и на напредъка, постигнат в реализирането на Европейското изследователско пространство. „Най-малко във времена на криза моментът е подходящ да се прекъснат инвестициите за изследвания и иновации. Те са жизненоважни, ако Европа желае да излезе по-силна от икономическата криза и да се справи с предизвикателствата на изменението на климата и глобализацията. ЕС притежава много предимства, а именно все по-привлекателно Европейско изследователско пространство и непрекъснато подобряващи се резултати в областта на иновациите. Но все още има работа за вършене, специално по отношение на относителния недостиг на инвестициите на бизнеса. Инициативите на Комисията за подобряване на ефективността на изследванията в ЕС, насърчаване на иновациите и развитие на високотехнологичните пазари водят ЕС в правилната посока“, подчертаха зам.-председателят на Комисията Гюнтер Ферхойген, отговарящ за предприятията и промишлената политика, и комисарят по науката и научните изследвания Янез Поточник. Докладът показва, че по резултати европейските държави се групират на четири различни нива и фактически всички страни са подобрили резултатите си, макар степента на напредък да варира:Швейцария, Швеция, Финландия, Германия, Дания и Обединеното кралство са лидерите в иновациите, чиито резултати са определено над средното ниво за ЕС. От тези държави Швейцария и Германия най-бързо подобряват резултатите си. Австрия, Ирландия, Люксембург, Белгия, Франция и Нидерландия са преследвачите в областта на иновациите, чиито резултати са над средното ниво за ЕС. В тази група най-бързо се подобряват резултатите на Ирландия, следвана от Австрия. Кипър, Исландия, Естония, Словения, Чешката република, Норвегия, Испания, Португалия, Гърция и Италия оформят групата на умерените новатори, чиито резултати в областта са под средните за ЕС. Резултатите на Кипър показват тенденция доста над средната за тази група, следвана от развитието на резултатите на Португалия. Малта, Унгария, Словакия, Полша, Литва, Хърватия, Румъния, Латвия, България и Турция са догонващите страни, чиито резултати в областта на иновациите са определено под средното ниво за ЕС. Повечето от тези страни са в процес на наваксване. Най-бързо подобряват резултатите си България и Румъния.За индивидуални резюмета на резултатите в областта на иновациите на всичките 27 държави-членки вж. MEMO/09/18.Резултати в областта на иновациите (Обобщен индекс на иновациите 2008) [ Figures and graphics available in PDF and WORD PROCESSED ] Забележка: Обобщеният индекс на иновациите 2008 е съчетание от 29 показателя, като се започва от възможно най-ниския резултат от 0 и се стига до възможно най-високия резултат от 1. ОИИ 2008 отразява резултатите за 2006/2007 г., поради технологичното закъснение при събирането на данните. Наваксване на изоставането спрямо САЩ и Япония Анализът на данните на равнище ЕС показва, че е налице съществено подобрение както в абсолютно изражение (сравнено с пет години назад), така и по отношение на САЩ и Япония. Сравнението с по-широк кръг страни разкрива също сравнително доброто представяне на ЕС спрямо нововъзникващите икономики. Особен напредък се наблюдава при човешките ресурси за иновации (дипломирани студенти, висше образование), широколентовия достъп до интернет и наличието на рисков капитал. Продължават обаче слабостите, свързани с инвестициите от страна на бизнеса, като ЕС е зад САЩ и Япония по разходи за научноизследователската и развойна дейност. Също така, въпреки че докладите констатират значението на нетехнологичните иновации, разходите на дружествата в ЕС за такива иновационни дейности (напр. обучение, дизайн, маркетинг, ново оборудване) са спаднали. Иновациите като рецепта за икономическо възстановяванеАнализът на ЕТРИ се основава на данни отпреди финансовата криза. Те са показателни обаче за съществуващите тенденции, силни страни и слабости, които трябва да се вземат предвид, когато се търси отговор на сегашните обстоятелства. В резултат на напредъка, постигнат от ЕС преди финансовата криза, европейските предприемачи са по-подготвени да възстановят успешната си дейност посредством иновации. Продължават обаче недостатъчните, в сравнение с главните конкуренти, бизнес инвестиции в иновации, което е безспорна слабост, която трябва да бъде преодоляна, включително чрез публично подпомагане на иновационни компании като например тези от Инициативата за водещи пазари (вж. IP/08/12), която стимулира търсенето на нови продукти и услуги. Други полезни заключения се съдържат в Доклада за напредъка в областта на иновациите, който беше публикуван редом с ЕТРИ и представлява независим експертен анализ на развитието на националните политики в областта. Той се опира на докладите на страните и е изготвен от независими експерти. Докладът е достъпен на интернет сайта на инициативата PRO INNO. Според доклада е видима тенденцията да се оказва подкрепа на новосъздадени дружества и стратегии в областта на иновациите, ориентирани към новите предизвикателства като изменението на климата и производителността на ресурсите. Констатациите на докладите ще бъдат използвани от Европейската комисия при оценяването на действащите политики в областта на иновациите и определянето на бъдещите приоритети. Контекст: Поръчано от генерална дирекция „Предприятия и промишленост“ на ЕК, ЕТРИ е изготвено от Центъра за икономически и социални изследвания в областта на иновациите и технологиите (UNU-MERIT) в Маастрихт, а Докладът за напредъка в областта на иновациите е изготвен от панел от експерти, ръководени от Атинския университет и Technopolis Group. Пълният текст на докладите е на разположение на адрес: http://www.proinno-europe.eu/metrics За повече информация вж. също MEMO/09/18, IP/09/92, MEMO/09/19