IP/09/473 V Bruseli 25. marca 2009Používanie mobilov narastá, spotrebiteľské ceny klesajú: Správa Komisie hovorí, že európskemu telekomunikačnému sektoru sa darí napriek hospodárskemu poklesuEurópa je svetový leader v oblasti služieb mobilnej telefónie, ktoré jej obyvatelia v roku 2008 využívali na 119 % (7 % nárast oproti roku 2007), s výrazným predstihom pred USA (87 %) a Japonskom (84 %). Toto zistenie obsahuje dnes uverejnená správa Komisie o pokroku jednotného trhu s telekomunikáciami. Napriek hospodárskej kríze európsky telekomunikačný sektor (tvoriaci asi 3 % HDP EÚ) v roku 2008 ďalej rástol, pričom jeho príjmy sa odhadujú na vyše 300 miliárd EUR, čo je o 1,3 % viac v porovnaní s rokom 2007, a predstihol zvyšok hospodárstva (s nárastom len o 1 %). Najväčší prínos z hospodárskej súťaže v sektore pociťujú spotrebitelia: platia menej a za svoje peniaze dostávajú väčšiu hodnotu. Vďaka opatreniu EÚ priemerné účty za mobilné telefóny v roku 2008 klesli z 21,48 EUR na 18,49 EUR a 75 % európskych spotrebiteľov má teraz internetové pripojenie s rýchlosťou 2 megabity za sekundu či vyššou (čo napríklad umožňuje sledovanie televízie cez internet). Správa Komisie však zároveň varuje, že ak sa nezlepší koordinácia na úrovni EÚ, jednotný trh s telekomunikáciami by mohla ohroziť nejednotná vnútroštátna regulácia. „Európa je svetadiel najvýraznejšie orientovaný na mobilné komunikácie a stále viac ľudí využíva mobilné telefóny a mobilné širokopásmové služby. Napriek svetovej hospodárskej kríze európski spotrebitelia komunikujú viac ako kedykoľvek predtým pomocou telefónov a internetu. To je dobrá správa pre sektor, ktorý môže Európe pomôcť čeliť poklesu,“ povedala Viviane Redingová, komisárka EÚ pre telekomunikácie. „Nesmieme však zaspať na vavrínoch. Musíme posilniť nezávislosť národných regulačných orgánov. Potrebujeme aj spravodlivejšiu hospodársku súťaž medzi prevádzkovateľmi pevných liniek a mobilnými operátormi vzhľadom na rastúce zbližovanie pevnej a mobilnej telefónie. A konečne musíme zabrániť obchádzaniu pravidiel EÚ, ktoré by mohlo poškodiť náš jednotný trh. Obzvlášť ma znepokojuje, že mnohé národné regulačné orgány si volia vlastné spôsoby regulovania vysokorýchlostných internetových sietí. Cesta k spravodlivej hospodárskej súťaži a investíciám do týchto sietí nevedie cez 27 rozličných riešení zväčša uprednostňujúcich domácich šampiónov, ale cez otvorené trhy, právnu istotu a rovnaké príležitosti pre všetkých investorov a operátorov.“ Dnešná správa Komisie je aktuálnym obrazom európskeho trhu s telekomunikáciami a stavu hospodárskej súťaže v 27 členských štátoch EÚ.Sektor rastie výraznejšie než zvyšok hospodárstva Odhaduje sa, že sektor telekomunikácií v EÚ v roku 2008 zaznamenal nárast o 1,3 %, čím prevýšil celkový hospodársky rast reálneho HDP na úrovni 1 %. Aj naďalej utlmuje infláciu pri ešte vždy klesajúcich cenách väčšiny štandardných komunikácií (ako sú telefonické hovory alebo surfovanie na webe). Mobily: spotrebitelia platia o 34,5 % menej než pred piatimi rokmi Trh s mobilnými zariadeniami zostal aj v roku 2008 najdynamickejším segmentom telekomunikácií. Využívanie mobilných telefónov narástlo zo 112 % populácie v roku 2007 na 119 % v roku 2008. V Taliansku, Litve a Luxembursku presahuje 140 %. Priemerný trhový podiel vedúcich operátorov klesol za minulý rok o 3 %, čo naznačuje zvýšenú hospodársku súťaž na trhu. V dôsledku toho spotrebitelia strávili viac času telefonovaním a posielaním SMS za ceny najmenej o 34,5 % nižšie než v roku 2004. Krajiny EÚ sú svetovým lídrom v oblasti vysokorýchlostného internetu Počet pevných širokopásmových internetových pripojení v EÚ rastie: v roku 2008 o 14 miliónov, takže celkový počet presiahol 114 miliónov. Dánsko a Holandsko sú svetovými lídrami v oblasti širokopásmového pripojenia, využíva ho vyše 35 % populácie. Spolu so Švédskom, Fínskom, Spojeným kráľovstvom, Luxemburskom, Belgickom, Nemeckom a Francúzskom predstihli USA, ktoré v júli 2008 dosiahli úroveň využívania 25 %. Došlo aj k nárastu mobilných širokopásmových služieb, pričom počet pripojení teraz predstavuje 13 % populácie EÚ. Mobilné širokopásmové pripojenie využívajúce dátové karty a USB modemy sa stáva reálnou alternatívou pevného širokopásmového pripojenia v krajinách ako Rakúsko (počet pripojení zodpovedajúci 11,4 % populácie), Fínsko (9,1 %) a Portugalsko (8,3 %). Väčší počet spotrebiteľov mení svojho operátora V roku 2008 20,5 milióna spotrebiteľov zmenilo telefónneho operátora, pričom si mohli ponechať svoje staré číslo pevnej linky alebo mobilu. Od roku 2003, kedy sa zaviedla možnosť zmeny operátora, túto možnosť využilo asi 84 miliónov účastníkov (17 % občanov EÚ). Jednotný európsky trh s telekomunikáciami má ešte vždy problémy V dnešnej správe sa konštatovalo aj to, že nejednotnosť regulácie v rôznych krajinách EÚ naďalej bráni vytvoreniu skutočného jednotného trhu pre telekomunikačných operátorov a spotrebiteľov.Nezávislé vnútroštátne telekomunikačné regulačné orgány sú nevyhnutné na zaistenie spravodlivej a účinnej regulácie, no zatiaľ nie sú realitou vo všetkých 27 krajinách EÚ. V prípade Litvy, Lotyšska a Rumunska prebieha konanie pre porušenie právneho poriadku Spoločenstva, proti Poľsku už bola podaná žaloba na Európskom súdnom dvore. Nejednotná regulácia týkajúca sa podobných problémov hospodárskej súťaže môže pre telekomunikačných operátorov, najmä pre rastúci počet spoločností ponúkajúcich svoje služby v niekoľkých krajinách alebo v blízkom zahraničí, predstavovať dodatočné bremeno. Rozdielne prístupy k regulácii nových optických sietí by mohli narušiť hospodársku súťaž medzi operátormi na jednotnom trhu a viesť k regulačnej neistote v súvislosti s novými investíciami. Zdá sa dokonca, že niektoré regulačné orgány prijímajú rozhodnutia spôsobom, ktorý sa pokúša obchádzať pravidlá EÚ (IP/08/2060). - Naďalej pretrvávajú výrazné rozdiely medzi výškou poplatkov, ktoré si operátori účtujú za prepojenie hovoru z inej siete (od 0,02 EUR na Cypre po 0,16 EUR v Bulharsku).Zatiaľ čo spotrebiteľovi v Írsku alebo na Malte trvá zmena mobilného operátora v prípade, ak si chce ponechať svoje pôvodné číslo, iba 1 deň, v Poľsku ešte vždy musí čakať 30 dní, v Taliansku 15 a na Slovensku 14.Materiály pre médiá s novou správou Komisie o pokroku na jednotnom trhu s telekomunikáciami, odpoveďami na najčastejšie otázky a stručnými štatistickými prehľadmi o každej krajine EÚ sú k dispozícii na: http://ec.europa.eu/information_society/newsroom/cf/itemlongdetail.cfm?item_id=4784MEMO/09/129MEMO/09/132Annex: Selected charts from the Commission's Single Telecoms Market Progress Report 2008Mobile penetration [ ]Mobile penetration – country overview [ ] Development of mobile consumer prices[ ]Broadband price developments[ ] Source: BIAC – First half of 2008, Final report, December 2008, Van Dijk Management ConsultantsStatus of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ ]Consumer prices for broadband services[ ]Mobile number portability (= consumers switching the mobile operator while being able to keep their number, as required by EU law) [ ]Mobile number portability – days required to port number[ ]Fixed number portability(= consumers switching the fixed operator while being able to keep their number, as required by EU law)[ ] Fixed number portability – days required to port number[ ]Mobile termination rates [ ]112 - awareness [ ]