IP/09/266 Bruxelles, 16 februarie 2009Statele membre ale Uniunii Europene renunță la televiziunea analogică terestrăEuropa este leader mondial în procesul de înlocuire a televiziunii analogice cu televiziunea digitală. Comisia Europeană a adoptat o abordare coordonată în vederea creării de capacitate și a utilizării viitoare a spectrului radio, deoarece dorește să se asigure că cetățenii europeni se pot bucura de avantajele televiziunii digitale, inclusiv de o serie de servicii de televiziune interactive în creștere (precum televiziunea de înaltă definiție sau video la cerere), disponibile pe platforme de transmisie multiple, printre care rețele terestre, prin cablu, prin satelit, rețele de televiziune prin internet și de televiziune mobilă. Pentru atingerea acestui obiectiv, statele membre renunță treptat la transmisiile analogice, care ocupă o mare parte din spectrul radio, și trec la transmisiile digitale. În concluzie, înlocuirea transmisiilor de televiziune analogică terestră în Europa este în plină desfășurare. Cinci state membre (Germania, Finlanda, Luxemburg, Suedia și Țările de Jos) au încheiat deja procesul de renunțare la televiziunea analogică și se preconizează că până în 2010 se vor înregistra progrese semnificative în acest sens în întreaga Europă. Se așteaptă ca aproape toate statele membre să încheie acest proces până în 2012, termenul stabilit la nivel comunitar.„Numărul cetățenilor europeni care se bucură de avantajele televiziunii digitale este din ce în ce mai mare. Mai multe statele membre ale UE sunt, în mod clar, leaderi mondiali în trecerea de la transmisiile de televiziune analogice terestre la televiziunea digitală”, a declarat Viviane Reding, comisarul european pentru telecomunicații și mass-media. „În Europa, această trecere are loc conform planului și este în plină desfășurare, mai ales în comparație cu alte țări din lume. Am convingerea că, în următorii doi ani, și alte țări din Uniunea Europeană se vor alătura grupului inițial de țări care au trecut la transmisiile digitale. Aceasta înseamnă că, dacă Europa ia rapid deciziile corecte, o mare parte, nouă, din spectru va fi disponibilă pentru noile servicii de televiziune și prin unde radio. Hotărârile coordonate privind utilizarea așa-numitului «dividend digital» sunt un element cheie pentru redresarea economică rapidă a Europei.” Transmisiile digitale oferă imagini și sunet de o calitate superioară, o mai bună recepție mobilă, canale de televiziune și de radio mai numeroase, precum și servicii de informare îmbunătățite (precum ghidurile de programe afișate pe ecran). Întrucât transmisiile digitale utilizează spectrul radio într-un mod mai eficient, ele vor crea capacitate în cadrul acestuia pentru noi utilizări, precum televiziunea de înaltă definiție, comunicațiile mobile sau cele în bandă largă prin unde radio în zonele rurale. Aceasta ar trebui să stimuleze inovațiile și posibilitățile de creștere în domeniul telecomunicațiilor și în industria media, contribuind totodată la eforturile europene de a impulsiona redresarea economică. Comisia lucrează la o abordare comună referitoare la modul de utilizare a capacității care a devenit disponibilă prin trecerea la transmisiile digitale, în scopul de a obține beneficiile optime pentru piața internă și cei 500 de milioane de cetățeni ai săi. Transmisiile de televiziune digitale terestre au fost deja introduse în 21 de state membre (Austria, Belgia, Bulgaria, Republica Cehă, Danemarca, Germania, Estonia, Grecia, Spania, Franța, Ungaria, Italia, Lituania, Luxemburg, Letonia, Malta, Țările de Jos, Finlanda, Suedia, Slovenia, Regatul Unit), în unele părți ale teritoriului național al acestora. Alte cinci state membre (Cipru, Irlanda, Polonia, Portugalia și Slovacia) au anunțat că vor fi furnizate servicii digitale cel târziu în 2010. România nu și-a prezentat încă planurile. Renunțarea la televiziunea analogică terestră a avut loc deja în Luxemburg, Țările de Jos, Finlanda, Suedia, Germania, Belgia (Flandra) și în mare parte din teritoriul Austriei. Se va renunța la aceste transmisii până cel târziu la sfârșitul anului 2010 în Austria, Estonia, Danemarca, Spania, Malta și Slovenia. În Belgia (în Valonia și în regiunea Bruxelles-Capitale), Bulgaria, Cipru, Republica Cehă, Grecia, Franța, Ungaria, Italia, Lituania, Letonia, Portugalia, România, Slovacia și Regatul Unit, se va renunța la televiziunea analogică terestră în perioada cuprinsă între sfârșitul anului 2010 și sfârșitul anului 2012. În Polonia, termenul limită pentru renunțarea completă la acest tip de televiziune este 2015.Grup:State membreA (procesul de renunțare la televiziunea analogică este încheiat)BE (Flandra), DE, FI, LU, NL, SEB (termenul pentru renunțarea la televiziunea analogică este cel târziu sfârșitul anului 2010)AT, DK, EE, ES, MT, SIC (termenul pentru renunțarea la televiziunea analogică este cel târziu sfârșitul anului 2012)BE (regiunea Bruxelles-Capitale), BG, CY, CZ, EL, FR, HU, IT, LT, LV, PT, RO, SK, UKÎn timp ce Statele Unite au devansat termenul pentru încheierea acestui proces pentru 12 iunie 2009, pentru Japonia, termenul preconizat este luna iulie 2011, pentru Coreea de Sud, sfârșitul anului 2012, pentru Australia anul 2013, iar pentru India și Rusia, 2015. Tehnologia utilizată în Europa pentru transmisiile de televiziune digitale terestre este DVB-T. Comisia Europeană încurajează utilizarea standardelor din familia DVB în Europa și la nivel mondial (IP/08/451). Pentru informații suplimentare: Informațiile furnizate de statele membre privind planurile lor de trecere la transmisiile digitale sunt publicate pe site-ul web al Comisiei la adresa: http://ec.europa.eu/information_society/policy/ecomm/current/broadcasting/switchover/national_plans/index_en.htmComunicarea pe tema accelerării trecerii de la transmisiile analogice la cele digitale se poate consulta la adresa: http://eur-lex.europa.eu/LexUriServ/LexUriServ.do?uri=CELEX:52005DC0204:EN:NOT Comunicarea pe tema dividendului digital se află la adresa: http://eur-lex.europa.eu/LexUriServ/LexUriServ.do?uri=CELEX:52007DC0700:EN:NOT