IP/09/195 Brüsszel, 2009. január 30.Szeretné tudni, milyen témákkal foglalkozik a jövőben kiemelten az Európai Unió?Az Európai Bizottság útjára indította az EU naptárat, ami egy olyan új internetes eszköz, mely lehetővé teszi, hogy bárki a világ bármely pontján tájékozódhasson az egyes európai intézmények közeljövőben tervezett programjairól. „Az EU naptár a tagállamok újságírói számára ugyanahhoz az információforráshoz biztosít hozzáférést, mint ami a Brüsszelben tartózkodó újságírók rendelkezésére áll. Ezen információk természetesen a nyilvánosság számára is elérhetők. Ez a „polgárközeli tájékoztatás” kiváló példája, mondta Margot Wallström, a Bizottság alelnöke, aki egyben az intézményi kapcsolatokért és kommunikációs stratégiáért felelős biztosa. Az EU naptár egy olyan internetes eszköz, melynek célja, hogy segítse az újságírókat és a tájékoztatásban tevékenykedő szakembereket abban, hogy miként igazodjanak el az uniós témákkal kapcsolatos, rendelkezésre álló információk folyamatos áramlásában. Egyetlen bemeneti ponton keresztül kaphatnak tájékoztatást a készülő jogszabályokkal kapcsolatos előzetes információkról (szövegek, linkek és képek), valamint az EU intézményei által előkészített vagy szervezett tevékenységekről és eseményekről. Csupán három egérkattintással valamennyi információ hozzáférhető:a sorra kerülő tevékenységek és események naptára (heti, havi és negyedévi); az egyes események rövid ismertetése (helyszín, időpont, kapcsolattartók, tartalom összefoglalása); képek, videók és/vagy vonatkozó weboldalak bővebb információkkal.Az EU naptár az alábbi internetes címen tekinthető meg: http://europa.eu/eucalendar/