IP/09/310 Briuselis, 2009 m. vasario 24 d.Reaguodama į finansų krizę Komisija nusprendė leisti lanksčiau naudoti struktūrinių fondų paramąUž regioninę politiką atsakinga Komisijos narė Danuta Hübner paskelbė Europos Komisijos reagavimo į finansų ir ekonomikos krizę sprendimus, kuriais siekiama valstybėms narėms leisti lanksčiau naudoti struktūrinių fondų lėšas. ES valstybėms narėms bus pratęstas 2000–2006 m. laikotarpiui skirtų lėšų panaudojimo terminas siekiant užtikrinti, kad kiekvienas euras būtų panaudotas kuo geriau. Sprendimus šešiais mėnesiais (t. y. iki 2009 m. birželio 30 d.) pratęsti projektų ir mokėjimų terminą Komisijos narė Danuta Hübner komentavo šitaip: „Dedame visas pastangas, kad kiekvienas struktūrinių fondų euras būtų panaudotas veiksmingai. Deriname sanglaudos politiką prie naujų ekonomikos realijų, kad valstybės narės galėtų kuo geriau panaudoti ES investicijas, kurios yra puiki priemonė krizei įveikti.“ Pratęstas keturių struktūrinių fondų lėšų naudojimo terminas Komisijos paskatintos valstybės narės paprašė pratęsti 2000–2006 m. laikotarpio 385 sanglaudos politikos programų (iš viso jų yra 555), kurioms skirtos lėšos neišnaudotos, finansavimo atitikties reikalavimams laikotarpį. Atitikties reikalavimams laikotarpio pratęsimas susijęs su tuo metu veikusiais keturiais struktūriniais fondais: Europos regioninės plėtros fondu (ERPF), Europos socialiniu fondu (ESF), Europos žemės ūkio orientavimo ir garantijų fondu (EŽŪOGF) ir Žuvininkystės orientavimo finansine priemone (ŽOFP). Galėdamos lanksčiau naudoti fondų lėšas, valstybės narės ir regionai parengs ir įgyvendins daugiau projektų. Komisija ragina valstybes nares ir regionus daugiau dėmesio skirti didelės ekonominės grąžos sektoriams ir priemonėms, pavyzdžiui, investuojant į energijos vartojimo efektyvumą sukurti „ekologiškų“ darbo vietų ir taupyti energiją, skatinant diegti „švarias“ technologijas suteikti postūmį tokiems sektoriams kaip statybų ir automobilių pramonė. Penkis kartus daugiau lankstumo Komisija taip pat priėmė priemonę, kuria valstybėms narėms ir regionams suteikiama daugiau lankstumo skiriant finansavimą skirtingiems prioritetams. Iki šiol vadovaujančiosios institucijos norėdamos paskirstyti lėšas pagal prioritetines kryptis, t. y. kiekvienos sanglaudos politikos veiksmų programos strategines išlaidų sritis, turėjo laikytis 2 proc. lankstumo ribos. „Dabartinė mūsų padėtis labai skiriasi nuo ekonominės situacijos 2000 m., kai buvo susitarta dėl prioritetų. Atsižvelgdama į neįprastas valstybių narių aplinkybes Komisija nusprendė penkis kartus – nuo 2 iki 10 proc. – padidinti lėšų skirstymo pagal prioritetus lankstumo ribą. Taip valstybės narės likusią lėšų dalį galės skirti svarbiausioms sritims“, – sakė Komisijos narė Danuta Hübner. Pastaba redaktoriams Komisija vertina visas galimybes didinti ir spartinti Bendrijos investicijas bei supaprastinti lėšų pervedimą valstybėms narėms, taigi ir galutiniams struktūrinių fondų paramos gavėjams. Atsižvelgiant į tai priimta arba priimama tam tikrų teisinių pasiūlymų ir neteisinių priemonių, susijusių su ankstesniu ir dabartiniu (2007–2013 m.) programavimo laikotarpiais (žr. MEMO/08/740). 2000–2006 m. biudžetiniu laikotarpiu valstybėms narėms iš viso skirta 257 mlrd. EUR. Iki šiol išmokėti 225 mlrd. EUR, t. y. 87,5 proc. visos sumos. Dabar mokėjimo už tą laikotarpį terminas pratęstas iki 2009 m. birželio 30 d. Mokėjimo iš Sanglaudos fondo už 2000–2006 m. laikotarpį terminas daugeliu atvejų yra 2010 m. pabaiga. http://ec.europa.eu/regional_policy/funds/recovery/