IP/09/512 Briuselis, 2009 m. kovas 31 d.TEN-T 2009 m. kvietimai teikti paraiškas. Transeuropiniam transporto tinklui finansuoti skiriamas beveik 1 milijardas EURŠiandien Europos Komisija paskelbė 2009 m. TEN-T kvietimus teikti paraiškas, pagal kurias bus skiriamas beveik 1 milijardas EUR Europos transporto infrastruktūros projektams finansuoti. Šių metų kvietimai teikti paraiškas susiję su 500 mln. EUR suma, skiriama pagal Komisijos Europos ekonomikos atkūrimo planą, kuriuo siekiama nedelsiant suteikti postūmį Europos ekonomikai skatinant investicijas į infrastruktūrą. Be to, numatomos finansavimo galimybės pagal TEN-T metinę ir daugiametę programas, kuriose prioritetas teikiamas jūrų greitkeliams, pažangiosioms kelių transporto sistemoms ir Europos geležinkelių eismo valdymo sistemai (ERTMS). Techniniam ir finansiniam TEN-T programos įgyvendinimo darbui vadovaujanti Transeuropinio transporto tinklo vykdomoji įstaiga (TEN-T EA) yra atsakinga už kvietimus teikti paraiškas ir jos „patronuojančiai“ įstaigai, Energetikos ir transporto generaliniam direktoratui pateiktų projektų paraiškų vertinimą. Už transportą atsakingas Komisijos pirmininko pavaduotojas Antonio Tajani pažymėjo: „Esu įsitikinęs, kad ekonominės paklausos skatinimas vykdant plataus užmojo Europos infrastruktūros programą yra konkrečiausias ir veiksmingiausias įmanomas atsakas į šiandieninę ekonomikos krizę. Programos TEN-T įgyvendinimas užtikrins, kad būtų išsaugotos darbo vietos daugeliui europiečių tokiuose svarbiuose sektoriuose kaip statybų sektorius, kuris yra ir visada buvo labai svarbus pagal darbo vietų skaičių ir indėlį į BVP. Dėl šios priežasties Komisija, vykdydama Europos ekonomikos atkūrimo planą, TEN-T finansavimui šiais metais nusprendė skirti 500 mln. EUR.“ Šių metų kvietimai teikti paraiškas skelbiami pagal tris atskiras darbo programas: 1. 500 mln. EUR TEN-T lėšų skirta pagal Europos ekonomikos atkūrimo planą kaip atsakas į Europą apėmusią ekonomikos ir finansų krizę. Pagal šią ad hoc darbo programą, priimtą šiais metais, remiami darbai, kurie gali būti pradėti 2009 arba 2010 m. ir iš esmės būtų įgyvendinti per šį dvejų metų laikotarpį. 2. Daugiamete darbo programa siekiama finansuoti svarbiausius TEN-T tinklo projektus. Didžiausias dėmesys šiemet skiriamas trims sritims:jūrų greitkeliams (TEN-T prioritetinis projektas Nr. 21), kurie yra perspektyvi alternatyva perpildytiems keliams, nes dalis krovinių būtų perkelta į jūrų kelius: daugiausia 30 mln. EUR; Europos geležinkelių eismo valdymo sistemoms (ERTMS), kuriomis suderinamos Europos geležinkelio signalizacijos sistemos: daugiausia 240 mln. EUR; pažangiosioms kelių transporto sistemoms (kelių ITS), kuriose integruojamos informacijos ir ryšių technologijos veiksmingesniam ir saugesniam kelių transportui sukurti: daugiausia 100 mln. EUR.3. Daugiametę darbo programą papildo lanksti metinė darbo programa (140 mln. EUR). Pagal ją numatyta 60 mln. EUR suma paskolų garantijų priemonei – tai metinis Komisijos indėlis. Ši suma bus suteikta Europos investicijų bankui (EIB). Potencialūs pareiškėjai kviečiami iki 2009 m. gegužės 15 d. teikti paraiškas, kurios bus vertinamos pagal tai, ar atitinka TEN-T prioritetus ir politikos tikslus, koks jų brandumas, poveikis – ypač aplinkai – ir kokybę, remiantis išsamumo, aiškumo, patikimumo ir nuoseklumo kriterijais. TEN-T EA taip pat planuoja 2009 m. balandžio 22 d. Briuselyje surengti informacinę dieną ir pateikti daugiau informacijos apie kvietimus teikti paraiškas ir jų vertinimo procesą. Daugiau informacijos galima rasti internete http://ec.europa.eu/tentea arba gauti e. pašto adresu TENT-AGENCY@ec.europa.eu