IP/09/593 Bruselj, 20. aprila 2009Evropski forum o vključevanju in interaktivna evropska spletna stran za vključevanje – novi orodji za uspešno vključevanje in prostor za dialogDanes je Komisija uvedla dve novi orodji za vključevanje državljanov tretjih držav, ki živijo v Evropski uniji. Prvo orodje je evropski forum o vključevanju, ki je organiziran v sodelovanju z Evropskim ekonomsko-socialnim odborom in v okviru katerega si bodo evropske institucije, zainteresirane strani in organizacije civilne družbe izmenjevale stališča o vprašanjih vključevanja. Drugo orodje je evropska spletna stran za vključevanje, katere geslo bo „vključevanje na dosegu roke“ in ki bo zagotavljala kakovostne vsebine iz vse Evrope ter povezovala spletno skupnost organizacij, ki se z vključevanjem ukvarjajo v praksi. Podpredsednik Evropske komisije Jacques Barrot, pristojen za področje pravice, svobode in varnosti, je povedal: „Prepričan sem, da moramo združiti naše znanje in izkušnje, če želimo, da bodo politike vključevanja uspešne. Zato sem posebno zadovoljen, da z današnjo ustanovno sejo evropskega foruma o vključevanju in začetkom delovanja evropske spletne strani za vključevanje povezujemo vse zainteresirane strani in organizacije, ki so dejavne na področju vključevanja. Forum je „fizična“ platforma za dialog o trenutnih izzivih in prihodnjih prednostnih nalogah politik vključevanja, spletna stran pa je „virtualni prostor“ – spletno orodje za vse organizacije, ki se ukvarjajo z migranti. Gre za interaktivno orodje, ki bo omogočalo izmenjavo dobrih praks ter iskanje možnosti financiranja in projektnih partnerjev. Orodji bosta pripomogli k oblikovanju nove spletne skupnosti vseh organizacij, ki se ukvarjajo z vključevanjem.“ Mario Sepi, predsednik Evropskega ekonomsko-socialnega odbora, je dejal: „Proces vključevanja je dolgotrajen. Občasno ga ovirajo zamude, nepripravljenost in uporaba veta, vendar je bil dosežen tudi pomemben napredek. Gre za dvosmeren proces, ki temelji na pravicah in dolžnostih priseljencev in njihove družbe gostiteljice. Zato si vztrajno prizadevamo za resnično participativno politiko vključevanja, med drugim tudi zato, ker je naš stalni dialog s civilno družbo jasno pokazal, da so njena pričakovanja na tem področju zelo velika. Nobeno naključje ni, da v nobenem našem mnenju ni neprijetnega priokusa po ksenofobiji; naš „Program za Evropo: predlogi civilne družbe“ je jasen dokaz za to." Evropski forum o vključevanju: prostor za dialog o vključevanju Evropski forum o vključevanju bo predstavnikom organizacij civilne družbe dal možnost, da izrazijo svoja stališča o vprašanjih vključevanja, zlasti v zvezi s „programom EU za vključevanje“. Hkrati bo forum omogočil evropskim institucijam, da prevzamejo proaktivno vlogo na tem področju. Forum je nova tribuna za dialog o vključevanju, organizirana v sodelovanju z Evropskim ekonomsko-socialnim odborom. Zagotavlja pomembno priložnost za razpravo o trenutnih izzivih in prihodnjih prednostnih nalogah skupaj s predstavniki evropskih institucij. Na današnji ustanovni seji bodo obravnavani vloga in načini delovanja foruma pri prispevanju k oblikovanju prihodnjega programa EU za vključevanje ter pomembna aktualna vprašanja, kot so posledice sedanje gospodarske krize za vključevanje priseljencev. V forumu bodo sodelovale organizacije civilne družbe, ki se ukvarjajo z vključevanjem na evropski ravni, med drugim socialni partnerji, ter evropske institucije. Prisotni bodo tudi nacionalni forumi o vključevanju, skupaj s predstavniki mreže nacionalnih kontaktnih točk za vključevanje. Evropska spletna stran za vključevanje: vključevanje na dosegu roke Ustanovitev foruma je tudi priložnost za uradni začetek delovanja evropske spletne strani za vključevanje (www.integration.eu). Cilj evropske spletne strani za vključevanje je spodbujati politike in prakse vključevanja z izmenjavo uspešnih strategij ter podpirati sodelovanje med zainteresiranimi stranmi in organizacijami civilne družbe po vsej Evropi. Spletna stran je prosto dostopna vsem in obiskovalcem omogoča, da si izmenjujejo dobre prakse, iščejo možnosti financiranja in projektne partnerje, so obveščeni o najnovejših dogajanjih na evropski, nacionalni in lokalni ravni ter ostajajo v stikih s člani skupnosti za vključevanje v EU. Evropska spletna stran za vključevanje bo delovala kot most med organizacijami, ki se z vključevanjem ukvarjajo v praksi, in oblikovalci politik, zato bo njeno geslo „vključevanje na dosegu roke“ – zagotavljala bo kakovostne vsebine iz vse Evrope ter povezovala skupnost organizacij, ki se z vključevanjem ukvarjajo v praksi. Na spletni strani (www.integration.eu) so na voljo naslednje vsebine:zbirka inovativnih „najboljših praks“ na področju vključevanja, predstavljena na jasen in primerljiv način, orodja Skupnosti, ki podpirajo navezovanje stikov in razvijanje skupnih projektov (npr. orodje za iskanje projektnih partnerjev), informacije o možnostih financiranja, obsežna dokumentacijska knjižnica, ki hrani poročila, dokumente o politikah, zakonodajo in ocene učinkov, forumi za razpravo, informativni listi o državah, ki vsebujejo najnovejše informacije o zakonodaji in programih politik, zbirka povezav na zunanje spletne strani, redno osvežene novice in informacije o