IP/09/628 Brüsszel, 2009. április 23.A Bizottság üdvözli az energiaügyi és éghajlat-változási csomag elfogadásátAz Európai Bizottság üdvözli, hogy az EU a mai napon hivatalosan elfogadta az energiaügyi és éghajlat-változási csomagot, valamint azokat a jogszabályokat, amelyek biztosítják az új autók CO2-kibocsátásának és az üzemanyag-előállítás során felszabaduló üvegházhatású gázok mennyiségének csökkentését. A múlt év decemberében egyeztetett intézkedések mentén Európa biztos úton halad majd előre az alacsony szén-dioxid-kibocsátású gazdaság kialakítása és az energiabiztonság fokozása felé. A csomag jogilag kötelező célokat tartalmaz, melyek szerint a tagállamoknak 2020-ra az üvegházhatású gázok kibocsátását az 1990-es szinthez képest 20%-kal kell csökkenteniük, valamint ugyanerre az évre a teljes energiafelhasználás 20%-át megújuló energiaforrásokból kell fedezniük. A jogszabályegyüttes hozzájárul egy további uniós cél megvalósításához is: elősegíti, hogy a következő évtized végére 20%-kal növekedjen az energiahatékonyság. A csomag elfogadásával Európa a világon elsőként valósít meg ilyen nagy horderejű, jogilag kötelező érvényű éghajlatvédelmi és energiaügyi célkitűzéseket. A jogszabályegyüttes jelentős módon hozzájárul ahhoz, hogy az ENSZ által szervezett decemberi klímakonferencián nemzetközi megállapodás jöhessen létre az éghajlatvédelemről. José Manuel Barroso, a Bizottság elnöke így nyilatkozott: „A mai napon a jelenlegi Bizottság egyik legfontosabb prioritásának kapcsán született megállapodás. Az energiaügyi és éghajlat-változási csomag létrehozása olyan próbatétel volt Európa számára, melynek során bebizonyította: képes cselekedni polgárai érdekében. Ez a jogszabályegyüttes – az EU belső energiapiacának megerősítéséről szóló, tegnap létrejött megállapodással együtt – fontos előrelépést jelent az energiahatékonyság és az energiabiztonság növelése terén, és lehetővé teszi, hogy az új nemzetközi éghajlat-megállapodás kidolgozására irányuló decemberi tárgyalások során Európa még szilárdabb álláspontot képviseljen.” A csomag a tagállamok vezetőinek arra a kötelezettségvállalására épít, miszerint 2020-ra az üvegházhatású gázok kibocsátását az 1990-es szintekhez képest 20%-kal csökkentik, és a teljes energiafogyasztás 20%-át megújuló energiaforrásokból fedezik. A jogszabályegyüttes ezenfelül hozzájárul egy további fontos uniós célkitűzés megvalósításához – az energiahatékonyság 20%-os növeléséhez – is. Az energiaügyi és éghajlat-változási csomag magában foglalja a kibocsátáscsökkentés 20%-ról 30%-ra történő fokozásának lehetőségét is, amennyiben ez olyan megfelelő nemzetközi klímavédelmi megállapodás keretében történik, amelyben más fejlett és fejlődő országok is részt vesznek, méltányos mértékben hozzájárulva a világszintű kibocsátáskorlátozáshoz. E nemzetközi megállapodás létrejöttére a tervek szerint az ENSZ decemberi koppenhágai éghajlatvédelmi konferenciáján kerül sor. A energiaügyi és éghajlat-változási csomag az alábbi négy jogszabályból áll:az EU kibocsátáskereskedelmi rendszerének felülvizsgálatáról szóló irányelv (Európa üvegházhatású gázkibocsátásának mintegy 40%-a a rendszer hatálya alá tartozik); a kibocsátáskereskedelmi rendszer hatályán kívüli ágazatok kibocsátásmérséklésével kapcsolatos terhek megosztásáról szóló, jogilag kötelező érvényű nemzeti célkitűzéseket tartalmazó rendelet (lásd melléklet); a megújuló energiaforrásoknak a teljes energiafelhasználáson belüli hányadára vonatkozó, jogilag kötelező érvényű nemzeti célkitűzéseket tartalmazó irányelv (lásd melléklet); a szén-dioxid leválasztására és tárolására irányuló technológiák biztonságos és környezetvédelmi szempontból fenntartható alkalmazására jogi keretet létrehozó irányelv. A csomaggal egy időben – annak kiegészítéseképpen – az Unió két további jogi aktust fogadott el:egy rendeletet, mely előírja, hogy az új autók átlagos CO2-kibocsátását 2012–2015 között fokozatosan 120 g/km-re, majd 2020-ra 95 g/km-re kell csökkenteni – ez az intézkedés önmagában több mint egy harmadát biztosítja majd a kibocsátáskereskedelmi rendszeren kívüli ágazatokra előírt kibocsátáscsökkentésnek; az üzemanyag-minőségi irányelv felülvizsgált változatát, mely arra kötelezi az üzemanyag-ellátókat, hogy 2020-ig 6%-kal csökkentsék az üzemanyag előállítása során kibocsátott üvegházhatású gázok mennyiségét. A következő lépések A hat jogi aktus a Hivatalos Lapban való közzétételt követő húsz napon belül, várhatóan májusban lép hatályba. További információk A csomaggal és a kiegészítő jogszabályokkal kapcsolatban további tájékoztatás olvasható az IP/08/1998 közleményben, valamint az alábbi összefoglalókban: Az Unió kibocsátáskereskedelmi rendszere: MEMO/08/796A kibocsátáscsökkentéssel kapcsolatos terhek megosztása: MEMO/08/797 Megújuló energiaforrások: MEMO/08/33 Szén-dioxid-leválasztás és -tárolás: MEMO/08/798 Személygépkocsik szén-dioxid-kibocsátása: MEMO/08/799 Üzemanyag-minőség: MEMO/08/800 Az Európai Bizottság „Tettekkel az éghajlatváltozás ellen” (Climate Action) című honlapja: http://ec.europa.eu/climateaction Melléklet A 2020-ra megvalósítandó, jogilag kötelező érvényű célkitűzések tagállamok szerinti bontásbanAz európai kibocsátáskereskedelmi rendszeren kívüli ágazatok kibocsátási értékeinek változása (a 2005-ös szinthez képest)A megújuló energiaforrásoknak a végfelhasználói energiakeresleten belüli aránya 2020-banAT-16.0%34%BE-15.0%13%BG20.0%16%CY-5.0%13%CZ9.0%13%DK-20.0%30%EE11.0%25%FI-16.0%38%FR-14.0%23%DE-14.0%18%EL-4.0%18%HU10.0%13%IE-20.0%16%IT-13.0%17%LV17.0%40%LT15.0%23%LU-20.0%11%MT5.0%10%NL-16.0%14%PL14.0%15%PT1.0%31%RO19.0%24%SK13.0%14%SI4.0%25%ES-10.0%20%SE-17.0%49%UK-16.0%15%