IP/09/774 Brüssel, 14. Mai 2009Telekommunikatsioon: Itaaliat kutsutakse üles täitma Euroopa Kohtu otsust ja võtma meetmeid helistaja asukohta käsitleva teave kättesaadavaks tegemiseks hädaabinumbrile 112 tehtavate kõnede puhulHelistaja asukohta käsitlev teave ei ole kõigi mobiiltelefonilt hädaabinumbrile 112 tehtavate kõnede puhul Itaalias ikka veel kättesaadav hädaabiteenistustele, nagu see on nõutud ELi õigusaktidega, hoolimata Euroopa Kohtus jaanuaris tehtud otsusest, milles kutsuti Itaaliat üles seda tagama. Komisjon otsustas täna saata Itaaliale ametliku kirja, milles nõutakse, et Itaalia täidaks kohtuotsust ja tagaks, et helistaja asukohta käsitlev teave on kõigi hädaabinumbrile 112 tehtavate kõnede puhul hädaabiteenistustele kättesaadav. Kui küsimus tuleb taas arutusele Euroopa Kohtus, võidakse Itaaliale määrata trahv.„Helistaja asukohta käsitleva teabe esitamine hädaabiteenistustele on esmatähtis Euroopa ühtse hädaabinumbri 112 tõhusaks toimimiseks,” ütles ELi infoühiskonna ja meedia volinik Viviane Reding. „Enamik liikmesriike on selle juba taganud ja puudub põhjus, miks ka Itaalia kõnealust eluliselt olulist teenust oma kodanikele pakkuda ei saa. Komisjon peab Itaalia suhtes kohaldama rikkumismenetlust, et tagada Euroopa Kohtu otsuse täitmine, pidades silmas asjaolu, et helistaja asukohta käsitlev teave on abivahend, mis aitab päästa elusid.” Euroopa Kohus otsustas 15. jaanuaril 2009, et Itaalia ei ole suutnud teha helistaja asukohta käsitlevat teavet kõigi hädaabinumbrile 112 tehtavate kõnede puhul hädaabiteenistustele kättesaadavaks. Helistaja asukohta käsitlev teave ei ole mobiiltelefonilt hädaabinumbrile 112 tehtavate kõnede puhul hädaabiteenistustele kättesaadav veel kogu Itaalias, välja arvatud Salerno provintsis. Komisjon märkis ära meetmed, mida Itaalia ametiasutused on hädaabinumbrile 112 tehtavate kõnede puhul helistaja asukohta käsitleva teabe kättesaadavaks tegemiseks võtnud. Sellest hoolimata kutsub komisjon Itaalia valitsust üles rakendamist kiirendama, et tagada helistaja asukohta käsitleva teabe kättesaadavus kõigi hädaabinumbrile 112 tehtavate kõnede puhul kogu riigis. Kui vastuseks kõnealusele üleskutsele ei võta Itaalia kahe kuu jooksul meetmeid, võidakse talle Euroopa Kohtu otsuse täitmata jätmise eest määrata trahv. Hädaabiteenistustele hädaabinumbrile 112 tehtavate kõnede puhul helistaja asukohta käsitleva teabe esitamine aitab suurendada Euroopa kodanike turvalisust. Itaalia ja teistel Euroopa kodanikel, kes viibivad kodumaal või reisivad turistina või ametialaselt teistes ELi liikmesriikides, peab olema kindlustunne, et Itaalia hädaabiteenistused suudavad määrata nende asukoha, kui nad helistavad hädaabinumbril, kuid ei suuda abi saamiseks anda oma asukoha kohta täpset teavet. Taust ELi universaalteenuse direktiivi artikli 26 kohaselt on liikmesriikidel kohustus tagada Euroopa ühtse hädaabinumbri 112 nõuetekohane toimimine. See hõlmab kohustust teha helistaja asukohta käsitlev teave kõigi hädaabinumbrile 112 tehtavate kõnede puhul hädaabiteenistustele kättesaadavaks. Komisjon on algatanud rikkumismenetluse kokku 14 liikmesriigi suhtes seoses helistaja asukohta käsitleva teabe puudulikkusega hädaabinumbrile 112 tehtavate kõnede puhul. 11 juhul on kõnealune menetlus lõpetatud, kuna liikmesriigid on probleemi lahendanud ja helistaja asukohta käsitleva teabe täielikult kättesaadavaks teinud. Lisaks Itaaliale on Euroopa Kohus teinud ka Leedu ja Madalmaade kohta otsuse, mille kohaselt kõnealused riigid ei täida ELi õigusaktide nõudeid seoses helistaja asukohta käsitleva teabe kättesaadavusega hädaabinumbrile 112 tehtavate kõnede puhul, kusjuures kõnealused kohtuasjad on samuti veel pooleli. Lisaks on komisjon varem algatanud rikkumismenetluse ka kahe teise liikmesriigi suhtes, kes ei suutnud tagada numbri 112 toimimist hädaabinumbrina. Viimane menetlus, mis oli seotud Bulgaariaga, lõpetati käesoleva aasta 29. jaanuaril ja praegu on hädaabinumber 112 kättesaadav kogu ELis (IP/08/1968). Teine rikkumismenetlus algatati 2008. aasta septembris Itaalia suhtes seoses hädaabikõnede käsitlemisega (IP/08/1342). Euroopa Komisjon otsustas EÜ asutamislepingu artikli 228 kohaselt saata Itaaliale ametliku kirja, milles nõutakse, et Itaalia esitaks täieliku teabe Euroopa Kohtus jaanuaris tehtud otsuse täitmise kohta. Kui Itaalia ametiasutused ikka ei täida kõnealuses otsuses esitatud nõudeid, saadab komisjon Itaalia valitsusele põhjendatud arvamuse ja võib lõpuks paluda Euroopa Kohtul määrata karistusmakse. Telekommunikatsiooni valdkonnaga seotud rikkumismenetluste üksikasjalik ülevaade on kättesaadav aadressil: http://ec.europa.eu/information_society/policy/ecomm/implementation_enforcement/infringement/