IP/09/473 Bruxelles, den 25. marts 2009Brugen af mobiltelefoner er stigende og forbrugerpriserne faldende: Europas telekommunikationssektor modstår den økonomiske krise, fremgår det af en rapport fra KommissionenEuropa er nummer 1 i verden, når det gælder mobiltelefontjenester, og med abonnementstal i 2008 på 119 % af EU-befolkningen (7 procentpoint flere end i 2007) ligger EU et godt stykke foran USA (87 %) og Japan (84 %). Sådan konkluderes det i Kommissionens statusrapport om enhedsmarkedet for telekommunikation, som offentliggøres i dag. Trods den økonomiske krise fortsatte EU's telekommunikationssektor (som repræsenterer ca. 3 % af EU's BNP) med at vokse I 2008, og indtægterne anslås at ligge på over 300 mia. EUR, hvilket er en stigning på 1,3 % i forhold til 2007. Sektoren er således vokset mere end den øvrige økonomi, der kun voksede med 1 %. Konkurrencen i sektoren kommer især forbrugerne til gode: de betaler mindre og får mere for pengene. Den gennemsnitlige mobilregning er faldet fra 21,48 EUR til 19,49 EUR i 2008, og 75 % af de europæiske forbrugerne har nu internetforbindelser på 2 megabits pr. sekund eller hurtigere (hastigheder, der gør det muligt fx at se tv over internettet) takket være EU's indsats. Kommissionens rapport advarer dog også om, at fordelene ved et enhedsmarked for telekommunikation kan gå fløjten på grund af inkonsekvens i den nationale lovgivning, så det er vigtigt, at EU sørger for bedre koordinering. "Europa er kontinentet for mobilkommunikation par excellence med flere og flere, der bruger mobiltelefoner og mobilbredbåndstjenester. Trods den verdensomspændende økonomiske krise kommunikerer flere end nogensinde ved hjælp af telefoner og via internettet. Det er godt nyt for en sektor, der kan hjælpe Europa med at komme helskindet gennem krisen," sagde Viviane Reding, EU-kommissær for telekommunikation. "Men vi kan ikke hvile på laurbærene. Vi må gøre de nationale tilsynsmyndigheder mere uafhængige. Vi har også brug for, at konkurrencen mellem fastnetoperatører og mobiloperatører bliver mere loyal, så der kan skabes større konvergens mellem fastnettelefoni og mobiltelefoni. Endelig må vi forhindre, at EU-reglerne omgås, idet en omgåelse vil kunne skade enhedsmarkedet. Især bekymrer det mig, at mange nationale tilsynsmyndigheder går deres egne veje med hensyn til net for højhastighedsinternet. Vejen til loyal konkurrence og hensigtsmæssige investeringer i sådanne net går ikke via 27 forskellige løsninger, hvor hver medlemsstat tilgodeser sin nationale favorit, men via åbne markeder, retssikkerhed og lige muligheder for alle investorer og operatører." Rapporten, som Kommissionen offentliggør i dag, er et snapshot af Europas telekommunikationsmarked og konkurrencesituationen i de 27 EU-lande. Væksten i telekommunikationssektoren er større end i den øvrige økonomi Det anslås, at EU's telekommunikationssektor voksede med 1,3 % i 2008, mens den generelle økonomi voksede med 1 % af BNP i faste priser. Den er fortsat med til at dæmpe inflationen, idet priserne på de fleste former for standardkommunikation (som fx telefonsamtaler og internetsurfing) stadig falder. Mobiltelefoni: forbrugerne betaler 34,5 % mindre end for 5 år siden Mobilmarkedet var fortsat det mest dynamiske telekommunikationssegment i EU i 2008. Brugen af mobiltelefoner steg fra 112 % af befolkningen i 2007 til 119 % i 2008. Italien, Litauen og Luxembourg ligger over 140 %. De førende operatørers markedsandel faldt i gennemsnit med ca. 3 % sidste år, hvilket er et tegn på, at konkurrencen på markedet blev skærpet. Derfor taler og sms'er forbrugerne mere til priser, der er mindst 34,5 % lavere end i 2004. EU-landene ligger på førstepladsen i verden inden for højhastighedsinternet Antallet af faste bredbåndsinternetforbindelser i EU er stigende: der kom yderligere 14 mio. til i 2008, så der nu i alt er over 114 mio. Danmark og Nederlandene er førende på verdensplan inden for bredbånd, idet over 35 % af befolkningen i disse lande har bredbånd. De er i spidsen sammen med Sverige, Finland, Det Forenede Kongerige, Luxembourg, Belgien, Tyskland, Frankrig og USA, hvor tallet i juli 2008 var 25 %. Mobilt bredbånd er også ved at få luft under vingerne, idet 13 % af EU's befolkning nu har mobilt bredbånd. Mobilt bredbånd via datakort og dongler er ved at være et reelt alternativ til fast bredbånd i lande som Østrig (11,4 % af befolkningen mobilt bredbånd), Finland (9,1 %) og Portugal (8,3 %). Flere forbrugere skifter operatør 20,5 mio. forbrugere skiftede teleoperatør i 2008, samtidig med at de beholdt deres fastnet- eller mobilnumre. I oktober 2008 havde omkring 84 mio. abonnenter (17 % af EU's borgere) skiftet operatør, siden det blev muligt i 2003. Ikke alle problemer i forbindelse med et europæisk enhedsmarked for telekommunikation er endnu løst Det fremgår også af rapporten offentliggjort i dag, at manglende ensretning i de forskellige EU-landes lovgivning gør, at der ikke kan oprettes et ægte enhedsmarked for telekommunikationsoperatører og -forbrugere.Af hensyn til en retfærdig og effektiv regulering er det vigtigt, at de nationale tilsynsmyndigheder på telekommunikationsområdet er uafhængige, men det er endnu ikke tilfældet i alle 27 EU-lande. Kommissionen har indledt overtrædelsesprocedurer over for Litauen, Letland og Rumænien, mens en sag mod Polen er indbragt for EF-Domstolen. Inkonsekvent lovgivning eller lignende konkurrenceproblemer kan udgøre en ekstra byrde for teleoperatører, især med det stigende antal virksomheder, der er aktive i flere lande eller tilbyder tjenester på tværs af grænserne.- Forskellig tilgang til lovgivning om nye lysledernet kan føre til illoyal konkurrence mellem operatører på enhedsmarkedet og skabe lovgivningsmæssig usikkerhed i forbindelse med nye investeringer. Visse tilsynsmyndigheders beslutninger ser ligefrem ud til at være truffet på en måde, der bevidst går ud på at omgå EU-reglerne (IP/08/2060). - Der er fortsat markant forskel på, hvor meget operatørerne afkræver hinanden for at formidle opkald, der kommer fra et andet net (fra 0,02 EUR pr. minut i Cypern til 0,16 EUR pr. minut i Bulgarien).Det tager kun 1 dag for forbrugerne i Irland og Malta at skifte mobiloperatør, samtidig med at de beholder deres telefonnummer, mens det tager 38 dage i Polen, 15 dage i Italien og 14 dage i Slovakiet.På følgende websted finder du en pressepakke med Kommissionens nye statusrapport om enhedsmarkedet for telekommunikation, FAQ og faktablade for hvert EU-land: http://ec.europa.eu/information_society/newsroom/cf/itemlongdetail.cfm?item_id=4784 MEMO/09/129 MEMO/09/132 Annex: Selected charts from the Commission's Single Telecoms Market Progress Report 2008Mobile penetration [ Tabeller I PDF og WORD PROCESSED format ]Mobile penetration – country overview [ Tabeller I PDF og WORD PROCESSED format ] Development of mobile consumer prices[ Tabeller I PDF og WORD PROCESSED format ]Broadband price developments[ Tabeller I PDF og WORD PROCESSED format ] Source: BIAC – First half of 2008, Final report, December 2008, Van Dijk Management Consultants Status of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ Tabeller I PDF og WORD PROCESSED format ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ Tabeller I PDF og WORD PROCESSED format ] Consumer prices for broadband services[ Tabeller I PDF og WORD PROCESSED format ]Mobile number portability (= consumers switching the mobile operator while being able to keep their number, as required by EU law)[ Tabeller I PDF og WORD PROCESSED format ] Mobile number portability – days required to port number [ Tabeller I PDF og WORD PROCESSED format ] Fixed number portability(= consumers switching the fixed operator while being able to keep their number, as required by EU law)[ Tabeller I PDF og WORD PROCESSED format ] Fixed number portability – days required to port number[ Tabeller I PDF og WORD PROCESSED format ]Mobile termination rates [ Tabeller I PDF og WORD PROCESSED format ]112 - awareness [ Tabeller I PDF og WORD PROCESSED format ]