IP/09/48 Bruxelles, 14 ianuarie 2009Domeniul .eu depășește pragul de 3 milioaneCel de-al treilea milion de nume în domeniul .eu a fost înregistrat la 11 ianuarie de către un cetățean german. Acest fapt confirmă, la doi ani și jumătate după lansare, succesul domeniului de internet de vârf .eu. El se află pe locul patru în topul celor mai populare domenii de internet din țările europene și pe locul nouă în lume. Promovând o identitate europeană online distinctă, domeniul .eu ajută cetățenii și întreprinderile să culeagă pe deplin roadele existenței pieței unice. Companiile multinaționale, IMM-urile, ONG-urile și grupurile de experți, precum și cetățenii Europei au adoptat cu toții domeniul .eu pentru a își face cunoscută prezența pe internet.„Cele trei milioane de nume în domeniul .eu arată încrederea pe care o au utilizatorii de internet din Europa în domeniul .eu,” a declarat Viviane Reding, comisarul european pentru societate informațională și mass-media. „Această realizare, care survine cu numai câteva luni înainte de cea de-a treia aniversare, demonstrează că domeniul .eu și-a atras în mod clar preferința publicului: un număr în creștere de utilizatori de internet aleg să își exprime online identitatea europeană. Sunt în mod special încântată să văd că un număr tot mai mare de întreprinderi mici și mijlocii au adoptat domeniul .eu ca parte componentă din identitatea lor corporativa și aștept cu interes să văd din ce în ce mai multe întreprinderi care beneficiază de domeniul .eu în viitor.” Prin atingerea celui de-al treilea milion de nume în domeniul .eu, acesta și-a consolidat poziția printre cele mai mari zece domenii de vârf din lume, precum .com, .net. și .org. De la introducerea sa în 2006, înregistrările de nume în domeniul .eu au crescut constant. În plus, acestea se bucură de o reputație bună : o anchetă recentă realizată pentru EURid, registrul numelor din domeniul .eu, arată că utilizatorii percep domeniul .eu ca reprezentând identitatea europeană autentică pe internet, și cred, în plus, că numele din domeniul .eu sunt inovatoare și moderne. Majoritatea numelor din domeniul .eu au fost înregistrate în țările Uniunii Europene care dețin cea mai mare populație și cea mai mare rată de utilizare a internetului. Germania este în continuare pe primul loc, cu 30%, urmată de Țările de Jos (14%), Regatul Unit (12%), Franța (8%) și Polonia (6%). Context Domeniul .eu a debutat la 7 decembrie 2005 pentru deținătorii de drepturi anterioare (IP/05/1510). De la începutul lunii aprilie 2006, tuturor rezidenților din Comunitate și organizațiilor cu sediul social în UE le-a fost deschis accesul în vederea înregistrării (IP/06/476). Gestionarea înregistrărilor numelor în domeniul .eu (baza de date care conține toate înregistrările din domeniul .eu) este încredințată EURid, o organizație independentă nonprofit. Până în momentul primei aniversări, fuseseră înregistrate 2,5 milioane de nume în domeniul .eu (IP/07/483), iar în 2007 s-au mai adăugat 300 000 (IP/08/530). http://ec.europa.eu/information_society/policy/doteu/ Statistici privind al doilea trimestru al anului 2008: http://www.eurid.eu/files/Q2_08.pdf Consultarea live a statisticilor privind domeniul .eu se poate face pe site-ul: http://www.eurid.eu/en/about/facts-figures/statisticsMEMO/09/9Annex Top ten top-level internet domains in number of registrations as of November 2008.com78.631.647.cn13.337.889.de12.447.909.net11.969.613.org7.330.494.uk7.277.705.info5.089.331.nl3.190.979.eu (*)2.995.022.biz2.020.082(*) an update on the number of registrations for .eu is maintained daily on EURID website: http://www.eurid.eu/en/about/facts-figures/statistics Number of of .eu domain names compared to national top-level internet domains per 1000 inhabitants (as of January 2009)CountryNo. of .eu domains per 1000 inhabitantsNo. of country domains per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4