IP/09/655 Брюксел, 29 април 2009 г.Бюджетът на ЕС за 2010 г. цели възстановяванеЕвропейската комисия прие предварителен проектобюджет от 139 млрд. EUR за 2010 г. Икономическото възстановяване е в центъра на разходите за следващата година и предложението насочва най-големия дял от средствата (45%) към мерки за растеж и заетост — увеличение с 3,2 % в сравнение с 2009 г. — за възстановяване на конкурентоспособността в Съюза. Средствата за основни програми, свързани с изследванията и енергетиката, ще се увеличат с повече от 12 %, а парите за кохезионна политика ще нараснат също — новите 12 членки на ЕС ще получат 52 % от кохезионните и структурните фондове. Всички бюджетни редове ще бъдат увеличени и ще достигнат общо 138,6 млрд. EUR в задължения (1,18 % от БНД) и 122,3 млрд. EUR в плащания (1,04 % от БНД). Сийм Калас, заместник-председател по административните въпроси, одита и борбата с измамите и отговарящ за финансовото планиране и бюджета, представи предложението: „Настоящият бюджет има за цел мерки за предотвратяване на още по-рязък спад в икономиката. За изследвания и иновации ще бъдат отделени 6 млрд. EUR, а 9 милиона граждани ще получат подкрепа чрез Европейския социален фонд.“ „През 2010 година ще станем свидетели на осигуряване на втората фаза от приноса на бюджета на ЕС към Плана за икономическо възстановяване, с което допълнителните средства за борба с кризата, ще възлязат общо на повече от 6 млрд. EUR за периода 2008 — 2010 г.“, добави той. 62 млрд. EUR за работни места, инфраструктура, конкурентоспособност Насочването на средства към проекти за запазване и създаване на работни места, за помощ за предприятия и за възстановяване на конкурентоспособността ще бъде главен приоритет за ЕС. Трансевропейските транспортни и енергийни мрежи ще получат 12,7 % повече средства в сравнение с 2009 г. (1,08 млрд. EUR), а Програмата за конкурентоспособност и иновации (ПКИ) ще нарасне с 3,3 % (0,5 млрд. EUR). 2010 г. ще бъде Европейската година за борба с бедността и социалното изключване с бюджет от почти 20 млн. EUR и набор инициативи, планирани за всички държави-членки. Водещият сателитен навигационен проект на ЕС „Галилео“ ще получи 8 % допълнителни средства (0,9 млрд. EUR ) за втората година от провеждането си. Най-големият дял от кохезионните средства отива за ЕС-12 Като част от 62 млрд. EUR за работни места и конкурентноспособност 49 млрд. EUR са отредени за кохезионни цели в ЕС-27. Тенденцията за постепенно отпускане на средства за държавите-членки, присъединили се към ЕС през 2004 и 2007 г., продължава. За първи път в историята ЕС-12 ще получи най-големия дял (52%) от средствата по кохезионните и структурните фондове на ЕС. Селскостопанската помощ за тези региони също ще се увеличи, като ще окаже истинско влияние поради факта, че сега ЕС-12 получават почти 20 %, 11 млрд. EUR селскостопанска помощ. Благодарение на Общата селскостопанска политика (ОСП), общия пазар и по-високите пазарни цени, доходът на селските стопани в ЕС-12 сега е с 47 % по-висок от дохода им преди присъединяването. Финансирането за природни ресурси в ЕС-27 е в размер на 59 млрд. EUR и като част от него средствата за околна среда и развитие на селскостопанските райони ще нарасне с близо 2,5 % до почти 15 млрд. EUR. Втора фаза на финансиране за Европейския план за икономическо възстановяванеПрез април 2009 г. Европейският парламент, Съветът и Комисията се споразумяха относно нуждата от свежи 5 млрд. EUR за финансиране на големи европейски проекти в областта на енергетиката и широколентовите инфраструктури и за посрещане на новите предизвикателства в селскостопанските райони, свързани с проверката на състоянието по ОСП. След първото вливане на 2,6 млрд. EUR през 2009 г. още 2,4 млрд. EUR ще бъдат добавени към бюджета за 2010 г., като източникът на средствата ще бъде определен по-късно по време на бюджетната процедура за 2010 г. € 8 млрд. за външна помощПрез 2010 г. ЕС ще продължи усилията си за подпомагане на по-бедните страни и за запазване на силна позиция на световната сцена, така че да може да посрещне глобални предизвикателства като промяната на климата, сигурността на прехраната и глобализацията. Помощта на ЕС за развиващите се страни, предоставена чрез Инструмента за сътрудничество за развитие, ще се увеличи с 1,7 % и ще достигне 2,4 млрд. EUR. Предприсъединителната помощ (ИПП) се увеличава с близо 5 % или 1,6 млрд. EUR. Финансирането за Общата външна политика и политика за сигурност (ОВППС) на ЕС ще се увеличи с 16 % (на 282 млн. EUR). Последната част от Инструмента за хранителна помощ, възлизащ на 1 млрд. EUR, също ще се финансира в бюджета за 2010 г. (170 млн. EUR). ЕС — по-безопасно място за всички Частта от бюджета, която ще получи най-голямо увеличение на средствата (в съответствие със седемгодишното финансово планиране на ЕС), ще представлява проекти за борба с престъпността, тероризма и за управление на миграционните потоци и ще бъде увеличена с 13,5 % до почти 1 млрд. EUR. В по-общ план административните разходи за всички институции на ЕС ще се увеличат леко с 2,1 %, като собствените разходи на Европейската комисия ще се увеличат с по-малко от 1 % (0,9 %), за да станат 3,6 млрд. EUR. История на досието Бюджетът предвижда задължения (правни ангажименти за предоставяне на финансиране, при положение, че са изпълнени някои условия) и плащания (изплащане в брой или банкови трансфери до бенефициерите). Окончателното приемане на бюджета на ЕС ще се осъществи на пленарното заседание на Европейския парламент през декември.