IP/09/86 Briselē, 2009. gada 21. janvārīEiropas Dabaszinātņu un jauno tehnoloģiju ētikas grupa (EGE) aicina Eiropas Komisiju iekļaut ētikas principus lauksaimniecības politikāŠodien Eiropas Dabaszinātņu un jauno tehnoloģiju ētikas grupa (EGE) tikās ar Mariannu Fišeri Bolu,– komisāri, kas atbildīga par lauksaimniecību un lauku attīstību–, lai iesniegtu galvenos ieteikumus, kas izklāstīti grupas atzinumā par ētiskiem aspektiem saistībā ar lauksaimniecības tehnoloģiju moderno attīstību Pēc Komisijas priekšsēdētāja Barrozu pieprasījuma EGE decembrī pieņēma atzinumu par ētiskiem aspektiem saistībā ar lauksaimniecības tehnoloģiju moderno attīstību, lai reaģētu uz jaunām problēmām un iespējām, ar kurām ES lauksaimniecība sastapsies nākotnē. Grupa nolēma pievērst uzmanību galvenokārt lauksaimniecības tehnoloģijām un metodēm augu izcelsmes pārtikas primārajā ražošanā. EGE savā atzinumā pauž pārliecību par to, ka jāveicina inovācijas lauksaimniecībā, lai varētu paēdināt pasaules iedzīvotājus, kuru skaits pieaug. Atzinumā minēts tas, ka tehnoloģijas vienas pašas nespēj piedāvāt to problēmu galīgos risinājumus, ar kurām modernā lauksaimniecība saskaras ES un pasaulē. Grupa arī uzsver, ka lauksaimniecības tehnoloģiju jomā ir vajadzīgs integrēts skatījums un integrēta pieeja, lai ražošanas, uzglabāšanas un izplatīšanas procesus uzlūkotu kā vienu veselumu, novērtējot no ētikas viedokļa ietekmi, ko izraisa jebkura jauna tehnoloģija. Grupa uzskata, ka 1) nodrošinājuma ar pārtiku, 2) pārtikas nekaitīguma un 3) ilgtspējas mērķi ir svarīgākās prioritātes un pamatprincipi un ka jebkurai lauksaimniecības tehnoloģijai jāatbilst šīm prioritātēm un pamatprincipiem. Izmantojot šos ētikas principus kā pamatu, EGE savā atzinumā sniedz arī ieteikumus par dažādiem jautājumiem, piemēram: ES kopējās lauksaimniecības politikas pārskatīšana, lauksaimniecības tehnoloģiju izraisītās tehnoloģiskās ietekmes novērtējums, tiesības uz pārtiku, lauksaimniecības tehnoloģiju ilgtspēja, pārtikas nekaitīgums, bioloģiskā daudzveidība lauksaimniecībā, augsnes un ūdens aizsardzība, biodegviela, ģenētiski modificēti kultūraugi, pētniecība lauksaimniecības zinātnēs, politikas veidošana laukaugu audzēšanas jomā, lauksaimniecības produktu tirdzniecība pasaulē, intelektuālā īpašuma tiesību sistēma, godīga konkurence un „vertikāli monopoli”, pārtikas cenas, sociāli aspekti, sabiedrības līdzdalība, ES iedzīvotāju atbildība, pārtikas atkritumi u. tml. Priekšvēsture Eiropas Dabaszinātņu un jauno tehnoloģiju ētikas grupa (EGE) ir neatkarīga, plurālistiska un daudznozaru organizācija, kurā ir 15 Komisijas iecelti eksperti, kas sniedz atzinumus par ētikas jautājumiem. Pieņemtais atzinums, viss paziņojums presei un grupas dalībnieku saraksts ir pieejams EGE tīmekļa vietnē: http://ec.europa.eu/european_group_ethics/index_en.htm