IP/09/473 Brüsszel, 2009. március 25A mobiltelefon-használat nő, míg a fogyasztói árak csökkennek: a Bizottság jelentése szerint az európai távközlési ágazat ellenáll a gazdasági lassulásnak2008-ban az Európai Unió lakosságára vetített 119%-os mobiltelefon-elterjedtséggel (ami 7 százalékpontos emelkedést jelent 2007-hez képest) Európa az Egyesült Államokat (87%) és Japánt (84%) megelőzve világelső a mobiltelefon-szolgáltatásokban. Ezt állapította meg a Bizottság ma kiadott, az egységes távközlési piacról szóló előrehaladási jelentése. A gazdasági válság ellenére az EU GDP-jének mintegy 3%-át kitevő távközlési ágazat 2008-ban tovább nőtt, bevételei meghaladták a 300 milliárd eurót, ami 1,3%-os növekedést jelent 2007-hez képest, meghaladva a gazdaság többi területének (mindössze 1%-os) növekedését. Az ágazat versenyképessége a fogyasztóknak a legelőnyösebb, mivel ők kevesebbet fizetnek és jobb ár-érték arányú szolgáltatást kapnak. Az uniós fellépésnek köszönhetően a mobiltelefon-számlák átlagos összege 2008-ban 21,48 euróról 19,49 euróra csökkent, és már a fogyasztók 75%-a rendelkezik legalább 2 megabites internetkapcsolattal (ami lehetővé teszi például az interneten keresztüli televíziózást). A Bizottság jelentése azonban felhívja a figyelmet arra is, hogy jobb európai koordináció híján a nemzeti szabályozások következetlensége alááshatja az egységes távközlési piac előnyeit. „Európa világelső a mobilkommunikáció terén, mivel egyre többen használnak mobiltelefont és mobil-széles sávú szolgáltatásokat. A világgazdasági válság ellenére az európai fogyasztók minden eddiginél többet kommunikálnak telefonon és az interneten keresztül. Ez jó hír egy olyan ágazat számára, amely segíthet Európának a visszaesés leküzdésében, ” mondta Viviane Reding, az EU távközlési biztosa. „Mégsem ülhetünk a babérjainkon. Meg kell erősítenünk a nemzeti szabályozók függetlenségét. Ezen túlmenően a vezetékes és a mobiltávközlés fokozódó konvergenciája tisztességesebb versenyt kíván a vezetékes és a mobilszolgáltatók között. Végezetül meg kell akadályoznunk az EU előírásainak az egységes piacot hátrányosan befolyásoló megkerülését. Különösen az aggaszt, hogy számos nemzeti szabályozó külön utat követ a nagysebességű internethálózattal kapcsolatban. A tisztességes verseny és az említett hálózattal kapcsolatos beruházások megvalósításához nem 27 különböző, főként a nemzeti vállalatokat támogató megoldásra van szükség, hanem nyitott piacokra, jogbiztonságra és egyenlő esélyekre minden befektetőnek és szolgáltatónak.” A Bizottság mai jelentése pillanatkép az európai távközlési piac és a 27 uniós tagállamban folyó piaci verseny állásáról. Az ágazat a gazdaság többi területénél gyorsabban nő A becslések szerint az EU távközlési ágazata 2008-ban 1,3%-os növekedést mutatott fel, a teljes gazdaság 1%-os GDP-reálnövekedésével szemben. Az ágazat enyhíti az inflációs nyomást, mivel a szokványos kommunikációs csatornák (mint például telefonhívások és webböngészés) árai tovább csökkennek. Mobilkommunikáció: a fogyasztók 34,5%-kal fizetnek kevesebbet, mint 5 évvel ezelőtt A mobilpiac 2008-ban továbbra is az EU legdinamikusabb távközlési szegmense volt. A mobiltelefon-használat aránya 2008-ban a teljes népességre vetítve 119%-os volt, a 2007-es 112%-kal szemben. Litvánia, Luxemburg és Olaszország esetében ez a mutató a 140%-ot is meghaladja. A vezető szolgáltatók átlagos piaci részesedése tavaly körülbelül 3%-kal csökkent, ami a piaci verseny fokozódását jelzi. Ennek eredményeképpen a fogyasztók többet beszélgetnek és több szöveges üzenetet küldenek, s ezért legalább 34,5%-kal alacsonyabb díjat fizetnek, mint 2004-ben. Az EU tagállamai világelsők a nagysebességű internetezésben Az EU területén tovább nő a vezetékes széles sávú internet kapcsolatok száma, a 2008-ban elért 14 milliós növekedés összesen 114 millió kapcsolatot jelent. A széles sávú hozzáférések elterjedtsége terén Dánia és Hollandia vezeti a ranglistát, a népesség 35%-át meghaladó aránnyal. Ezenkívül Svédország, Finnország, az Egyesült Királyság, Luxemburg, Belgium, Németország és Franciaország, valamint a 2008 júliusában 25%-os elterjedtséget felmutató Egyesült Államok áll az élen. A mobil szélessáv elterjedése is lendületet kapott: az EU népességéhez mért előfizetési arány 13%-os. A mobil szélessáv adatkártyával és hardverkulcssal történő használata a vezetékes széles sávú kapcsolat életképes alternatívájává vált számos országban, például Ausztriában (a népesség 11,4%-a), Finnországban (9,1%) és Portugáliában (8,3%). Több felhasználó vált szolgáltatót 2008-ban 20,5 millió fogyasztó váltott telefonszolgáltatót vezetékes száma vagy mobilszáma megtartásával. A szolgáltatóváltás 2003-ban történő indulásától 2008 októberéig körülbelül 84 millió előfizető (az EU állampolgárainak 17%-a) élt ezzel a lehetőséggel. Az egységes európai távközlési piac előtt álló további problémák A ma kiadott jelentés kiemelte, hogy az uniós tagállamok szabályozása közötti eltérések továbbra is akadályozzák a távközlési szolgáltatók és a fogyasztók valóban egységes piacának létrehozását:A független nemzeti távközlési szabályozók működése alapvető fontosságú lenne a tisztességes és eredményes szabályozáshoz, de ez még nem valósult meg mind a 27 tagállamban. A Bizottság által indított jogsértési eljárások vannak folyamatban Litvánia, Lettország és Románia ellen, míg egy Lengyelország elleni ügy az Európai Bíróság elé került. A szabályozás következetlensége, holott hasonló versenyjogi problémákról van szó, többletterhet okoz a távközlési szolgáltatóknak, különösen a több országban működő vagy határokon átnyúló szolgáltatásokat nyújtó cégeknek, s ezek száma egyre növekszik. - Az új üvegszálas hálózatokra vonatkozó szabályozás eltérő megközelítései akadályozhatják az egységes piacon jelen lévő szolgáltatók közötti versenyt, és szabályozási bizonytalansághoz vezethetnek az új beruházásokra vonatkozóan. A szabályozók egyes döntései akár az uniós szabályozás megkerülésére tett kísérletként is értelmezhetők (IP/08/2060).- Továbbra is jelentős különbségek vannak az egyes szolgáltatók által a más hálózatokból indított hívások végződtetéséért felszámolt díjakban (a ciprusi 0,02 euró/perc összegtől a Bulgáriában alkalmazott 0,16 euró/perc összegig).Míg Írországban és Máltán a fogyasztók egy nap alatt mobilszolgáltatót válthatnak telefonszámuk megtartásával, ugyanez 38 napot vesz igénybe Lengyelországban, 15-öt Olaszországban és 14-et Szlovákiában.A Bizottság az egységes távközlési piacra vonatkozó előrehaladási jelentése, a gyakran ismételt kérdések és az egyes tagállamokra vonatkozó adatlapok a következő címen érhetők el: http://ec.europa.eu/information_society/newsroom/cf/itemlongdetail.cfm?item_id=4784 MEMO/09/129 MEMO/09/132 Annex: Selected charts from the Commission's Single Telecoms Market Progress Report 2008Mobile penetration [ ]Mobile penetration – country overview [ ] Development of mobile consumer prices[ ]Broadband price developments[ ] Source: BIAC – First half of 2008, Final report, December 2008, Van Dijk Management Consultants Status of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ ] Consumer prices for broadband services[ ]Mobile number portability (= consumers switching the mobile operator while being able to keep their number, as required by EU law)[ ] Mobile number portability – days required to port number [ ] Fixed number portability(= consumers switching the fixed operator while being able to keep their number, as required by EU law)[ ] Fixed number portability – days required to port number[ ]Mobile termination rates [ ]112 - awareness [ ]