IP/09/48 Brüsszel, 2009. január 14.A .eu domainek száma átlépi a 3 milliós határtJanuár 11-én egy német állampolgár regisztrációjával a .eu domainek száma elérte a 3 milliót. Két és fél évvel a .eu felső szintű internetes domain elindítását követően ez egyértelmű sikerként értékelhető. A .eu domain az európai országok domainjei közül a negyedik, világszinten pedig a kilencedik legnépszerűbb internetes domain. Az egyértelműen európai online identitás előtérbe helyezésével a .eu hozzájárul ahhoz, hogy a polgárok és a vállalkozások kihasználhassák az egységes piac minden előnyét. A webes jelenlétükhöz a .eu domaint választók között megtalálhatók a multinacionális vállalatok és a kis- és középvállalkozások, illetve a nem-kormányzati szervezetek és a speciális kutatóintézetek (think tanks), de az európai magánszemélyek is. „A három millió bejegyzett .eu domain arról tanúskodik, hogy az európai internetfelhasználók bíznak a .eu domainben” – jelentette ki Viviane Reding, az Európai Unió információs társadalomért és médiaügyekért felelős biztosa. „A .eu domain bevezetésének harmadik évfordulója előtt néhány hónappal ez az eredmény azt jelzi, hogy a domain egyértelműen elnyerte a felhasználók bizalmát: közülük egyre többen ragadják meg ugyanis a lehetőséget arra, hogy európai hovatartozásukat online is megjelenítsék. Különösen nagy örömömre szolgál továbbá az, hogy egyre több kis- és középvállalkozás esetében válik a .eu a vállalati identitás elválaszthatatlan részévé és reményeim szerint a jövőben a .eu nyújtotta előnyöket kihasználó vállalkozások száma még tovább nő majd.” A három millió bejegyzett domainnel a .eu egyértelműen a tíz világszinten legnagyobbnak számító felső szintű domain közé tartozik, amelyek között megtalálható a .com, a .net és a .org is. A .eu domainek bejegyzése a 2006-os bevezetés óta folyamatosan növekvő tendenciát mutat. Ráadásul a .eu domainek jó hírnévnek örvendenek: a .eu nyilvántartását végző EURid megbízásából a közelmúltban végzett felmérés szerint a felhasználók azon túl, hogy a .eu domaint tekintik az igazi európai internetes identitásnak, a .eu domaint innovatívnak és modernnek tartják. A legtöbb .eu domaint az EU legnépesebb és az internet elterjedtsége szempontjából élen járó tagállamaiban jegyezték be. A vezető helyet továbbra is Németország foglalja el 30%-kal, majd a sorrend Hollandia (14%), az Egyesült Királyság (12%), Franciaország (8%) és Lengyelország (6%). Előzmények Az elsőbbségi jogokkal rendelkezők 2005. december 7. óta használhatják a .eu-t (IP/05/1510). 2006 áprilisának eleje óta valamennyi uniós lakos és az EU-ban székhellyel rendelkező szervezet előtt nyitva áll a domain használatának lehetősége (IP/06/476). A .eu regisztrációs adatbázis kezelését a független non-profit szervezetként működő EURid végzi. A .eu domain bevezetésének első évfordulójára 2,5 millió nevet jegyeztek be (IP/07/483), ehhez adódott hozzá 2007-ben további 300 000 bejegyzett domain név (IP/08/530). http://ec.europa.eu/information_society/policy/doteu/ Statisztikai adatok 2008 második negyedévéről: http://www.eurid.eu/files/Q2_08.pdfA .eu-val kapcsolatos statisztikák valós idejű nyomon követése: http://www.eurid.eu/en/about/facts-figures/statisticsMEMO/09/9 Annex Top ten top-level internet domains in number of registrations as of November 2008.com78.631.647.cn13.337.889.de12.447.909.net11.969.613.org7.330.494.uk7.277.705.info5.089.331.nl3.190.979.eu (*)2.995.022.biz2.020.082(*) an update on the number of registrations for .eu is maintained daily on EURID website: http://www.eurid.eu/en/about/facts-figures/statistics Number of of .eu domain names compared to national top-level internet domains per 1000 inhabitants (as of January 2009)CountryNo. of .eu domains per 1000 inhabitantsNo. of country domains per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4