IP/09/800 Βρυξέλλες, 18 Μαΐου 2009Η ψήφος σας είναι καθοριστική – Ψηφίστε!Από τις 4 έως τις 7 Ιουνίου, 375 εκατομμύρια πολίτες 27 χωρών, από το Ελσίνκι μέχρι τη Λισαβόνα και από το Δουβλίνο μέχρι το Βίλνιους, καλούνται στις κάλπες για να εκλέξουν το Ευρωπαϊκό Κοινοβούλιο. Σε ένα βιντεοσκοπημένο μήνυμα που βρίσκεται στον διαδικτυακό του τόπο, ο πρόεδρος της Ευρωπαϊκής José Manuel Barroso καλεί τους πολίτες να προσέλθουν στις κάλπες για να ακουστεί η φωνή τους. "Η ψήφος σας μετράει, γιατί η επιλογή σας θα βοηθήσει στη διαμόρφωση της πορείας δράσης της Ευρωπαϊκής Ένωσης κατά τα επόμενα πέντε χρόνια", δηλώνει ο πρόεδρος Barroso στο μήνυμα που βρίσκεται στον διαδικτυακό του τόπο στην ακόλουθη διεύθυνση : http://ec.europa.eu/commission_barroso/president/multimedia/vlog/index_en.htm Το βιντεοσκοπημένο μήνυμα βρίσκεται στον διαδικτυακό του τόπο σε 6 γλώσσες (αγγλικά, γαλλικά, γερμανικά, ισπανικά, πορτογαλικά και ιταλικά) καθώς επίσης στην οπτικοακουστική πύλη της Ευρωπαϊκής Επιτροπής. Η γραπτή απόδοση αυτής της δήλωσης στις υπόλοιπες 17 γλώσσες της ΕΕ είναι και αυτή διαθέσιμη. Σε αυτήν υπενθυμίζεται ότι αν και η Ευρωπαϊκή Επιτροπή είναι εκείνη που αναλαμβάνει την πολιτική πρωτοβουλία και διαμορφώνει τις αναγκαίες προτάσεις που καταλήγουν σε συγκεκριμένα αποτελέσματα για τους πολίτες, "το Ευρωπαϊκό Κοινοβούλιο είναι εκείνο που θεσπίζει τους νόμους, σε συνεργασία με τις εθνικές κυβερνήσεις". Και προστίθεται ακόμα ότι "και πάλι στο Ευρωπαϊκό Κοινοβούλιο πρέπει να λογοδοτούν για τη δράση τους τα άλλα ευρωπαϊκά όργανα ". " Έχετε υποχρέωση να επιλέξετε τα μέλη του Κοινοβουλίου που εκφράζουν την άποψή σας για τον τρόπο με τον οποίο πρέπει να αντιμετωπιστούν οι σημερινές προκλήσεις", καταλήγει ο πρόεδρος Barroso, "διότι η δράση της Ευρώπης θα επηρεάσει εσάς τους ίδιους και την καθημερινή σας ζωή".