IP/09/196 Брюксел, 30 януари 2009 г.Европейската комисия удвоява аудиовизуалното отразяване на събитията и другите услуги, предназначени за медиитеПрез януари стартира „Европа по сателит – плюс“ (EbS+), ново допълнение към услугата „Европа по сателит“ (EbS), с което се цели на журналистите и на останалите потребители в целия свят да бъдат предоставяни повече аудиовизуални материали, свързани с ЕС. Заместник-председателят на Комисията Маргот Валстрьом заяви: „Удвояването на капацитета ще повиши прозрачността в ЕС и отразяването на свързаните с ЕС въпроси.“ EbS предоставя безплатно на медиите навсякъде по света актуални аудиовизуални материали с професионално качество, отразяващи новините от ЕС. Услугата е достъпна и за обществеността. EbS предлага предаване на живо на събития, свързани с ЕС, и на готови репортажи посредством цифров сателит и Интернет, като броят на езиците на излъчване може да достигне 23. Предлагат се и архивирани материали (memoclips), архивни видеокадри, информационни клипове и новинарски видеоматериали, предназначени за пресата. Уебсайт: http://ec.europa.eu/ebs