IP/09/1903 Брюксел, 10 декември 2009 г. Интернет - домейнът „.e u“ вече е на разположение на всички езици на ЕС От днес европейските граждани, предприятия и организации могат да регистрират имена на уебсайтове в домейна „.eu“, като използват писмените знаци на всички 23 официални езика на Европейския съюз. Това означава, че регистрантите могат например да използват имена на гръцка азбука или кирилица като www.διαδίκτυο.eu или www.роуминг.eu . Това стана възможно благодарение на новите правила на ЕС, приети от Комисията през юни 2009 г. ( IP/09/1044 ). Интернационализираните имена на домейни в рамките на „.eu“, нашия европейски домейн от първо ниво, представляват голяма крачка напред към действително глобален и същевременно локален интернет. Много потребители на интернет ще бъдат от държави, в които повечето езици не се основават на латинската азбука „a до z“, и те естествено ще искат да използват собствената си писменост “, заяви Вивиан Рединг, комисар на ЕС по въпросите на информационното общество. „С пускането на международни имена на домейни в рамките на „.eu“ ще се отговори още по-добре на потребностите на една многоезична и мултикултурна Европа.“ Интернационализираните имена на домейни (IDN) представляват имена на интернет домейни, съдържащи и други писмени знаци в допълнение към 26-те букви на латинската азбука от „a“ до „z“, цифрите от „0“ до „9“ и знака „-“. До днес при регистриране на имена на домейни в рамките на „.eu“ бе възможно използването само на този ограничен набор от знаци, но отсега при регистриране могат да се използват всички писмени знаци от различните официални езици на ЕС. Комисията реши, че европейският домейн от първо ниво „.eu“ следва да е използваем със знаци от всички официални езици на ЕС ( IP/09/1044 ). IDN позволяват това. Сега е възможно регистрирането в „.eu“ на имена, съдържащи знаци като „à“, „ą“, „ä“, „ψ“ или „д“. Гражданите, предприятията и организациите в ЕС ще са в състояние да регистрират имена на домейни със знаци, различаващи се от латинските букви, което е от важно значение за езици като гръцки и български. Също така потребителите, говорещи испански или баски език, могат да регистрират имена, съдържащи „ñ“, а говорещите френски, португалски или каталонски могат да използват „ç“. Многоезичието бе много важен аспект на домейна „.eu“, откакто започна регистрирането в него през 2006 г. Законодателството предвижда например, че регистрацията на имена на домейни в рамките на „.eu“ и съобщаването на решения във връзка с регистрацията следва да са възможни на всички официални езици на Общността. Тя предвижда също така регистрацията на имена на домейни с използването на всички буквени знаци на официалните езици. Следващи стъпки От днес нататък имената на домейни в рамките на домейна от първо ниво ( TLD ) „.eu“ ще могат да бъдат IDN. Например в europa.eu „.eu“ е домейнът от първо ниво, а „europa“ е името, регистрирано в рамките на този TLD . Комисията работи и по въвеждането възможно най-скоро на варианти на IDN за домейна от първо ниво „.eu“ (т.е. изписване на „.eu“ с гръцки букви или на кирилица). Комисар Рединг информира Род Бекстром, главен изпълнителен директор на ICANN (Интернет корпорация за присвоени имена и адреси), относно плановете на Комисията по време на Форума за управление на интернет през ноември ( IP/09/1717 ). Когато ICANN одобри IDN на първо ниво за „.eu“, регистрантите от ЕС ще могат да регистрират цялостен уебадрес на своята собствена писменост (например както „europa“, така и „.eu“). Контекст „.eu“ е домейнът от първо ниво на Европа, определен от ЕС, но администриран от частната организация с идеална цел EURid . Този консорциум от белгийски, чешки, италиански, шведски и словенски регистратори започна работа с „.eu“ през 2005 г. До сега в „.eu“ са регистрирани повече от 3 милиона имена на домейни ( IP/09/536 ). За допълнителна информация: MEMO/08/218 Annex Ten largest top level domains by number of registered domain names (as of 30 September 2009) TLD Number of registered domains .com 82 467 859 .de 13 077 091 .cn 12 545 589 .net 12 477 730 .org 7 840 201 .uk 7 826 095 .info 5 282 857 .nl 3 523 290 .eu (*) 2 991 205 .biz 2 370 874 Source: EURid Number of .eu domains by country (as of 30 September 2009) Country Number of .eu domains Austria 76 846 Belgium 91 334 Bulgaria 10 420 Cyprus 52 795 Czech Republic 87 382 Denmark 38 166 Estonia 8 146 Finland 15 389 France 267 678 Germany 922 344 Greece 26 231 Hungary 29 822 Ireland 50 311 Italy 164 049 Latvia 5 599 Lithuania 9 499 Luxembourg 26 929 Malta 3 759 Netherlands 417 892 Poland 163 465 Portugal 11 986 Romania 20 003 Slovakia 19 849 Slovenia 6 605 Spain 71 529 Sweden 75 452 United Kingdom 309 766 Source: EURid Growth of .eu domains 2007-2009 by country of residence of registrants Country Growth of .eu domains 2007-2009* Austria + 17 % Belgium + 9 % Bulgaria + 87 % Cyprus - 42 % Czech Republic + 49 % Denmark - 8 % Estonia + 35 % Finland + 20 % France + 39 % Germany + 7 % Greece + 28 % Hungary + 36 % Ireland + 82 % Italy + 20 % Latvia - 23 % Lithuania + 73 % Luxembourg + 87 % Malta - 81 % Netherlands + 15 % Poland + 60 % Portugal + 9 % Romania + 41% Slovakia + 56 % Slovenia + 44 % Spain + 17 % Sweden - 21 % United Kingdom - 18 % EU + 10 % *from 31.12.2007 to 30.09.2009. Source: EURid