IP/09/473 Bryssel 25. maaliskuuta 2009Matkapuhelinten käyttö lisääntynyt, hinnat laskeneet: Euroopan teleala selviää talouden taantumasta, todetaan komission raportissaEurooppa on maailmassa ykkössijalla matkapuhelupalvelujen käytössä. Liittymiä oli vuonna 2008 EU:ssa 119 sataa asukasta kohti (kasvua vuodesta 2007 oli 7 prosenttiyksikköä). Etumatkaa on reilusti Yhdysvaltoihin (vastaava luku 87) ja Japaniin (vastaava luku 84) nähden. Tulos ilmenee komission tänään julkistamasta telealan markkinakatsauksesta. Talouskriisistä huolimatta EU:n teleala (arvoltaan noin 3 % EU:n BKT:sta) jatkoi vuonna 2008 kasvuaan ja sen tulot olivat arviolta yli 300 miljardia euroa. Kasvua vuoteen 2007 verrattuna kertyy 1,3 prosenttia, mikä on enemmän kuin muilla talouden aloilla (kasvua vain 1 prosentti). Alan kilpailusta hyötyvät eniten kuluttajat: he saavat parempaa vastinetta rahoille entistä halvemmalla. Keskimäärin matkapuhelinlaskut pienentyivät 21,48 eurosta 19,49 euroon vuonna 2008, ja 75 prosentilla eurooppalaisista kuluttajista on nyt vähintään 2 megabitin internet-liittymä (tämä nopeus riittää jo esimerkiksi nettitelevision katseluun). Kehitys on pitkälti EU:n toimien ansiota. Komission raportissa varoitetaan kuitenkin, että ilman parempaa Euroopan tasoista koordinointia, että telealan yhtenäismarkkinoiden hyödyt voivat kaatua kansallisen tason sääntelyn epäjohdonmukaisuuksiin. ”Eurooppa on mobiiliviestinnän ykkönen – yhä useammat ihmiset käyttävät matkapuhelimia ja mobiililaajakaistaa. Talouskriisistä huolimatta eurooppalaiset kuluttajat kommunikoivat puhelimitse ja internetin välityksellä enemmän kuin koskaan aiemmin. Tämä on erinomainen asia toimialalle, joka voi auttaa Eurooppaa nousemaan taantumasta,” toteaa EU:n televiestintäkomissaari Viviane Reding. ”Emme voi kuitenkaan jäädä lepäämään laakereille. Kansallisten telesääntelyelinten riippumattomuutta on lisättävä. Tarvitaan myös reilumpaa kilpailua lankaverkon ja mobiiliverkon operaattorien välille, kun kiinteän verkon teletoiminta ja matkaviestintä ovat nivoutumassa toisiinsa. Lisäksi meidän on tiukasti valvottava EU-sääntöjen noudattamista, jotta sääntörikkomukset eivät pääse haittaamaan yhtenäismarkkinoiden toimintaa. Erityisesti minua huolestuttaa se, että monet kansalliset telesääntelyelimet toimivat liian omapäisesti nopeiden internet-verkkojen kehittämisessä. Terveeseen kilpailuun ja kestäviin verkkoinvestointeihin ei päästä 27 erilaisella kansallisella toimintatavalla, joilla lähinnä suositaan oman maan vahvoja toimijoita, vaan avoimilla markkinoilla, oikeusvarmuudella ja kaikille investoinneille ja toimijoille tarjottavilla tasapuolisilla mahdollisuuksilla ." Komission tämänpäiväinen raportti luo katsauksen Euroopan telemarkkinoihin ja kilpailutilanteeseen 27 EU-maassa. Teleala kasvaa nopeammin kuin muu talous EU:n telealan kasvuksi vuonna 2008 arvioidaan 1,3 %, eli enemmän kuin yleisen talouden 1 prosentin reaalinen BKT-kasvu. Ala hillitsee edelleen inflaatiota, kun useimpien perusviestintäpalvelujen (puhelut, internetin peruskäyttö) hinnat ovat vieläkin laskussa. Matkaviestintä: Kuluttajahinnat 34,5 % alhaisemmat kuin 5 vuotta sitten Mobiilimarkkinat säilyttivät vuonna 2008 asemansa EU:n dynaamisimpina telemarkkinoina. Matkapuhelinliittymien määrä 100 asukasta kohden kasvoi viime vuonna 119:ään (vuonna 2007 vastaava luku oli 112). Italiassa, Liettuassa ja Luxemburgissa luku on jo yli 140. Johtavien mobiilioperaattorien markkinaosuus laski viime vuonna keskimäärin noin 3 prosenttia, mikä kertoo markkinakilpailun kiristymisestä. Lopputuloksena on, että kuluttajat puhuvat ja lähettävät tekstiviestejä entistä enemmän, mutta vähintään 34,5 prosenttia halvemmalla kuin vuonna 2004. EU-maat maailmanjohtajia nopeissa internet-liittymissä Kiinteän verkon laajakaistaliittymien määrä EU:ssa jatkaa kasvuaan: vuonna 2008 lisäystä oli 14 miljoonaa, ja liittymien kokonaismäärä oli yli 114 miljoonaa. Tanska ja Alankomaat ovat laajakaistan levinneisyydessä maailman kärkisijoilla, sillä laajakaistaa käyttää yli 35 prosenttia väestöstä. Ne ovat yhdessä Suomen, Ruotsin, Yhdistyneen kuningaskunnan, Luxemburgin, Belgian, Saksan ja Ranskan kanssa edellä Yhdysvaltoja, jossa levinneisyys oli 25 % heinäkuussa 2008.Myös mobiililaajakaista on valtaamassa alaa, sillä tällainen liittymä on nyt 13 prosentilla EU:n väestöstä. USB-modeemilla tai datakortilla toteutetusta mobiililaajakaistasta on tulossa varteenotettava vaihtoehto lankaverkon laajakaistalle muun muassa Itävallassa (liittymä 11,4 prosentilla väestöstä), Suomessa (liittymä 9,1 prosentilla väestöstä) ja Portugalissa (liittymä 8,3 prosentilla väestöstä). Yhä useampi kilpailuttaa operaattoreita Vuonna 2008 yhteensä 20,5 miljoonaa kuluttajaa vaihtoi puhelinoperaattoriaan muuttamatta kuitenkaan lankapuhelin- tai kännykkänumeroaan. Numeron siirtäminen tuli mahdolliseksi vuonna 2003, ja lokakuuhun 2008 mennessä jo noin 84 miljoonaa tilaajaa (17 % EU-kansalaisista) oli vaihtanut puhelupalvelujensa tarjoajan. Euroopan telealan yhtenäismarkkinoilla vielä ongelmia Tämänpäiväisessä raportissa todetaan myös, että EU-maiden väliset sääntelyerot haittaavat todellisten telealan yhtenäismarkkinoiden syntymistä operaattoreita ja kuluttajia varten:Kansallisten telesääntelyviranomaisten riippumattomuus on tasapuolisen ja tuloksellisen sääntelyn kannalta keskeinen tekijä, mutta joissain EU-maissa riippumattomuudessa on vielä parantamisen varaa. Sen vuoksi komissio on ryhtynyt toimiin Liettuaa, Latviaa ja Romaniaa vastaan. Puolan tapauksessa asia on edennyt jo Euroopan yhteisöjen tuomioistuimeen saakka. Samanlaisten kilpailuongelmien erilainen sääntely voi aiheuttaa teleoperaattoreille tarpeettomia rasitteita varsinkin, kun yhä useampi yritys toimi monessa maassa tai tarjoaa palvelujaan maiden rajojen yli. - Erilaiset tavat säännellä uusien valokuituverkkojen kehitystä voivat haitata operaattorien välistä kilpailua yhtenäismarkkinoilla ja johtaa uusien investointien kannalta epävarmuuteen sääntelyperiaatteista. Joidenkin sääntelyviranomaisten päätöksissä on jopa nähtävissä pyrkimyksiä EU-sääntöjen kiertämiseen (IP/08/2060).- Markkinoilla esiintyy vielä räikeitä epäjohdonmukaisuuksia maksuissa, joita operaattorit perivät toisiltaan toistensa verkoista tulevien puhelujen välittämisestä (esim. Kyproksella 0,02 euroa/min, mutta Bulgariassa 0,16 euroa/min).Irlannissa ja Maltalla kuluttaja voi numeroaan muuttamatta vaihtaa teleoperaattoria yhdessä päivässä, kun taas Puolassa numeron siirtäminen kestää 38 päivää, Italiassa 15 päivää ja Slovakiassa 14 päivää.Asiaa koskeva lehdistöpaketti (komission uusi telemarkkinakatsaus, kysymys-vastaus-osio ja maakohtaiset selvitykset) saatavilla osoitteessa http://ec.europa.eu/information_society/newsroom/cf/itemlongdetail.cfm?item_id=4784 MEMO/09/129 MEMO/09/132 Annex: Selected charts from the Commission's Single Telecoms Market Progress Report 2008Mobile penetration [ Taulukot saatavilla PDF ja Word muodossa ]Mobile penetration – country overview [ Taulukot saatavilla PDF ja Word muodossa ] Development of mobile consumer prices[ Taulukot saatavilla PDF ja Word muodossa ]Broadband price developments[ Taulukot saatavilla PDF ja Word muodossa ] Source: BIAC – First half of 2008, Final report, December 2008, Van Dijk Management Consultants Status of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ Taulukot saatavilla PDF ja Word muodossa ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ Taulukot saatavilla PDF ja Word muodossa ] Consumer prices for broadband services[ Taulukot saatavilla PDF ja Word muodossa ]Mobile number portability (= consumers switching the mobile operator while being able to keep their number, as required by EU law)[ Taulukot saatavilla PDF ja Word muodossa ] Mobile number portability – days required to port number [ Taulukot saatavilla PDF ja Word muodossa ] Fixed number portability(= consumers switching the fixed operator while being able to keep their number, as required by EU law)[ Taulukot saatavilla PDF ja Word muodossa ] Fixed number portability – days required to port number[ Taulukot saatavilla PDF ja Word muodossa ]Mobile termination rates [ Taulukot saatavilla PDF ja Word muodossa ]112 - awareness [ Taulukot saatavilla PDF ja Word muodossa ]