IP/09/635 Bρυξέλλες, 24 Aπριλίου 2009Έναρξη ευρωπαϊκής πλατφόρμας για τον καλύτερο συντονισμό των προσπαθειών με σκοπό την καταπολέμηση του αποκλεισμού των ΡομΣήμερα στην Πράγα πραγματοποιείται για πρώτη φορά συνάντηση στο πλαίσιο νέας ευρωπαϊκής πλατφόρμας με θέμα την ένταξη των Ρομ και με στόχο τη βελτίωση του συντονισμού των εθνικών ενεργειών για την καταπολέμηση του αποκλεισμού της μεγαλύτερης εθνοτικής μειονότητας της Ευρώπης. Στη συνάντηση θα παρευρεθούν κυβερνήσεις των κρατών μελών, η ΕΕ, άλλοι διεθνείς οργανισμοί και η κοινωνία των πολιτών και αποσκοπεί στην προώθηση της συνεργασίας και της ανταλλαγής εμπειριών σχετικά με επιτυχείς πολιτικές ένταξης των Ρομ. «Η σημερινή οικονομική κρίση αυξάνει τον κίνδυνο να αποκλειστούν πλήρως οι Ρομ, οι οποίοι συχνά ζουν στο περιθώριο της κοινωνίας», προειδοποιεί ο κ. Vladimír Špidla, ο αρμόδιος επίτροπος για θέματα απασχόλησης, κοινωνικών υποθέσεων και ισότητας ευκαιριών της ΕΕ. «Χρειαζόμαστε εποικοδομητικές πολιτικές οι οποίες παρέχουν ευκαιρίες στους Ρομ, και όχι καταπιεστικές οι οποίες τους οδηγούν περισσότερο στη φτώχεια και στον κοινωνικό αποκλεισμό. Οι πολιτικές πρέπει να απευθύνονται αποκλειστικά στους Ρομ – αλλά με στόχο την παροχή πρόσβασης στην κανονική εκπαίδευση, σε κανονικές θέσεις εργασίας και σε κανονικές κατοικίες. Επίσης, οι αποτελεσματικές πολιτικές πρέπει να διαδίδονται πέρα από τα εθνικά σύνορα.»Η σημερινή συνάντηση, που διοργανώνεται από τον επίτροπο Špidla από κοινού με τον τσέχο υπουργό για τα Ανθρώπινα Δικαιώματα και τις Εθνοτικές Μειονότητες, Michael Kocáb, θα εξετάσει την πρόοδο που σημειώθηκε στην καταπολέμηση του αποκλεισμού των Ρομ από την πρώτη ευρωπαϊκή σύνοδο κορυφής των Ρομ, που πραγματοποιήθηκε στις Βρυξέλλες το Σεπτέμβριο 2008 (βλέπε IP/08/1326). Ανταποκρίνεται στο αίτημα του Συμβουλίου Γενικών Υποθέσεων το Δεκέμβριο 2008 να οργανωθεί ανταλλαγή ορθής πρακτικής και εμπειριών μεταξύ των χωρών της ΕΕ και να προωθηθεί η συνεργασία μεταξύ όλων των ενδιαφερόμενων μερών μέσω μιας ενσωματωμένης ευρωπαϊκής πλατφόρμας. Στόχος της συνεδρίασης είναι να επισημανθεί μια σειρά βασικών αρχών που χρειάζονται για την αποτελεσματική αντιμετώπιση της ένταξης των Ρομ. Επιπλέον, η Ευρωπαϊκή Επιτροπή θα περιγράψει τον τρόπο με τον οποίο σχεδιάζει να αντεπεξέλθει στις ανάγκες των Ρομ με μέσα και πολιτικές σε επίπεδο ΕΕ το 2009 και το 2010. Θα παρουσιάσει επίσης έκθεση σχετικά με την υλοποίηση νέου πιλοτικού σχεδίου 5 εκατομμυρίων ευρώ το οποίο προστέθηκε στον προϋπολογισμό του 2009 από το Ευρωπαϊκό Κοινοβούλιο. Η Επιτροπή θα υποβάλει πλήρη έκθεση προόδου στις αρχές του 2010 πριν από την επόμενη σύνοδο κορυφής των Ρομ που θα πραγματοποιηθεί στην Ισπανία τον Απρίλιο του 2010. Η κατάσταση πολλών εκατομμυρίων Ρομ στην ΕΕ και στις γειτονικές χώρες της χαρακτηρίζονται από εκτεταμένες διακρίσεις και αποκλεισμό από την κανονική κοινωνία, με δυσανάλογα ποσοστά φτώχειας και ανεργίας, κακή κατάσταση υγείας και χαμηλότερο προσδόκιμο ζωής. Επιπλέον, οι Ρομ είναι συχνά θύματα διακριτικής μεταχείρισης και ρατσιστικής βίας. Ιστορικό Η Ευρωπαϊκή Ένωση διαθέτει ευρύ φάσμα μέσων για την καταπολέμηση της διακριτικής μεταχείρισης και του κοινωνικού αποκλεισμού των Ρομ. Η οδηγία 2000/43/EΚ απαγορεύει τη διακριτική μεταχείριση για λόγους φυλετικής και εθνοτικής καταγωγής στην απασχόληση, την εκπαίδευση, την κοινωνική προστασία (συμπεριλαμβανομένης της περίθαλψης της υγείας) και στην πρόσβαση στα αγαθά και τις υπηρεσίες. Τα διαρθρωτικά ταμεία της ΕΕ και τα κοινοτικά προγράμματα μπορούν να παράσχουν οικονομική ενίσχυση για σχέδια και πολιτικές, ενώ οι μηχανισμοί πολιτικής συνεργασίας σε επίπεδο ΕΕ και σε εθνικό επίπεδο στους τομείς του κοινωνικού αποκλεισμού, της απασχόλησης, της εκπαίδευσης και της υγείας μπορούν να χρησιμοποιηθούν για την καταπολέμηση του αποκλεισμού των Ρομ μέσω του συντονισμού στοχοθετημένης ανάλυσης και δράσης καθώς και ενσωμάτωσης των θεμάτων ισότητας. Βλέπε επίσης MEMO/09/193 Περισσότερες πληροφορίες: Δικτυακός τόπος της Ευρωπαϊκής Επιτροπής σχετικά με τους Ρομ http://ec.europa.eu/roma Ανακοίνωση Τύπου του Συμβουλίου Γενικών Υποθέσεων της 8ης Δεκεμβρίου 2008 σχετικά με την ένταξη των Ρομ http://ec.europa.eu/social/BlobServlet?docId=1586&langId=enΠρόταση για κοινές βασικές αρχές http://ec.europa.eu/social/main.jsp?langId=en&catId=89&newsId=491&furtherNews=yes