IP/09/196 Brüssel, 30. jaanuar 2009Euroopa Komisjon kahekordistab sündmuste audiovisuaalset kajastamist ja muid pressile suunatud teenuseidLisaks veebiprogrammile Europe by Satellite (EbS) alustas jaanuaris tööd uus programm EbS+, mille kaudu edastatakse ajakirjanikele ja teistele kasutajatele kogu maailmas ELiga seonduvaid uudiseid. Komisjoni asepresident Margot Wallström ütles: „Programmimahu kahekordistamine suurendab ELi läbipaistvust ning ELiga seonduva kajastamist.” EbS edastab kvaliteetset telepilti värsketest ELi uudistest tasuta kogu maailma meediatöötajatele. Kanal on kättesaadav ka avalikkusele. EbS pakub otseülekandeid ELis toimuvatest sündmustest ning toimetatud uudiseid digitaalsatelliidi kaudu ja veebi otseülekannetena kuni 23 keeles. EbS näitab ka arhiivimaterjale, video- ja infoklippe ning uudisvideosid. Veebisait: http://ec.europa.eu/ebs