IP/09/1903 Briuselis, 2009 m. gruodžio 10 d. Interneto domenas „.eu“ dabar prieinamas visomis ES kalbomis Nuo šiandien Europos piliečiai, įmonės ir organizacijos interneto svetainių pavadinimus su domeno „.eu“ vardu gali registruoti naudodami visų 23 oficialiųjų Europos Sąjungos kalbų simbolius. Tai reiškia, kad registruojant galima naudoti tokius graikų abėcėle ar kirilica parašytus pavadinimus kaip www. διαδίκτυο .eu arba www.роуминг.eu . Tai tapo įmanoma po to, kai 2009 m. birželį Komisija priėmė naujas ES taisykles ( IP/09/1044 ). „ Tarptautiniai domeno „.eu“ vardai – svarbus žingsnis kuriant iš tiesų visuotinį, o kartu ir vietinį internetą. Daug interneto vartotojų gyvena šalyse, kuriose dauguma kalbų pagrįstos ne lotyniškais rašmenimis nuo a iki z, todėl savaime suprantama, kad jie nori naudoti savo rašmenis, – sakė už informacinę visuomenę atsakinga Europos Komisijos narė Viviane Reding. – Patvirtinus tarptautinius domeno „.eu“ vardus bus dar geriau tenkinami daugiakalbės ir daugiakultūrės Europos poreikiai.“ Tarptautiniai domenų vardai yra interneto domenų vardai, kuriuose šalia 26 lotynų abėcėlės raidžių nuo a iki z, skaitmenų nuo 0 iki 9 ir brūkšnelio naudojami ir kiti simboliai. Iki šiol registruojant domeno „.eu“ vardus buvo galima naudoti tik pirmiau nurodytus simbolius, tačiau dabar jau galima registruoti vardus su įvairiais kitais oficialiosiose ES kalbose naudojamais simboliais. Komisija nusprendė, kad turėtų būti suteikta galimybė su Europos aukščiausio lygio domenu „.eu“ naudoti visų oficialiųjų ES kalbų simbolius ( IP/09/1044 ). Naudojant tarptautinius domenų vardus tokia galimybė suteikiama. Dabar domeno „.eu“ vardus bus galima registruoti ir su tokiomis raidėmis kaip „à“, „ą“, „ä“, „ψ“ arba „д“. ES piliečiai, įmonės ir organizacijos domenų vardus galės registruoti naudodamiesi ir nelotyniškais rašmenimis – tai ypač svarbu graikų ir bulgarų kalbų vartotojams. Be to, ispanų ir baskų kalbomis kalbantieji gali registruoti vardus su raide „ñ“, o prancūzų, portugalų ir katalonų kalbų vartotojai gali naudoti raidę „ç“. Nuo pat registravimo pradžios 2006 m. daugiakalbystė – labai svarbus domeno „.eu“ diegimo aspektas. Teisinėje bazėje numatyta, pavyzdžiui, kad domeno „.eu“ vardus registruoti ir sprendimus dėl registracijos pateikti turėtų būti įmanoma visomis oficialiosiomis Bendrijos kalbomis. Be to, numatyta galimybė domeno vardus registruoti naudojant visas oficialiųjų kalbų abėcėlių raides. Tolesni veiksmai Nuo šiandien aukščiausio lygio domeno „.eu“ vardams bus galima naudoti tarptautinius domenų vardus. Pavyzdžiui, antraštėje europa.eu „.eu“ yra aukščiausio lygio domenas, o „europa“ – su šiuo aukščiausio lygio domenu registruotas vardas. Komisija taip pat imasi veiksmų, kad kuo greičiau būtų įdiegti tarptautinių aukščiausio lygio domeno „.eu“ vardų variantai (pvz., „eu“ graikų abėcėlės arba kirilicos simboliais). Lapkritį surengtame Interneto valdymo forume ( IP/09/1717 ) Komisijos narė V. Reding informavo ICANN (Skirtųjų vardų ir numerių interneto korporacijos) generalinį direktorių Rodą Beckstromą apie Komisijos planus. Kai ICANN patvirtins tarptautinius aukščiausio lygio domeno „.eu“ vardus, ES bus galima visą žiniatinklio adresą (t. y. ir „europa“, ir „.eu“) registruoti savo rašmenimis. Pagrindiniai faktai „.eu“ – tai ES sukurtas Europos aukščiausio lygio domenas, kurį prižiūri privati ne pelno organizacija EURid . Šis Belgijos, Čekijos, Italijos, Švedijos ir Slovėnijos registrų konsorciumas domeną „.eu“ pradėjo diegti 2005 m. Iki šiol užregistruota per 3 mln. domeno „.eu“ vardų ( IP/09/536). Asmenys pasiteirauti: MEMO/08/218 Annex Ten largest top level domains by number of registered domain names (as of 30 September 2009) TLD Number of registered domains .com 82 467 859 .de 13 077 091 .cn 12 545 589 .net 12 477 730 .org 7 840 201 .uk 7 826 095 .info 5 282 857 .nl 3 523 290 .eu (*) 2 991 205 .biz 2 370 874 Source: EURid Number of .eu domains by country (as of 30 September 2009) Country Number of .eu domains Austria 76 846 Belgium 91 334 Bulgaria 10 420 Cyprus 52 795 Czech Republic 87 382 Denmark 38 166 Estonia 8 146 Finland 15 389 France 267 678 Germany 922 344 Greece 26 231 Hungary 29 822 Ireland 50 311 Italy 164 049 Latvia 5 599 Lithuania 9 499 Luxembourg 26 929 Malta 3 759 Netherlands 417 892 Poland 163 465 Portugal 11 986 Romania 20 003 Slovakia 19 849 Slovenia 6 605 Spain 71 529 Sweden 75 452 United Kingdom 309 766 Source: EURid Growth of .eu domains 2007-2009 by country of residence of registrants Country Growth of .eu domains 2007-2009* Austria + 17 % Belgium + 9 % Bulgaria + 87 % Cyprus - 42 % Czech Republic + 49 % Denmark - 8 % Estonia + 35 % Finland + 20 % France + 39 % Germany + 7 % Greece + 28 % Hungary + 36 % Ireland + 82 % Italy + 20 % Latvia - 23 % Lithuania + 73 % Luxembourg + 87 % Malta - 81 % Netherlands + 15 % Poland + 60 % Portugal + 9 % Romania + 41% Slovakia + 56 % Slovenia + 44 % Spain + 17 % Sweden - 21 % United Kingdom - 18 % EU + 10 % *from 31.12.2007 to 30.09.2009. Source: EURid