IP/09/703 Брюксел, 5 май 2009 г.По пътя към възстановяване: политиката на сближаване ще помогне на Европа да излезе от кризата, заявяват комисарите Хюбнер и ШпидлаКомисарите Данута Хюбнер (регионална политика) и Владимир Шпидла (трудова заетост, социални въпроси и равни възможности) изразиха днес задоволство от постигането на споразумение със Съвета и Европейския парламент, което е в подкрепа на пакет от мерки по политиката на сближаване в отговор на икономическата криза. Пакетът е с широк обхват и включва поредица от мерки, като се започне със сериозна финансова инжекция под формата на допълнителни авансови плащания от структурните фондове, премине се през ускорени процедури за изпълнение на проекти и се стигне до възможността ЕС да съфинансира подобрения в жилищния сектор във връзка с енергийната ефективност. Държавите-членки вече са получили като авансови плащания допълнителната сума от 6,25 милиарда евро, от които 4,5 милиарда бяха изплатени в средата на април от Европейския фонд за регионално развитие, а други 1,5 милиарда бяха изплатени скоро след това от Европейския социален фонд (ЕСФ). В коментара си относно тези решения комисарят Хюбнер заяви: „Политиката на сближаване помага на Европа да излезе от кризата. Отличното сътрудничеството между Европейската комисия, държавите-членки, Европейския парламент, Комитета на регионите на ЕС и Европейския икономически и социален комитет ни позволи да действаме бързо и решително. А сега приканваме държавите-членки и регионите да използват в максимална степен всички възможности, предоставяни от европейската политика на сближаване и да подберат проекти с добро качество, които да могат да се възползват от подкрепата на ЕС. Очакваме тези мерки да повлияят положително и в значителна степен на икономиката, особено на строителния сектор.“ Комисарят Шпидла добави: „На европейско равнище първият ни приоритет в тази криза са хората — да бъдат запазени работните им места, а загубилите ги да могат да се върнат на работа възможно най-бързо. Европейският социален фонд помага на хиляди европейци да повишат уменията си и да се преквалифицират и така да подобрят възможностите си за реализация. Настоящото споразумение означава, че фондът може да допринесе още повече в подкрепа на хората, които вече са загубили работата си или са заплашени от това да я загубят в условията на криза. Освен това споразумението ще позволи на по-малки организации да оказват по-лесно подкрепа на най-уязвимите и да го правят по-добре.“ Допълнително ускорение за държавите-членки и регионите В края на 2008 г. Комисията предложи редица промени в регламентите, които уреждат Европейския фонд за регионално развитие (ЕФРР), Европейския социален фонд (ЕСФ) и Кохезионния фонд. На 2 април Европейският парламент даде зелена светлина на законодателните изменения. Днес министрите на държавите-членки, заседаващи в рамките на Съвета за икономически и социални въпроси (ЕКОФИН), също одобриха мерките, които ще влязат в действие до края на годината. Финансовата инжекция от 6,25 милиарда евро в 27-те държави-членки цели да стимулира изпълнението на проектите и да спомогне за запазването на работни места и създаването на нови. Допълнителните авансови плащания увеличават общата сума на предварителните плащания от 2007 г. насам на близо 30 милиарда евро (вж. справка за отпуснатите средства по държави-членки в приложението), което представлява почти 9 % от общия бюджет от 347 милиарда евро за политиката на сближаване за периода 2007—2013 г.Възможност за незабавно финансиране на „големи проекти“ без нуждата от предварително одобрение от Европейската комисия (при проекти, чиито общи разходи надвишават 50 милиона евро или 25 милиона евро за проектите за околната среда). Около 900 големи проекта ще бъдат изпълнени между 2007 и 2013 г. в Европа, което представлява инвестиции от общо 120 милиарда евро (от ЕФРР и Кохезионния фонд). Опростяване на системата за авансови плащания за бенефициери по схеми за държавни помощи. Това означава на практика, че авансовите плащания на държавни помощи могат вече да достигат 100 % от съответната сума. Опростяване на системата за възстановяване на разходите с цел облекчаване на административната тежест за бенефициерите и с цел ускоряване на плащанията. Комисията вече ще е в състояние да възстановява административни разходи на базата на единна ставка или да осъществява еднократни плащания за малки проекти, например в подкрепа на уязвими групи. Улесняване на управлението на схеми за финансов инженеринг (ЕФРР/ЕСФ), които комбинират безвъзмездни средства и заеми. JEREMIE (Съвместни европейски ресурси за финансиране на микро-, малки и средни предприятия) позволява на сериозно засегнати от икономическия спад малки и средни предприятия да имат по-лесен достъп до финансови средства. Европейската инвестиционна банка и Европейската банка за възстановяване и развитие могат да окажат помощ при подготовката на големи проекти посредством JASPERS (Съвместна помощ за подкрепа на проекти в европейските региони). Конкретна подкрепа ще бъде оказана и на небанковите институции за микрокредитиране чрез инициативата JASMINE (Съвместни действия в подкрепа на институциите за микрофинансиране в Европа). Всички държави-членки получават възможността да използват средствата на ЕФРР за подобрения и мерки в областта на жилищното строителство във връзка с енергийна ефективност и възобновяема енергия (не повече от 4 % от отпуснатите им средства). Това означава, че ЕС може да съфинансира национални или регионални схеми, които насърчават поставянето на двуслойни стъклопакети, изолация на стените или слънчеви батерии. Предишното законодателство предоставяше ограничени възможности само на новите държави-членки да използват подкрепа от ЕФРР в областта на жилищното строителство.През декември беше договорено и допълнително споразумение, според което правилата относно „генериращите приходи“ проекти като платени магистрали ще се прилагат за проекти по ЕФРР и по Кохезионния фонд само ако общият размер на разходите им надвишава 1 милион евро. За редакторите: Допълнително информация ще намерите на адрес: http://ec.europa.eu/regional_policy/funds/recovery/ ЕС се заема със социалните измерения на икономическата криза: http://ec.europa.eu/social/main.jsp?langId=en&catId=736 ЕВРОПЕЙСКИ ПЛАН ЗА ИКОНОМИЧЕСКО ВЪЗСТАНОВЯВАНЕ АВАНСОВИ ПЛАЩАНИЯ ПО ЕФРР/ЕСФ АПРИЛ 2009 г.[ Figures and graphics available in PDF and WORD PROCESSED ]