IP/09/704 Bruselj, 6. maja 2009Evropski teden malih in srednjih podjetij za dvig podjetništva v težkih časihSpodbujanje podjetništva in ozaveščanje o podpori podjetjem sta glavni sporočili prvega evropskega tedna malih in srednjih podjetij, katerega otvoritev je bila danes v Bruslju. Od 6. do 14. maja bo v 35 državah več kot 1000 prireditev. Danes se je treba bolj kot kdaj prej zavedati prispevka evropskih podjetnikov k ohranjanju in odpiranju delovnih mest ter ga podpirati. Ta teden bo tudi omogočil podjetnikom najti informacije, nasvete, podporo in zamisli na evropski, nacionalni, regionalni in lokalni ravni, ki jim bodo pomagali razvijati njihove dejavnosti. Podpredsednik Evropske komisije Günter Verheugen, pristojen za podjetništvo in industrijo, je danes začel teden malih in srednjih podjetij z besedami: „Ta komisija je skupaj z državami članicami trdo delala, da bi izboljšala možnosti za mala podjetja. Če je kak izhod iz gospodarske krize, potem so to mala in srednja podjetja ter njihova ustvarjalnost, prožnost in sposobnost, da najdejo rešitve. Skupaj smo že dosegli izboljšave, vendar je treba storiti še več. Potrebujemo več malih in srednjih podjetij, saj so resnično gibalo rasti in ustvarjanja novih delovnih mest.“ Teden malih in srednjih podjetij je eden izmed ukrepov za izvajanje Akta za mala podjetja, ki je prvi resnično celovit okvir politike za mala in srednja podjetja za EU in države članice. Po prevzemu mandata leta 2004 je Evropska komisija dosegla pomemben napredek pri politikah za spodbujanje malih in srednjih podjetij:usidranje načela „misli najprej na male“ v EU; zmanjšanje upravnih obremenitev: mala in srednja podjetja bodo imela korist zaradi poenostavljenih postopkov in prihrankov pri upravnih obremenitvah kot posledice cilja Komisije, da se leta 2012 zmanjšajo upravne obremenitve podjetij za 25 % in vključijo tudi države članice (glej IP/09/131);zaradi spremenjenih predpisov o državni pomoči mala in srednja podjetja lažje izkoriščajo javno financiranje za usposabljanje, raziskave in razvoj, varstvo okolja ter druge vrste pomoči; novi akt o evropski zasebni družbi bo MSP omogočil začetek in delovanje v skladu z enakimi predpisi na področju prava družb po vsej Evropi; za spodbujanje novih podjetnikov in kot navdih za tiste, ki nameravajo ustanoviti novo podjetje, je bil v začetku leta 2009 uveden evropski program izmenjav Erasmus za mlade podjetnike (Erasmus for Young Entrepreneurs). Program jim pomaga pridobivati ustrezne spretnosti za vodenje malih in srednjih podjetij tako, da preživijo nekaj časa na delu z izkušenim podjetnikom v neki drugi državi EU;predlagana je bila nova zakonodaja za reševanje problema zamud javnih organov in podjetij pri plačilih (glej IP/09/552);države članice bi morale imeti možnost uporabljati znižane stopnje davka na dodano vrednost za lokalne storitve, vključno z delovno intenzivnimi storitvami, kot so frizerske in gostinske storitve ter popravila.Med tednom malih in srednjih podjetij bodo potekale prireditve, namenjene informiranju, pomoči in povezovanju podjetnikov in potencialnih podjetnikov ter zagotavljanju pomoči zanje pri razvijanju novih zamisli ter uporabi informacij in podpore, prilagojenih posameznikom. Za popoln pregled vseh prireditev med tednom malih in srednjih podjetij glej: 1. evropski teden podjetništva Od 6. do 9. maja bodo na primer obiskovalci na interaktivni razstavi „Izkušnje z malimi in srednjimi podjetji – v podjetnikovi koži“ v Bruslju lahko z gledanjem, vohanjem, tipanjem in poslušanjem instalacij v desetih prostorih sami izkusili, kaj pomeni biti podjetnik. Na otvoritvi 6. maja v Bruslju, katere glavna tema bo vpliv televizije na podjetniške poglede, bodo razglasili dobitnike evropskih nagrad za video o podjetništvu (European Entrepreneurship Video Awards). Komisija je k sodelovanju na tem tekmovanju videov povabila kratke, toda ustvarjalne videoposnetke o podjetništvu v treh kategorijah: podjetniški duh, inovacije v podjetništvu in odgovorno podjetništvo. Teden malih in srednjih podjetij se bo zaključil 13. in 14. maja v Pragi s konferenco „Akt za mala podjetja za Evropo: podjetja brez meja“, ki jo bosta organizirala češko predsedstvo EU in Evropska komisija. Dogodek bo vključeval slovesnost, na kateri bodo razglasili dobitnike evropskih nagrad za podjetništvo (European Enterprise Awards), s katerimi bodo nagradili inovativne načine spodbujanja podjetništva ter malih in srednjih podjetij po regijah in občinah. Več o tem: Small Business Act Evropske nagrade za podjetništvo Enterprise Europe Network