IP/09/800 Bryssel 18. toukokuuta 2009Äänesi on tärkeä, käytä sitäKesäkuun 4. ja 7. päivän välillä 375 miljoonaa kansalaista 27 maassa – Helsingistä Lissaboniin, Dublinista Vilnaan – äänestää Euroopan parlamentin uudesta kokoonpanosta. Euroopan komission puheenjohtaja José Manuel Barroso kehottaa internetsivustollaan olevassa videoviestissä kansalaisia käyttämään äänioikeuttaan. ”Äänesi on tärkeä. Sinun valintasi vaikuttaa siihen, miten Euroopan unionin toimintaa ohjataan seuraavan viisivuotiskauden aikana”, puheenjohtaja Barroso korostaa videoviestissään, joka on nähtävissä internetosoitteessa http://ec.europa.eu/commission_barroso/president/multimedia/vlog/index_en.htm Videoviesti on saatavilla 6 kielellä (englanniksi, ranskaksi, saksaksi, espanjaksi, italiaksi ja portugaliksi) puheenjohtajan internetsivustolla sekä Euroopan komission audiovisuaaliportaalissa. Lisäksi viestin voi lukea 17 muulla EU:n virallisella kielellä. Puheenjohtaja Barroso muistuttaa, että vaikka komissio tekeekin poliittiset aloitteet ja muotoilee ehdotukset, joiden pohjalta luodaan konkreettisia tuloksia kansalaisten hyväksi, ”lait antaa Euroopan parlamentti yhteistyössä kansallisten hallitusten kanssa. Euroopan parlamentti myös valvoo muiden toimielinten toimintaa.” ”Valitse siis edustaja, joka vastaa omaa käsitystäsi siitä, miten edessä oleviin haasteisiin olisi tartuttava,” puheenjohtaja Barroso kehottaa. ”Euroopan toimet vaikuttavat juuri sinuun ja sinun arkeesi.”