IP/09/952 Bruxelles, 18 iunie 2009 Când borcanele de iaurt încep să vă vorbească: Europa se pregătește pentru revoluția internetului Internetul evoluează într-un ritm rapid: în timp ce cu 25 de ani în urmă avea doar în jur de o mie de utilizatori, astăzi aproximativ 1,5 miliarde de persoane din întreaga lume sunt conectate la internet. Europeanul mediu deține astăzi cel puțin un obiect conectat la internet, fie că este vorba de un calculator sau de un telefon mobil. Însă numărul dispozitivelor conectate din jurul nostru care sunt practic invizibile, mai complexe și mai mobile se va multiplica de o sută sau chiar de o mie de ori în următorii 5-15 ani. Comisia Europeană a anunțat astăzi acțiunile pe care le va întreprinde pentru a garanta că Europa va putea juca un rol major în structurarea acestor noi rețele de obiecte interconectate, de la cărți la mașini, de la aparate electrice la alimente, altfel spus un „internet al obiectelor” emergent. Planul de acțiune al UE prezentat astăzi le va permite europenilor să profite de această evoluție și, în același timp, să facă față provocărilor pe care ea le implică, precum respectarea vieții private, securitatea și protecția datelor cu caracter personal. „În fiecare zi vedem noi exemple de aplicații care conectează obiectele la internet și între ele: de la mașinile conectate la semafoare pentru prevenirea ambuteiajelor la aparatele de uz casnic conectate la rețele electrice inteligente și la contoare de energie care permit utilizatorilor să cunoască consumul propriu de electricitate sau la trotuarele conectate care ghidează persoanele cu deficiențe de vedere ”, a declarat Viviane Reding, Comisarul european pentru Societatea Informațională și Media. „Posibilitățile oferite de această nouă evoluție a internetului sunt la fel de nelimitate ca numărul obiectelor din viața noastră zilnică pe care le afectează. Trebuie însă să ne asigurăm că europenii, în calitate de cetățeni, întreprinzători și consumatori, sunt cei care stăpânesc tehnologia și că nu ne lăsăm dominați de ea.” Î n prezent, internetul are în jur de 1,5 miliarde de utilizatori în întreaga lume, conectați prin calculatoare și dispozitive mobile (aproximativ 300 de milioane în UE). O evoluție majoră în anii următori va fi conectarea progresivă nu numai a calculatoarelor, dar și a mașinilor și a numeroase obiecte fizice, dând astfel naștere „internetului obiectelor”. Acestea pot fi simple obiecte din viața de zi cu zi, de exemplu borcane de iaurt care înregistrează temperatura de-a lungul lanțului de aprovizionare sau două medicamente prescrise care avertizează pacienții cu privire la o posibilă incompatibilitate. Poate fi vorba însă și de obiecte mai sofisticate, cum sunt sistemele de monitorizare a stării de sănătate sau sistemele de reciclare, care pot avea o contribuție la soluționarea problemelor cu care se confruntă societatea actuală, precum îmbătrânirea populației și schimbările climatice. Dată fiind abundența obiectelor care ne înconjoară în fiecare zi, această interconectare a obiectelor fizice va amplifica efectele profunde pe care le au comunicațiile moderne asupra societății noastre. Printre cele 14 acțiuni pentru promovarea evoluției „internetului obiectelor” în UE (a se vedea anexa) prezentate astăzi de Comisie se numără standardizarea tehnologiilor implicate în întreaga Europă, o mai bună finanțare a cercetării, dar și măsuri pentru protejarea vieții private, a datelor și a securității, care se impun odată cu dezvoltarea acestor noi tehnologii. Încă de luna trecută, Comisia a subliniat importanța de a acorda prioritate protecției datelor cu caracter personal în legătură cu apariția de noi tehnologii precum etichetele inteligente (dispozitive de identificare prin radiofrecvență – RFID) și a prezentat recomandări privind cel mai bun mod de a atinge acest obiectiv ( IP/09/740 , IP/09/571 ). În paralel, Comisia depune eforturi pentru a asigura existența unui număr suficient de adrese de internet (necesare pentru a conecta fiecare obiect la internet, la fel ca pentru site-urile web) pentru acest nou val de obiecte conectate. Aceasta presupune implementarea celei mai recente surse de adrese de internet (IPv6) și stabilirea condițiilor pentru utilizarea la scară largă a acesteia, care va permite obiectelor de tipul celor de uz casnic să dispună de o adresă proprie de internet pentru a se conecta la alte dispozitive ( IP/08/803 ). Context: În 2006, Comisia Europeană a lansat o consultare publică ( IP/06/289 ) cu privire la dezvoltarea și utilizarea de cipuri inteligente (tehnologii RFID). Pe baza acestei consultări, în martie 2007 Comisia a adoptat o comunicare ( IP/07/332 ) în care precizează că tehnologia RFID este doar vârful icebergului într-o evoluție mai amplă aflată în plină desfășurare, denumită „internetul obiectelor”. Planul de acțiune prezentat astăzi dezvoltă această declarație și propune paisprezece acțiuni pentru exploatarea întregului potențial al acestei noi evoluții. Comisia, împreună cu toate părțile interesate, va implementa acest plan și va prezenta, în termen de trei ani, un raport asupra activităților pertinente sub forma unei noi comunicări. Tot astăzi, Comisia Europeană a mai adoptat o comunicare strategică cu privire la viitorul guvernării internetului: a se vedea IP/09/951 . Planul de acțiune pentru „internetul obiectelor” este disponibil la adresa: http://ec.europa.eu/information_society/policy/rfid/index_en.htm Annex Internet of Things: A 14-point Action Plan Governance. The Commission will work on the definition of a set of principles underlying the governance of the Internet of Things and the design of an architecture endowed with a sufficient level of decentralised management. Privacy and data protection. The Commission will observe carefully the application of data protection legislation to the Internet of Things. The right to the "silence of the chips". The Commission will launch a debate about whether individuals should be able to disconnect from their networked environment at any moment. Citizens should be able to read basic RFID (Radio Frequency Identification Devices) tags – and destroy them too – to preserve their privacy. Such rights are likely to become more important as RFID and other wireless technologies become small enough to be invisible. Emerging risks. The Commission will take effective action to enable the Internet of Things to meet challenges related to trust, acceptance and security. Vital resource. In connection with its activities on the protection of critical information infrastructures, the Commission will closely follow the development of the Internet of Things into a vital resource for Europe. Standardisation. The Commission will, if necessary, launch additional standardisation mandates related to the Internet of Things. Research. The Commission will continue to finance collaborative research projects in the area of the Internet of Things through the 7 th Framework Programme. Public Private Partnership. The Commission will integrate, as adequate, the Internet of Things in the four research and development public-private partnerships that are being prepared. Innovation. The Commission will launch pilot projects to promote the readiness of EU organisations to effectively deploy marketable, interoperable, secure and privacy-aware Internet of Things applications. Institutional awareness. The Commission will regularly inform the European Parliament and the Council about Internet of Things developments. International dialogue. The Commission will intensify the dialogue on the Internet of Things with its international partners to share information and good practices and agree on relevant joint actions. Environment. The Commission will assess the difficulties of recycling RFID tags as well as the benefits that the presence of these tags can have on the recycling of objects. Statistics. Eurostat will start publishing statistics on the use of RFID technologies in December 2009 Evolution. The Commission will gather a representative set of European stakeholders to monitor the evolution of the Internet of Things.