IP/09/473 Bruxelles, 25 martie 2009Numărul utilizatorilor telefoniei mobile crește, prețurile pentru consumatori scad: conform raportului Comisiei, sectorul european al telecomunicațiilor prosperă în pofida tendințelor economice nefavorabileCu un număr de abonamente care echivala în 2008 cu 119% din populația UE (mai mult cu 7% decât în 2007), Europa este lider mondial în domeniul serviciilor de telefonie mobilă, depășind detașat SUA (87%) și Japonia (84%), constată raportul de progres al Comisiei privind piața unică a telecomunicațiilor, publicat astăzi. În pofida crizei economice, sectorul telecomunicațiilor în UE (care reprezintă aproximativ 3% din PIB-ul UE) a continuat să crească în 2008, înregistrând venituri de peste 300 miliarde EUR, cu 1,3% mai mult decât în 2007, și depășind performanța celorlalte sectoare economice (care au crescut cu doar 1%). Consumatorii au cel mai mult de câștigat de pe urma competitivității: plătesc mai puțin, obținând un raport mai bun calitate-preț. Grație acțiunilor întreprinse la nivelul UE, valoarea medie a facturilor telefonice a scăzut în 2008 de la 21,48 EUR la 19,49 EUR, iar 75% dintre consumatorii europeni beneficiază acum de conexiuni la Internet de cel puțin 2 megabiți pe secundă (viteze care permit, de exemplu, vizionarea programelor TV pe Internet). Totuși, raportul Comisiei avertizează de asemenea că, în lipsa unei mai bune coordonări la nivel european, beneficiile pieței unice a telecomunicațiilor ar putea fi periclitate de reglementări inconsecvente la nivel național. „Europa este, prin excelență, continentul comunicațiilor mobile, numărul utilizatorilor telefoanelor mobile și ai serviciilor mobile de bandă largă fiind în creștere. În pofida crizei economice globale, consumatorii europeni comunică mai mult ca oricând prin intermediul telefoanelor și al Internetului. Aceasta este o veste bună pentru un sector care poate ajuta Europa să sfideze tendințele economice nefavorabile”, a afirmat Viviane Reding, Comisar pentru telecomunicații al UE. „Dar nu ne putem culca pe lauri. Trebuie să consolidăm independența autorităților de reglementare naționale. Pentru a spori convergența dintre telefonia fixă și cea mobilă, este necesară, de asemenea, o concurență mai loială între operatorii de telefonie fixă și mobilă. În sfârșit, trebuie să prevenim o eludare a reglementărilor UE care ar putea dăuna pieței noastre unice. Sunt preocupată mai ales de faptul că multe autorități de reglementare naționale acționează după bunul lor plac în privința rețelelor de internet de mare viteză. Calea spre concurența loială și spre investițiile în aceste rețele nu trece prin 27 de soluții diferite care favorizează, în principal, campionii naționali, ci prin piețele deschise, prin certitudine juridică și șanse egale pentru toți investitorii și operatorii.” Raportul Comisiei publicat astăzi este o fotografie a pieței europene a telecomunicațiilor și a situației concurențiale din cele 27 de state membre. Creștere sectorială mai puternică decât cea a altor sectoare economice Conform estimărilor, creșterea sectorului telecomunicațiilor în UE în 2008 este de 1,3%, procent superior celui de 1% corespunzător creșterii PIB-ului real al întregii economii. Descurajează în continuare inflația prin prețuri încă în scădere pentru majoritatea comunicațiilor standard (precum apelurile telefonice sau navigarea pe internet). Telefonia mobilă: consumatorii plătesc cu 34,5% mai puțin decât acum 5 aniÎn UE în 2008, piața telefoniei mobile a rămas cel mai dinamic segment al telecomunicațiilor. Numărul utilizatorilor telefoniei mobile a crescut de la 112% din totalul populației în 2007 la 119% în 2008. Italia, Lituania și Luxembourg au depășit 140%. Cota de piață medie a principalilor operatori a scăzut cu aproximativ 3% anul trecut, indicând o piață mai competitivă. Prin urmare, consumatorii vorbesc mai mult timp și trimit mai multe mesaje la prețuri cu cel puțin 34,5% mai reduse decât în 2004. Statele membre ale UE - lider mondial în privința Internetului de mare viteză În UE, numărul conexiunilor la Internet prin rețelele fixe de bandă largă este în continuă creștere: cu 14 milioane mai multe în 2008, ajungând la 114 milioane în total. Danemarca și Țările de Jos sunt lideri mondiale în domeniul rețelelor de bandă largă, cu un grad de conectare de peste 35% din populație. Se află în fruntea clasamentului, împreună cu Suedia, Finlanda, Regatul Unit, Luxembourg, Belgia, Germania și Franța, depășind SUA, care înregistrau 25% în iulie 2008. Telefonia mobilă de bandă largă este, de asemenea, în creștere; numărul conexiunilor echivalează în prezent cu 13% din populația UE. Telefonia mobilă de bandă largă prin carduri de date și modemuri USB devine o alternativă viabilă la rețelele fixe de bandă largă în țări precum Austria (numărul conexiunilor echivalează cu 11,4% din populație), Finlanda (9,1%) și Portugalia (8,3%). Mai mulți consumatori care schimbă operatorul 20,5 milioane de consumatori și-au schimbat operatorul de telefonie în 2008, păstrându-și numerele de telefon fix sau mobil. Din 2003, de când există această posibilitate, și până în octombrie 2008, aproximativ 84 de milioane de abonați (17% dintre cetățenii UE) și-au schimbat operatorul. Încă mai există probleme pentru piața unică europeană a telecomunicațiilor Raportul de astăzi mai afirmă că reglementările divergente din diferitele state membre ale UE reprezintă în continuare obstacole în calea unei piețe unice reale pentru operatorii din sectorul telecomunicațiilor și pentru consumatori:Independența autorităților naționale de reglementare în sectorul telecomunicațiilor este esențială pentru a asigura o reglementare echitabilă și eficace, dar încă nu este o realitate în toate cele 27 de state membre ale UE. Împotriva Lituaniei, Letoniei și României există proceduri în curs privind încălcarea dreptului comunitar, iar împotriva Poloniei a fost deschisă o cauză la Curtea Europeană de Justiție. Reglementarea inconsecventă a unor probleme concurențiale similare poate constitui o povară suplimentară asupra operatorilor din sectorul telecomunicațiilor, mai ales asupra companiilor care, în număr tot mai mare, furnizează servicii transfrontaliere sau în mai multe țări. - Modalitățile divergente de reglementare a noilor rețele de fibră optică pot denatura concurența dintre operatori pe piața unică și pot genera incertitudini legate de reglementare care să afecteze noile investiții. Unele decizii ale autorităților de reglementare par chiar a fi luate într-un mod prin care se încearcă eludarea reglementărilor UE (IP/08/2060).- Există în continuare discrepanțe semnificative între taxele impuse reciproc de operatori pentru a transmite apelurile efectuate dintr-o altă rețea (de la 0,02 EUR/min în Cipru la 0,16 EUR/min în Bulgaria).Deși în Irlanda sau Malta consumatorii își pot schimba operatorul de telefonie mobilă, păstrându-și numărul de telefon, în doar o zi, pentru același lucru în Polonia sunt necesare 38 de zile, în Italia 15 și în Slovacia 14.La adresa următoare puteți găsi un dosar de presă care cuprinde noul Raport de progres al Comisiei privind piața unică a telecomunicațiilor, întrebări frecvente și fișe informative privind fiecare stat al UE: http://ec.europa.eu/information_society/newsroom/cf/itemlongdetail.cfm?item_id=4784MEMO/09/129MEMO/09/132Annex: Selected charts from the Commission's Single Telecoms Market Progress Report 2008Mobile penetration [ Figures and graphics available in PDF and WORD PROCESSED ]Mobile penetration – country overview [ Figures and graphics available in PDF and WORD PROCESSED ] Development of mobile consumer prices[ Figures and graphics available in PDF and WORD PROCESSED ]Broadband price developments[ Figures and graphics available in PDF and WORD PROCESSED ] Source: BIAC – First half of 2008, Final report, December 2008, Van Dijk Management ConsultantsStatus of broadband take-up in the EU(Broadband means an always-on Internet connection with a bandwidth capacity of at least 144 kilobits per second)[ Figures and graphics available in PDF and WORD PROCESSED ]Mobile broadband penetration (Mobile broadband refers to a wireless high-speed Internet connection via data cards and dongles that can be plugged in laptops, and does not include active mobile users accessing advanced data services via their handset)[ Figures and graphics available in PDF and WORD PROCESSED ]Consumer prices for broadband services[ Figures and graphics available in PDF and WORD PROCESSED ]Mobile number portability (= consumers switching the mobile operator while being able to keep their number, as required by EU law) [ Figures and graphics available in PDF and WORD PROCESSED ]Mobile number portability – days required to port number[ Figures and graphics available in PDF and WORD PROCESSED ]Fixed number portability(= consumers switching the fixed operator while being able to keep their number, as required by EU law)[ Figures and graphics available in PDF and WORD PROCESSED ] Fixed number portability – days required to port number[ Figures and graphics available in PDF and WORD PROCESSED ]Mobile termination rates [ Figures and graphics available in PDF and WORD PROCESSED ]112 - awareness [ Figures and graphics available in PDF and WORD PROCESSED ]