IP/09/512 Bruselj, 31. marec 2009V okviru letošnjih razpisov TEN-T za financiranje vseevropske prometne mreže na voljo skoraj milijarda evrovEvropska komisija je danes objavila razpise za zbiranje predlogov TEN-T za leto 2009. Za financiranje evropske prometne infrastrukture je na voljo skoraj 1 milijarda evrov. Letošnji razpisi vključujejo 500 milijonov evrov vreden razpis v okviru Evropskega načrta za oživitev gospodarstva, s katerim želi Komisija prek pospešenega investiranja v infrastrukturo dati ponovni zagon evropskemu gospodarstvu. Poleg tega bo sredstva mogoče pridobiti tudi v okviru letnega in večletnega načrta TEN-T, pri čemer bodo znotraj tega razpisa imele prednost pomorske avtoceste ter inteligentni cestni transportni sistemi in evropski sistem za vodenje železniškega prometa (ERTMS). Izvajalska agencija za vseevropsko prometno omrežje (TEN-T EA), ki upravlja tehnično in finančno izvajanje programa TEN-T, je odgovorna za izvedbo razpisov in za oceno predlogov projektov, ki jih bo predložil njen matični generalni direktorat za energetiko in promet. Podpredsednik Komisije Antonio Tajani, pristojen za promet, je povedal: „Prepričan sem, da sta je spodbujanje povpraševanja v gospodarstvu z ambicioznim programom za evropsko infrastrukturo eden od najotipljivejših in najučinkovitejših odzivov na sedanjo gospodarsko krizo. Takšen program je TEN-T, in njegovo izvajanje bo zagotovilo varno zaposlitev za veliko Evropejcev v pomembnejših sektorjih, kot je gradbeništvo, ki je – in je vedno bilo – eden največjih delodajalcev in ustvarjalcev BDP. Zato se je Komisija odločila, da v okviru Evropskega načrta za oživitev gospodarstva nameni 500 milijonov evrov za financiranje TEN-T.“ Letošnji razpisi za predloge so bili oblikovani v sklopu treh ločenih delovnih programov: 1. 500 milijonov EUR za TEN-T izhaja iz Evropskega načrta za oživitev gospodarstva, in sicer kot odziv na gospodarsko in finančno krizo, s katero se spopada Evropa. Ta ad hoc delovni program, sprejet letos, podpira dela, ki se lahko začnejo še 2009 ali 2010 in se lahko večinoma izvedejo v tem dveletnem obdobju. 2. Večletni delovni program je namenjen financiranju glavnih prednostnih nalog mreže TEN-T. Letošnji razpis je usmerjen v tri področja:pomorske avtoceste (prednostni projekt TEN-T 21), ki zagotavljajo alternativo preobremenjenim cestam s preusmeritvijo tovornega prometa na morje: največ 30 milijonov EUR, Evropski sistem za vodenje železniškega prometa (ERTMS), ki usklajuje evropske sisteme signaliziranja v železniškem prometu: največ 240 milijonov EUR, inteligentni transportni sistemi za ceste, ki za ustvarjanje učinkovitejšega in varnejšega cestnega prometa, uporabljajo informacijske in komunikacijske tehnologije: največ 100 milijonov EUR.3. Prožni letni delovni program (140 milijonov EUR) dopolnjuje prizadevanja v okviru večletnega delovnega programa. Vključuje letni prispevek Komisije v višini 60 milijonov EUR, in sicer za instrument garancij za posojila. Na voljo bo Evropski investicijski banki (EIB). Zainteresirani kandidati so vabljeni, da svoje predloge predložijo do 15. maja 2009. Ti bodo ocenjeni glede na to, koliko ustrezajo prednostnim nalogam v okviru TEN-T in ciljem politike, glede na njihovo dodelanost in vpliv – predvsem na okolje – ter glede na njihovo kakovost v smislu popolnosti, jasnosti, temeljitosti in skladnosti. TEN-T EA namerava 22. aprila 2009 v Bruslju organizirati “informativni dan”, kjer se bo mogoče seznaniti s podrobnejšimi informacijami v zvezi z razpisi in izbirnim postopkom. Več informacij si lahko preberete na http://ec.europa.eu/tentea, lahko pa pišete tudi na naslov TENT-AGENCY@ec.europa.eu.