IP/09/534 V Bruseli 3. apríla 2009Víťazi prekladateľskej súťaže EÚ dnes dostávajú cenyDvadsaťsedem študentov zo stredných škôl EÚ dnes v Bruseli dostane ceny a diplomy za najlepšie preklady vo svojich krajinách v rámci prekladateľskej súťaže „Juvenes Translatores“ (lat. ,mladí prekladatelia‘). Ceny im odovzdá Leonard Orban, európsky komisár pre viacjazyčnosť. Súťaž zorganizovala v novembri 2008 Európska komisia s cieľom propagovať jazykové vzdelávanie a zviditeľniť profesiu prekladateľa. „Tejto súťaži sa opäť raz podarilo spojiť ľudí a zvýšiť povedomie o jazykovom vzdelávaní, prekladateľstve a jedinečnom multikultúrnom charaktere EÚ“, povedal L. Orban. „Počuli sme, že niektorí zo súťažiacich teraz vážne uvažujú o prekladateľstve ako o budúcom zamestnaní a niektoré zúčastnené školy iniciovali výmenné projekty.“ Víťazní študenti vyhrali dvojdňový zájazd do Bruselu v sprievode dospelej osoby. Okrem slávnostného odovzdávania cien, ktoré usporiada komisár Orban, víťazi absolvujú prehliadku Bruselu a navštívia Generálne riaditeľstvo Európskej komisie pre preklad. Stretnú sa s profesionálnymi prekladateľmi a zoznámia sa s nástrojmi a pracovnými metódami, ktoré prekladatelia vo svojej každodennej práci používajú. Každý, kto má o to záujem vrátane škôl, učiteľov alebo priateľov, môže sledovať odovzdávanie cien prostredníctvom webového vysielania. Prepojenie na sledovanie tohto podujatia bude aktivované na webovej stránke súťaže Juvenes Translatores: http://ec.europa.eu/translation/contest/index_sk.htm. Druhého ročníka súťaže, ktorý sa konal 27. novembra 2008 v rovnakom čase vo všetkých členských štátoch, sa zúčastnilo 2 247 vybraných študentov z 593 škôl. Účastníci mali dve hodiny na preklad textu na tému viacjazyčnosti z ktoréhokoľvek z 23 úradných jazykov EÚ do ktoréhokoľvek iného úradného jazyka. Preklady predložené Komisii zahŕňali všetky úradné jazyky a 147 jazykových kombinácií. Druhý ročník súťaže sa organizoval na základe veľkého úspechu prvého ročníka, ktorý sa konal v roku 2007. Prieskum, ktorý sa uskutočnil medzi učiteľmi jazykov hneď po skončení súťaže, ukázal rovnako nadšenú podporu tohto podujatia. Z „Juvenes Translatores“ sa stáva pravidelná súčasť školského roku. Prípravy na tretí ročník sa preto už začali. Mená víťazov, ich vybrané jazykové kombinácie a školyKRAJINAŠTUDENTŠKOLARakúskoMona Schönauer (FR-DE)[1]Akademisches Gymnasium, GrazBelgickoLaetitia Lévêque (EN-FR)Institut Saint-Ferdinand, JemappesBulharskoСтефани Ханджийска/Stefanie Handjijska(EN-BG)Spanish Language High School ‘Miguel de Cervantes’, SofiaCyprusΑνδρέας Ανδρέου/Andreas Andreou (EN-EL)High school of Solea, NicosiaČeská republikaLudvík Pouzar (EN-CS)Gymnázium Jírovcova, České BudějoviceDánskoJulie Carina Trasbo Jelgren (EN-DA)Roskilde Katedralskole, RoskildeEstónskoKairi Kangro (EN-ET)Hugo Treffneri Gümnaasium, TartuFínskoTytti Rinkari (EN-FI)Tammerkosken lukio, TampereFrancúzskoFabian Schmidt (FR-DE)Lycée Bartholdi, ColmarNemeckoAnika Richter (EN-DE)Salzmannschule Schnepfenthal Staatliches Spezialgymnasium für Sprachen, Waltershausen- SchnepfenthalGréckoΜΑΡΙΑ ΑΡΝΑΟΥΤΑΚΗ/ Maria Arnaoutaki (EN-EL)5th High School of Iraklion, IraklionMaďarskoAnna Matei (EN-HU)Madách Imre Gimnázium, BudapestÍrskoMarianne Madden (FR-EN)Coláiste Chiaráin, LimerickTalianskoRiccardo Gasparetto Stori (EN-IT)Liceo ‘Leopardi-Majorana’, PordenoneLotyšskoAgnija Lāce (EN-LV)Rīgas 85. vidusskola, RīgaLitvaJulius Juodakis (DE-LT)Vilniaus Mykolo Biržiškos gimnazija, VilniusLuxemburskoNina Hentzen (FR-DE)Lycée Aline Mayrisch, LuxembourgMaltaPaula Schembri (MT-EN)Junior College, L-ImsidaHolandskoFrancien Homan (EN-NL)Maartenscollege Haren, GroningenPoľskoWeronika Danecka (EN-PL)VIII Liceum Ogólnoształcące im. A. Asnyka, ŁódźPortugalskoLuís Filipe Machado Costa (EN-PT)Colégio Nossa Senhora da Assunção, AnadiaRumunskoRaluca Maria Ionescu (EN-RO)Grup Scolar ‘Ferdinand I’, Curtea de ArgesSlovenskoFrederika Kaššová (FR-SK)Gymnazium Ivana Bellu, HandlováSlovinskoMaša Klemenčič (EN-SL)Gimnazija Poljane, LjubljanaŠpanielskoSamuel Darriba Real (EN-ES)IES Nosa Señora dos Ollos Grandes, LugoŠvédskoOskar Lindbom (FR-SV)Rosendalsgymnasiet, UppsalaSpojené kráľovstvoSabrina Vashisht (FR-EN)North London Collegiate School, EdgwareDomovské mestá víťazov:[ ]Ďalšie informácie:Prekladateľská súťaž: http://ec.europa.eu/translation/contest/index_sk.htm/Generálne riaditeľstvo pre preklad: http://ec.europa.eu/dgs/translation/ Jazyky v EÚ: http://europa.eu/languages/sk/home [1] EN: angličtina; FR: francúzština; DE: nemčina; ES: španielčina; IT: taliančina; NL: holandčina; PT: portugalčina; EL: gréčtina; PL: poľština; RO: rumunčina; SV: švédčina; FI: fínčina; DA: dánčina; BG: bulharčina; CS: čeština; HU: maďarčina; SL: slovinčina; SK: slovenčina; LT: litovčina; ET: estónčina; LV: lotyština; MT: maltčina.