IP/09/800 Брюксел, 18 май 2009 г.Вашият глас е от значение, изразете позицията сиМежду 4 и 7 юни 375 милиона граждани от 27 държави, от Хелзинки до Лисабон, от Дъблин до Вилнюс, са поканени пред урните, за да изберат Европейски парламент. Във видеообръщение, достъпно на неговия уебсайт, председателят на Европейската комисия Жозе Мануел Барозу призовава гражданите да отидат до урните, за да изразят позицията си. „Вашият глас е от значение. Защото от вашия избор ще зависи в каква посока ще поеме Европейският съюз през следващите пет години“ заявява председателят Барозу във видеообръщението, публикувано на неговия уебсайт на следния адрес: http://ec.europa.eu/commission_barroso/president/multimedia/vlog/index_en.htmВидеообръщението е достъпно на 6 езика (английски, френски, немски, испански, португалски, италиански) на неговия уебсайт и на аудио-визуалния портал на Европейската комисия. Изказването е на разположение в писмена форма и на останалите 17 езика на ЕС. Председателят Барозу припомня, че Европейската комисия ще продължи да поема политическата инициатива и да прави необходимите предложения за постигане на конкретни резултати за гражданите, но „Европейският парламент е този, който заедно с националните правителства кове законите и пред който се отчитат другите европейски институции". „Вие трябва да изберете членове на парламента, които отразяват вашите виждания за това как да се справим с предизвикателствата, пред които сме изправени“, завършва председателят Барозу, „защото дейността на Европа ще засяга вас и вашето всекидневие“.