IP/09/195 Брюксел, 30 януари 2009 г.Искате ли да знаете какво предстои в дневния ред на ЕС?Европейската комисия въведе Календар на ЕС – ново интернет средство, чрез което хората навсякъде по света могат да се запознаят с предстоящите в близко бъдеще събития в дневния ред на европейските институции.„Календарът на ЕС предоставя на журналистите в държавите-членки достъп до същата информация, с която разполагат представителите на пресата в Брюксел. Разбира се, тя е достъпна и за обществеността. Това е чудесен пример за „работа на местно равнище“, заяви заместник-председателят на Комисията Маргот Валстрьом, която отговаря за институционалните отношения и комуникационната стратегия. Календарът на ЕС е уеб базирано средство, чиято цел е да помогне на журналистите и професионално ангажираните в сферата на информацията лица да се ориентират в непрестанния информационен поток по въпросите, свързани с ЕС. То представлява единен център, в който постъпва предварителна информация (текстове, линкове и изображения) относно предстоящата законодателна дейност, както и относно дейности и прояви, които са подготвени или организирани от институциите на ЕС. Цялата информация е достъпна само с три кликвания на мишката:календар с предстоящите дейности и събития (за седмицата, месеца или тримесечието); кратка информация за всяко събитие (място, дата, лица за контакт, резюме); изображения, видеозаписи и/или конкретни сайтове, предлагащи задълбочена информация.Направете справка с Календара на ЕС на следния адрес http://europa.eu/eucalendar/