IP/09/593 Brüsszel, 2009. április 20.Platform a párbeszédhez: két új eszköz: az Európai Integrációs Fórum és az interaktív Európai Integrációs Honlap segíti a beilleszkedéssel kapcsolatos problémák megoldását.A Bizottság ma két olyan új eszközt hozott létre, amelyek a harmadik országok Európai Unióban élő állampolgárainak beilleszkedését szolgálják: egyrészt az Európai Gazdasági és Szociális Bizottsággal együttműködésben szervezett Európai Integrációs Fórumot, ahol az uniós intézmények, az érdekelt felek, valamint a civil társadalmi szervezetek eszmecserét folytatnak az integrációval kapcsolatos kérdésekről; másrészt pedig az Európai Integrációs Honlapot, amelynek segítségével az integráció hamarosan „egy kattintással elérhetővé” válik, mivel a honlap egész Európára vonatkozóan magas színvonalú tájékoztatást nyújt, és kialakítja az integrációval foglalkozók internetes közösségét. Jacques Barrot alelnök, a jogérvényesülésért, szabadságért és biztonságért felelős biztos a következőket nyilatkozta: „Meggyőződésem, hogy az integrációs politikák sikeréhez elengedhetetlen az együttgondolkodás. Nagy örömömre szolgál, hogy ma az integráció területén dolgozó összes érdekelt felet és szervezetet együtt üdvözölhetjük az Európai Integrációs Fórum alakuló ülésén és az Európai Integrációs Honlap elindításakor. A fórum kézzelfogható platformot biztosít az integrációs politikákkal kapcsolatos aktuális kihívásokról és jövőbeli prioritásokról folytatandó párbeszédhez. A honlap pedig „virtuális platform”, amely internetes eszköztárat biztosít a migránsokkal foglalkozók számára. Valódi interaktív eszköz, amelyen közzé lehet tenni a bevált gyakorlatokat, meg lehet találni a finanszírozási lehetőségeket, és projektpartnereket lehet keresni. A honlap hozzájárul ahhoz, hogy olyan új internetes közösség alakuljon ki, amely összefogja mindazokat, akik az integráció érdekében munkálkodnak.” Mario Sepi, az Európai Gazdasági és Szociális Bizottság elnöke kijelentette: „Az integráció hosszú folyamat, amelynek útjában időnként késedelem, vonakodás és tiltakozások állnak, de amely ugyanakkor jelentős előrelépéseket tudhat maga mögött. Kétoldalú folyamat ez, amely egyaránt alapszik a bevándorlók, illetve a befogadó társadalom jogain és felelősségén. Ezért folyamatosan küzdünk a valódi részvételen alapuló integrációs politikáért, különös tekintettel arra, hogy a civil társadalommal folytatott párbeszéd világossá tette számunkra az ezzel kapcsolatos hatalmas társadalmi elvárásokat. Nem véletlen, hogy összes eddig kiadott véleményünk teljes mértékben mentes volt az idegengyűlölet visszataszító befolyásától: erről egyértelműen tanúskodik a „Program Európa számára: a civil társadalom javaslatai” című dokumentumunk is .” Az Európai Integrációs Fórum: az integrációról folyó párbeszéd platformja Az Európai Integrációs Fórum lehetőséget fog biztosítani a civil társadalmi szervezetek képviselői számára az integrációs kérdésekkel kapcsolatos nézeteik kifejtésére, különösen az „integráció uniós menetrendjével” kapcsolatban. Emellett a fórum az európai intézmények számára is lehetővé teszi a proaktív szerepvállalást. Az integrációról folyó párbeszédhez az Európai Gazdasági és Szociális Bizottsággal együttműködésben szervezett új platformként a Fórum fontos alkalom arra, hogy az európai intézmények képviselőivel megvitathassuk az aktuális kihívásokat és a jövőbeli prioritásokat. A mai alakuló gyűlés azzal foglalkozik, hogy az integráció európai menetrendjének jövőbeli kialakításában milyen szerepet tölthet be és milyen módszereket alkalmazhat a Fórum, továbbá fontos aktuális problémák szerepelnek a napirenden, például az, hogy a bevándorlók integrációja szempontjából milyen következményei vannak a jelenlegi gazdasági válságnak. A Fórumon az európai intézmények mellett olyan civil társadalmi szervezetek – többek között szociális partnerek – vesznek részt, amelyek európai szinten az integrációval foglalkoznak. A nemzeti integrációs platformok szintén jelen lesznek, akárcsak a beilleszkedéssel foglalkozó nemzeti kapcsolattartók hálózatának képviselői. Az Európai Integrációs Honlap: egy kattintással elérhető integráció A Fórum az Európai Integrációs Honlap (www.integration.eu) hivatalos elindítására is alkalmat nyújt. Az Európai Integrációs Honlap célja az integrációs politikák és gyakorlatok előmozdítása, a sikeres stratégiák megosztása és az Európa-szerte tevékenykedő érdekelt felek és civil társadalmi szervezetek közötti együttműködés támogatása révén. Mindenki számára nyitott, és lehetővé teszi, hogy a honlap látogatói megosszák egymással a bevált gyakorlatokat, finanszírozási lehetőségekre leljenek és projektpartnereket keressenek, naprakész ismeretekhez jussanak az aktuális uniós, nemzeti és helyi szintű fejleményekről, valamint kapcsolatot tartsanak az európai integrációs közösség tagjaival. Az Európai Integrációs Honlap hidat képez az integráció területén dolgozó szakemberek és politikusok között, és ezáltal az integráció hamarosan „egy kattintással elérhetővé” válik, mivel a honlap egész Európára vonatkozóan magas színvonalú tájékoztatást fog biztosítani, és elősegíti az integrációval foglalkozók internetes közösségének kialakulását. A honlap (www.integration.eu) a következőket tartalmazza:Az integrációval kapcsolatos, világos és összehasonlítható módon bemutatott innovatív „bevált gyakorlatok” gyűjteménye, Közösségi eszközök, pl. „projektpartner-kereső eszköz”, amely segíti a hálózatépítést és közös projektek létrehozását, Finanszírozási lehetőségekre vonatkozó információk, Nagyszabású dokumentum-gyűjtemény, amely jelentéseket, szakpolitikai dokumentumokat, jogszabályokat és hatástanulmányokat tartalmaz, Fórumok, Az egyes országokra vonatkozó tájékoztatók, amelyek naprakész információkat tartalmaznak a jogszabályokról és a szakpolitikai programokról, Külső honlapokat tartalmazó linkgyűjtemény, Rendszeresen frissített hírek és aktuális