IP/09/534 Brüssel, 3. aprill 2009ELi tõlkevõistluse võitjad saavad kätte auhinnadKakskümmend seitse Euroopa Liidu keskkooliõpilast saavad täna Brüsselis kätte auhinna ja diplomi oma riigi arvestuses parima tõlke eest tõlkevõistlusel „Juvenes translatores“ (ladina keeles noored tõlkijad). Auhinnad annab üle Euroopa keelelise mitmekesisuse volinik Leonard Orban. Võistluse korraldas 2008. aasta novembris Euroopa Komisjon, et edendada keeleõpet ja tõsta esile tõlkija elukutset.„Ka seekord oli tõlkevõistlus tõeliselt edukas, tuues inimesi kokku ja suurendades teadlikkust keeleõppest, tõlkimisest ja Euroopa Liidu ainulaadsest mitmekeelsusest,” ütles Leonard Orban. „Me oleme kuulnud, et mõned võistlusel osalejad on hakanud mõtlema tõlkimise kui tegeliku karjäärivõimaluse peale, ja mõned osalenud koolid on alustanud vahetusprojekte.” Võitjad saavad auhinnaks kahepäevase reisi Brüsselisse koos neid saatva täiskasvanuga. Lisaks auhinnatseremooniale, millevõõrustaja on volinik Orban, tutvuvad võitjad Brüsseliga ning külastavad Euroopa Komisjoni kirjaliku tõlke peadirektoraati. Nad kohtuvad professionaalsete tõlkijatega ning näevad töövahendeid ja -meetodeid, mida tõlkijad kasutavad oma igapäevatöös. Kõik soovijad – nii koolid, õpetajad kui ka sõbrad – saavad vaadata auhinnatseremooniat otseülekandena Internetis. Link ürituse vaatamiseks avatakse Juvenes Tranlatoresi veebisaidil:http://ec.europa.eu/translation/contest/index_et.htm. Teist korda korraldatud võistlusest, mis toimus 27. novembril 2008 kõigis liikmesriikides ühel ajal, võttis osa 2 247 valitud õpilast 593 ELi koolist. Osalejatel oli aega kaks tundi, et tõlkida keelelise mitmekesisuse teemaline tekst ühest ELi 23-st ametlikust keelest teise ametlikku keelde. Komisjonile esitatud tõlked hõlmasid kõiki ametlikke keeli ja 147 keelekombinatsiooni. Teine võistlus korraldati esimese, 2007. aastal toimunud võistluse suurt edu arvestades. Kohe pärast võistlust keeleõpetajate seas korraldatud küsitlus andis samuti positiivset vastukaja. „Juvenes Translatores” tõlkevõistlust hakatakse korraldama igal õppeaastal. Seega on ettevalmistused kolmandaks võistluseks juba alanud. Võitjate nimed, valitud keelekombinatsioonid ja koolidRIIKÕPILANEKOOLAustriaMona Schönauer (FR-DE)[1]Akademisches Gymnasium, GrazBelgiaLaetitia Lévêque (EN-FR)Institut Saint-Ferdinand, JemappesBulgaariaСтефани Ханджийска/Stefanie Handjijska(EN-BG)Spanish Language High School ‘Miguel de Cervantes’, SofiaKüprosΑνδρέας Ανδρέου/Andreas Andreou (EN-EL)High school of Solea, NicosiaTšehhi VabariikLudvík Pouzar (EN-CS)Gymnázium Jírovcova, České BudějoviceTaaniJulie Carina Trasbo Jelgren (EN-DA)Roskilde Katedralskole, RoskildeEestiKairi Kangro (EN-ET)Hugo Treffneri Gümnaasium, TartuSoomeTytti Rinkari (EN-FI)Tammerkosken lukio, TamperePrantsusmaaFabian Schmidt (FR-DE)Lycée Bartholdi, ColmarSaksamaaAnika Richter (EN-DE)Salzmannschule Schnepfenthal Staatliches Spezialgymnasium für Sprachen, Waltershausen- SchnepfenthalKreekaΜΑΡΙΑ ΑΡΝΑΟΥΤΑΚΗ/ Maria Arnaoutaki (EN-EL)5th High School of Iraklion, IraklionUngariAnna Matei (EN-HU)Madách Imre Gimnázium, BudapestIirimaaMarianne Madden (FR-EN)Coláiste Chiaráin, LimerickItaaliaRiccardo Gasparetto Stori (EN-IT)Liceo ‘Leopardi-Majorana’, PordenoneLätiAgnija Lāce (EN-LV)Rīgas 85. vidusskola, RīgaLeeduJulius Juodakis (DE-LT)Vilniaus Mykolo Biržiškos gimnazija, VilniusLuksemburgNina Hentzen (FR-DE)Lycée Aline Mayrisch, LuxembourgMaltaPaula Schembri (MT-EN)Junior College, L-ImsidaMadalmaadFrancien Homan (EN-NL)Maartenscollege Haren, GroningenPoolaWeronika Danecka (EN-PL)VIII Liceum Ogólnoształcące im. A. Asnyka, ŁódźPortugalLuís Filipe Machado Costa (EN-PT)Colégio Nossa Senhora da Assunção, AnadiaRumeeniaRaluca Maria Ionescu (EN-RO)Grup Scolar ‘Ferdinand I’, Curtea de ArgesSlovakkiaFrederika Kaššová (FR-SK)Gymnazium Ivana Bellu, HandlováSloveeniaMaša Klemenčič (EN-SL)Gimnazija Poljane, LjubljanaHispaaniaSamuel Darriba Real (EN-ES)IES Nosa Señora dos Ollos Grandes, LugoRootsiOskar Lindbom (FR-SV)Rosendalsgymnasiet, UppsalaÜhendkuningriikSabrina Vashisht (FR-EN)North London Collegiate School, EdgwareVõitjate kodulinnad:[ ]Lisateave:Tõlkevõistlus: http://ec.europa.eu/translation/contest/index_et.htm/ Kirjaliku tõlke peadirektoraat: http://ec.europa.eu/dgs/translation/ Keeled Euroopa Liidus: http://europa.eu/languages/et/home [1] EN: inglise; FR: prantsuse; DE: saksa; ES: hispaania; IT: itaalia; NL: hollandi; PT: portugali; EL: kreeka; PL: poola; RO: rumeenia; SV: rootsi; FI: soome; DA: taani; BG: bulgaaria; CS: tšehhi; HU: ungari; SL: sloveenia; SK: slovaki; LT: leedu; ET: eesti; LV: läti; MT: malta.