IP/09/1903 Bruxelles, 10 decembrie 2009 Domeniul de internet „.eu” – accesibil acum în toate limbile Uniunii Europene De astăzi, cetățenii, companiile și organizațiile europene pot înregistra nume de site‑uri web în domeniul „.eu” utilizând caractere din toate cele 23 de limbi oficiale ale Uniunii Europene, ceea ce înseamnă că cei care înregistrează site-uri pot folosi, de exemplu, nume cu caractere grecești sau chirilice precum www. διαδίκτυο .eu sau www.роуминг.eu . Acest lucru este posibil datorită noilor reglementări UE adoptate de Comisie în iunie 2009 ( IP/09/1044 ). „Numele de domeniu internaționalizate din cadrul domeniului european de prim-nivel «.eu» reprezintă un mare pas înainte către un internet cu adevărat mondial și totodată local. Mulți utilizatori ai internetului vor proveni din țări în care majoritatea limbilor nu se bazează pe alfabetul latin cu caractere de la «a» la «z» și este firesc ca ei să dorească să folosească propriul alfabet ”, a declarat comisarul UE pentru Societatea Informațională, Viviane Reding. „Prin lansarea numelor de domeniu internaționalizate în cadrul domeniului «.eu», dezideratele unei Europe multilingve și multiculturale vor fi și mai bine îndeplinite.” Numele de domeniu internaționalizate (NDI) sunt nume de domeniu de internet care conțin și alte caractere pe lângă cele 26 de caractere de la „a” la „z” ale alfabetului latin, cifrele de la „0” la „9” și semnul „-”. Până astăzi, cei care înregistrau nume în domeniul „.eu” puteau utiliza doar acest set limitat de caractere. Acum însă, pot fi înregistrate o serie întreagă de caractere diferite folosite în limbile oficiale ale Uniunii Europene. Comisia a hotărât că domeniul european de prim-nivel „.eu” trebuie să fie accesibil în caracterele tuturor limbilor oficiale ale UE ( IP/09/1044 ), iar acest lucru se poate realiza prin intermediul NDI. Domeniul „.eu” permite acum înregistrarea de nume care conțin caractere de tipul „à”, „ą”, „ä”, „ψ” sau „д”. Cetățenii, companiile și organizațiile europene vor putea să înregistreze nume de domeniu în alfabete nelatine, lucru esențial pentru limbi ca greaca și bulgara. De asemenea, vorbitorii de limba spaniolă și bască pot înregistra nume care să conțină caracterul „ñ”, iar vorbitorii de franceză, portugheză și catalană pot utiliza caracterul „ç”. Din 2006, de când a devenit posibilă înregistrarea de nume în domeniul „.eu”, multilingvismul a reprezentat o caracteristică foarte importantă a acestui domeniu. Cadrul legal prevede, de exemplu, că înregistrarea de nume în domeniul „.eu” și comunicarea deciziilor care privesc înregistrarea trebuie să se poată face în toate limbile oficiale ale Uniunii Europene și în toate caracterele alfabetice ale limbilor oficiale. Etapele următoare Începând de astăzi, numele de domeniu internaționalizate vor fi autorizate în cadrul domeniului de prim-nivel „.eu”. De exemplu, „.eu” reprezintă domeniul de prim-nivel din „europa.eu”, iar „europa” este numele înregistrat în cadrul acestui domeniu de prim-nivel. Prin acțiunile sale, Comisia urmărește și introducerea cât mai rapidă a variantelor de nume de domeniu internaționalizate ale numelui domeniul de prim-nivel „.eu” (adică „.eu” în caractere grecești sau chirilice). Comisarul Reding l-a informat pe Rod Beckstrom, directorul ICANN ( Internet Corporation for Assigned Names and Numbers ), în legătură cu planurile Comisiei în cadrul forumului pentru guvernarea internetului din noiembrie ( IP/09/1717 ). După ce ICANN aprobă numele de domeniu internaționale de prim-nivel pentru „.eu”, utilizatorii europeni vor putea înregistra o adresă de web în întregime în propriul alfabet (de exemplu, atât „europa”, cât și „.eu”). Context Domeniul „.eu” reprezintă domeniul european de prim-nivel creat de UE, dar administrat de organizația particulară nonprofit EURid . Acest consorțiu care reunește registrele belgian, ceh, italian, suedez și sloven a început administrarea domeniului „.eu” în 2005. Actualmente, există peste trei milioane de nume în domeniul „.eu” ( IP/09/536). Pentru informații suplimentare: MEMO/08/218 Annex Ten largest top level domains by number of registered domain names (as of 30 September 2009) TLD Number of registered domains .com 82 467 859 .de 13 077 091 .cn 12 545 589 .net 12 477 730 .org 7 840 201 .uk 7 826 095 .info 5 282 857 .nl 3 523 290 .eu (*) 2 991 205 .biz 2 370 874 Source: EURid Number of .eu domains by country (as of 30 September 2009) Country Number of .eu domains Austria 76 846 Belgium 91 334 Bulgaria 10 420 Cyprus 52 795 Czech Republic 87 382 Denmark 38 166 Estonia 8 146 Finland 15 389 France 267 678 Germany 922 344 Greece 26 231 Hungary 29 822 Ireland 50 311 Italy 164 049 Latvia 5 599 Lithuania 9 499 Luxembourg 26 929 Malta 3 759 Netherlands 417 892 Poland 163 465 Portugal 11 986 Romania 20 003 Slovakia 19 849 Slovenia 6 605 Spain 71 529 Sweden 75 452 United Kingdom 309 766 Source: EURid Growth of .eu domains 2007-2009 by country of residence of registrants Country Growth of .eu domains 2007-2009* Austria + 17 % Belgium + 9 % Bulgaria + 87 % Cyprus - 42 % Czech Republic + 49 % Denmark - 8 % Estonia + 35 % Finland + 20 % France + 39 % Germany + 7 % Greece + 28 % Hungary + 36 % Ireland + 82 % Italy + 20 % Latvia - 23 % Lithuania + 73 % Luxembourg + 87 % Malta - 81 % Netherlands + 15 % Poland + 60 % Portugal + 9 % Romania + 41% Slovakia + 56 % Slovenia + 44 % Spain + 17 % Sweden - 21 % United Kingdom - 18 % EU + 10 % *from 31.12.2007 to 30.09.2009. Source: EURid