IP/09/593 Bryssel 20. huhtikuuta 2009Kotouttamisen tueksi kaksi uutta välinettä: keskustelufoorumi ja interaktiivinen verkkosivustoEuroopan komissio otti tänään käyttöön kaksi uutta välinettä, joilla tuetaan EU:n alueella asuvien kolmansien maiden kansalaisten kotouttamista: Euroopan kotouttamisfoorumi on yhteistyössä Euroopan talous- ja sosiaalikomitean kanssa toteutettava keskustelufoorumi, jossa EU:n toimielimet, sidosryhmät ja kansalaisyhteiskunnan organisaatiot voivat vaihtaa näkemyksiä kotouttamiseen liittyvistä kysymyksistä. Kotouttamisasioita käsitellään myös verkkosivustolla, jonne on tarkoitus koota "kaikki kotouttamisesta" eli laadukasta tietoa kotouttamisesta eri puolilta Eurooppaa. Tavoitteena on luoda oma verkkoyhteisö kotouttamisalan toimijoille. "Kotouttamispolitiikkojen menestyminen edellyttää, että lyömme viisaat päämme yhteen", komission varapuheenjohtaja ja oikeus-, vapaus- ja turvallisuusasioista vastaava komission jäsen Jacques Barrot totesi. "Olenkin erityisen tyytyväinen, että Euroopan kotouttamisfoorumin avajaisistunto ja kotouttamisasioiden verkkosivuston avaaminen saattavat tänään yhteen kaikki kotouttamisasioiden parissa toimivat sidosryhmät ja organisaatiot. Foorumi on reaalimaailmassa toimiva kohtaamispaikka, jossa käsitellään kotouttamisasioihin liittyviä ajankohtaisia haasteita ja tulevaisuuden painopistealoja. Verkkosivusto puolestaan on virtuaalimaailman kohtaamispaikka, joka on tarkoitettu kaikille maahanmuuttajien parissa työskenteleville. Se on interaktiivinen väline, jonka avulla voidaan jakaa hyviä käytänteitä ja etsiä rahoituslähteitä ja hankekumppaneita. Sivuston tarkoituksena on luoda uusi verkkoyhteisö kotouttamiskysymysten parissa toimivien käyttöön." "Kotouttamistoimien toteuttaminen on ollut pitkä prosessi, joka on välillä edennyt eri syistä hitaasti, mutta jossa toisaalta on saavutettu myös merkittävää edistystä", Euroopan talous- ja sosiaalikomitean puheenjohtaja Mario Sepi huomautti. "Kotoutuminen on kaksisuuntainen prosessi, jossa on otettava huomioon sekä maahanmuuttajien että vastaanottavan yhteiskunnan oikeudet ja velvollisuudet. Olemmekin jatkuvasti pyrkineet edistämään todelliseen osallistumiseen perustuvaa kotouttamispolitiikkaa, varsinkin kun jatkuva vuoropuhelu kansalaisyhteiskunnan kanssa on selvästi tuonut esiin tähän toimintaan kohdistuvat valtavat odotukset. Euroopan talous- ja sosiaalikomitean lausunnoista ei löydy muukalaisvihamielisiä näkemyksiä; äskettäin hyväksytty Eurooppa-ohjelma: kansalaisyhteiskunnan ehdotukset on tästä selkeä osoitus." Euroopan kotouttamisfoorumi tarjoaa tilaisuuden vuoropuheluun Euroopan kotouttamisfoorumi tarjoaa kansalaisyhteiskunnan eri organisaatioiden edustajille tilaisuuden ilmaista näkemyksiään kotouttamiseen liittyvistä kysymyksistä ja erityisesti kotouttamista koskevista EU:n toimenpiteistä. Samalla foorumi tarjoaa EU:n toimielimille mahdollisuuden toimia aktiivisesti tällä alalla. Kotouttamiskysymyksiin keskittyvä uusi keskustelufoorumi on toteutettu yhteistyössä Euroopan talous- ja sosiaalikomitean kanssa. Foorumi tarjoaa tilaisuuden keskustella ajankohtaisista haasteista ja tulevista painopistealoista EU:n toimielinten edustajien kanssa. Tämänpäiväisessä avajaisistunnossa pohditaan, miten foorumi voi osallistua kotouttamistoimia koskevan EU:n työlistan kehittämiseen. Lisäksi käsitellään kotouttamiseen liittyviä ajankohtaisia aiheita, muun muassa talouskriisin vaikutuksia maahanmuuttajien kotouttamiseen. Foorumin osanottajat ovat kotouttamiskysymyksiä Euroopan tasolla käsittelevien kansalaisyhteiskunnan organisaatioiden ja työmarkkinaosapuolten sekä EU:n toimielinten edustajia. Lisäksi mukana on kansallisten kotouttamispaneelien sekä kotouttamisasioiden kansallisten yhteyspisteiden verkoston edustajia. Euroopan kotouttamisasioiden sivustolle kootaan "kaikki kotouttamisesta" Kotouttamisfoorumin yhteydessä avataan virallisesti myös kotouttamisasioita käsittelevä uusi EU:n verkkosivusto (www.integration.eu). Sivuston tarkoituksena on edistää kotouttamiseen liittyvien toimintamallien ja hyvien käytänteiden leviämistä vaihtamalla tietoja hyviksi havaituista strategioista ja tukemalla yhteistyötä eri sidosryhmien ja kansalaisyhteiskunnan organisaatioiden välillä kautta EU:n. Sivusto on avoinna kaikille kotouttamisasioista kiinnostuneille, jotka haluavat jakaa hyviä käytänteitä tai etsiä rahoituslähteitä ja hankekumppaneita. Sivusto tarjoaa myös tuoreimmat tiedot kotouttamisasioiden kehityksestä sekä EU:n tasolla että kansallisella ja paikallistasolla, ja sen kautta voi pitää yhteyttä kotouttamisasioita käsitteleviin toimijoihin eri puolilla EU:ta. Sivuston on tarkoitus olla kotouttamiskysymysten parissa toimivien ja päätöksentekijöiden yhteinen yhteydenpitoväline. Sivustolle on tarkoitus koota "kaikki kotouttamisesta" kätevästi käden ulottuville kokoamalla eri puolilta Eurooppaa laadukasta tietoa kotouttamiseen liittyvistä kysymyksistä ja luoda siten alan toimijoille oma verkkoyhteisö. Verkkosivustolle (www.integration.eu) kootaan mm. seuraavanlaista aineistoa:kotouttamiseen liittyviä hyviä käytänteitä, jotka esitetään selkeästi ja vertailukelpoisessa muodossa yhteisön toimiin liittyviä välineitä, joiden avulla voi etsiä hankekumppaneita ja jotka tukevat verkostoitumista ja yhteisten hankkeiden kehittämistä tietoa rahoituslähteistä laaja kokoelma raportteja, toimintapoliittisia asiakirjoja, lainsäädäntöä ja vaikutustenarviointeja keskustelufoorumeja maakohtaisia tietolehtiä, joissa on tuoreimmat tiedot lainsäädännöstä ja toimintaohjelmista linkkejä muille verkkosivuille säännöllisesti päivitettävät uutiset ja