IP/09/704 Brüssel, 6. mai 2009Euroopa väikeettevõtlusnädal hoogustab ettevõtlikkust rasketel aegadelTäna Brüsselis avatava Euroopa esimese väikeettevõtlusnädala peamisteks eesmärkideks on ettevõtlikkuse edendamine ja ettevõtlustoetuste tutvustamine. 6. – 14. maini korraldatakse 35 riigis üle 1000 ürituse. Just täna on vaja varsemast rohkem tunnustada ja toetada Euroopa ettevõtjate panust töökohtade säilitamisel ja uute töökohtade loomisel. Nädala raames jagatakse ettevõtjatele teavet, antakse nõu ja toetust ning tutvustatakse nii Euroopa, riikliku, piirkondliku kui ka kohaliku tasandi uusi ideid, millega aidatakse arendada ettevõtjate tegevust. Komisjoni asepresident Günter Verheugen, kes vastutab ettevõtluse ja tööstuse eest, avas täna väikestele ja keskmise suurusega ettevõtjatele (VKEdele) pühendatud nädala: „Praegune komisjoni koosseis on teinud koostöös liikmesriikidega tõhusat tööd väikeste ettevõtete olukorra parandamiseks. Kui majanduslangusest on väljapääs, siis on see just VKEde loovus, paindlikkus ja suutlikkus leida lahendusi. Koos oleme juba mõndagi saavutanud. Kuid me peame edasi liikuma. Me vajame rohkem VKEsid, sest just väikesed ja keskmise suurusega ettevõtjad on need, kes käivitavad majanduskasvu ja aitavad luua uusi töökohti.” Väikeettevõtlusnädal on üks meetmetest, millega rakendatakse väikeettevõtlusalgatust „Small Business Act”, mis on Euroopa Liidu ja tema liikmesriikide esimene tõeline kõikehõlmav VKEde poliitikaraamistik. Euroopa Komisjoni koosseis on alates oma esmasest kogunemisest 2004. aastal võtnud mitmeid VKEsid toetavaid meetmeid:kõigepealt võeti ELis vastu põhimõte „kõigepealt mõtle väikestele”; vähendati halduskoormust: VKEd saavad kasu lihtsustatud meetmete rakendamisest ja halduskulude kokkuhoiust, mille aluseks on komisjoni püstitatud eesmärk vähendada 2012. aastaks ettevõtjate halduskoormust 25 % võrra. Komisjon kaasab eesmärgi saavutamisse ka liikmesriike (vt IP/09/131); vaadati läbi riigiabi eeskirjad, mis muudavad VKEde jaoks lihtsamaks riiklike vahendite kasutamise koolituse, teadus- ja arendustegevuse, keskkonnakaitse ja muudes abi valdkondades; võeti vastu uus Euroopa osaühingu põhikiri, mis annab VKEdele võimaluse alustada tegevust ja tegutseda kogu Euroopas samade äriühinguõiguse sätete alusel; 2009. aasta alguses loodi Euroopa Liidu vahetusprogrammina programm Erasmus noortele ettevõtjatele, et julgustada uusi ettevõtjaid ja innustada neid rajama uusi ettevõtteid. Programmi kaudu aidatakse noortel omandada VKE juhtimiseks vajalikke oskusi seeläbi, et võimaldatakse neil töötada mõnes teises ELi riigis kogenud ettevõtjate käe all; Tehti ettepanek võtta vastu uus õigusakt, mis on suunatud riiklike haldusasutuste ja ettevõtjate hilinenud maksete probleemide lahendamisele (vt IP/09/552).Liikmesriikidele tuleks anda võimalus kohaldada vähendatud käibemaksumäärasid kohalike teenuste puhul, sealhulgas töömahukate teenuste puhul, nagu näiteks juukselõikus, toitlustus- ja parandusteenused.Väikeettevõtlusnädala raames toimuvad üritused, mille käigus jagatakse teavet, antakse abi ja viiakse kokku juba tegutsevad ja potentsiaalsed väikeettevõtjad ning aidatakse neil välja mõelda uusi ideid ning saada kasu isiklikust lähenemisest teabe jagamisel ja toetamisel. Väikeettevõtlusnädala täielik ülevaade: Euroopa esimene väikeettevõtlusnädal Näiteks toimub Brüsselis 6.–9. maini interaktiivne näitus „VKEde kogemused – mis tunne on olla ettevõtja?”, külastajad saavad otseseid ettevõtjaks olemise kogemusi vaadates, tunnetades ja kuulates kümnes ruumis eksponeeritavaid installatsioone. 6. mail toimuval nädala avaüritusel kuulutatakse välja Euroopa ettevõtlusauhind parima ettevõtlust edendava video eest, milles keskendutakse telemeedia mõjule ettevõtlikkuse arendamisel. Komisjon palus videokonkursile saata lühikesi ning loomingulisi ettevõtlust tutvustavaid videoid kolmes teemakategoorias: ettevõtlusvaim, uuenduslik ettevõtlus ja vastutustundlik ettevõtlus. Väikeettevõtlusnädala lõpetuseks toimub 13.–14. mail Prahas konverents „Euroopa väikeettevõtluse algatus: takistusteta ettevõtlus", mille korraldavad ELi eesistujariik Tšehhi Vabariik ja Euroopa Komisjon. Ürituse raames korraldatakse ka auhinnatseremoonia, mille käigus autasustatakse piirkondliku ja kohalike omavalitsuste tasandi uuendustegevuse ning ettevõtluse ja VKEde toetamise eest Euroopa ettevõtlusauhinna võitjaid. Lisateave: Small Business Act Euroopa ettevõtlusauhinnad (The European Enterprise Awards) Enterprise Europe Network