IP/09/1548 V Bruseli 25. októbra 2009 Hospodárska súťaž: Kolo rokovaní Komisie otvára európskym spotrebiteľom cestu k lepším možnostiam v oblasti hudby onlineSpoločné vyhlásenie vymedzujúce všeobecné princípy, ktoré by podporili distribúciu hudby online v budúcnosti a ktoré povedú k lepším možnostiam v oblasti hudby online pre európskych spotrebiteľov, bolo podpísané účastníkmi na štvrtom zasadnutí kola rokovaní venovaného distribúcii hudby online, ktorému dňa 19. októbra 2009 predsedala európska komisárka pre hospodársku súťaž Neelie Kroes. Medzi účastníkmi kola rokovaní boli zástupcovia spoločností Amazon, BEUC, EMI, iTunes, Nokia, PRS for Music, SACEM, STIM a Universal. V nadväznosti na toto kolo rokovaní niekoľko účastníkov oznámilo konkrétne kroky a záväzky, ktoré by mali viesť k lepšiemu prístupu k hudbe online pre európskych spotrebiteľov. Komisárka Kroes uviedla: „Európski spotrebitelia si v oblasti hudby online prajú a zaslúžia lepšie ponuky. Dnešná dohoda účastníkov kola rokovaní v súvislosti so základnými princípmi predstavuje v tomto smere skutočný pokrok. Po prvýkrát sa aktéri z rôznych oblastí trhu dohodli na spoločnom pláne. Takisto vítam konkrétne prijaté kroky a záväzky, ktoré by mali zlepšiť dostupnosť hudby online pre spotrebiteľov.“ Komisárka Kroes pri otvorení zasadnutia pripomenula, že bola uznaná potreba zlepšiť udeľovanie licencií v oblasti hudby pre použitie online. Keďže súčasné mechanizmy udeľovania licencií sú príliš komplexné a ťaživé, zainteresované strany prichádzajú o príležitosti v digitálnom svete. Jednoduchšie a transparentnejšie riešenia v oblasti udeľovania licencií majú potenciál rozšíriť trh a priniesť nové a inovatívnejšie ponuky v oblasti hudby online širšiemu spektru európskych spotrebiteľov. Zároveň bude chránená kultúrna rozmanitosť a záujmy autorov.Účastníci kola rokovaní podpísali spoločné vyhlásenie, v ktorom:sa zaväzujú presadzovať nové platformy EÚ v oblasti udeľovania licencií zahŕňajúce repertoár viacerých organizácií kolektívnej správy. Tieto platformy by mali zahrnúť vo svojich katalógoch čo možno najširší repertoár a mali by sa zakladať na dobrovoľnej spolupráci medzi vlastníkmi práv,sa dohodli, že správcovia kolektívnych práv by mali rešpektovať určité objektívne, transparentné a nediskriminačné kritériá, aby umožnili ďalším subjektom poskytovať licencie pre viacero území,zriadili pracovnú skupinu, ktorej cieľom je vytvoriť spoločný rámec na identifikáciu a výmenu informácií o vlastníckych právach. To uľahčí komerčným užívateľom identifikovať príslušných vlastníkov práv a zaručiť potrebné práva.Tieto hlavné princípy sú otvorené ďalším zainteresovaným stranám priemyselného odvetvia. Mali by uľahčiť spôsob, akým sa udeľujú licencie v oblasti hudby šírenej online, aby trh mohol rásť a spotrebitelia mohli z toho profitovať.V nadväznosti na kolo rokovaní:Spoločnosť Apple oznámila, že bola povzbudená dosiahnutým pokrokom v súvislosti s efektívnejším udeľovaním licencií v oblasti hudby online a že dúfa, že predajne iTunes sa v nadchádzajúcom roku stanú dostupné pre spotrebiteľov vo viacerých európskych krajinách.Spoločnosť EMI oznámila, že vďaka budúcim nevýlučným zmluvám so španielskou (SGAE) a francúzskou (SACEM) organizáciou kolektívnej správy predpokladá prijatie dôležitých krokov smerom k udeľovaniu digitálnych licencií v Európe.Spoločnosť Amazon zdôraznila, že priebežne pracuje na tom, aby zákazníkom ponúkla široký výber výrobkov a nízkych cien na všetkých svojich európskych webových stránkach a v súčasnosti už umožňuje doručenie všetkých kategórií fyzických výrobkov do všetkých 27 členských štátov EÚ. Spoločnosť Amazon zdôraznila, že sa zaväzuje pokračovať v úsilí o to, aby zákazníkom poskytla čo najširší výber ponúk v oblasti hudby online. Spoločnosť Amazon privítala spoločné princípy ako významný krok vo vývoji európskeho rámca v oblasti udeľovania licencií a v zjednodušení distribúcie digitálnej hudby online pre zákazníkov v celej Európe.V súlade s princípmi dohodnutými počas kola rokovaní bude teraz organizácia SACEM aktívne spolupracovať s čo možno najväčším počtom európskych spoločností na ochranu autorských práv, aby vybudovala spoločný, nevýlučný portál schopný ponúknuť čo možno najširší repertoár služieb online na paneurópskej úrovni.Komisárka Kroes privítala, že v nadväznosti na kolo rokovaní boli prijaté konkrétne kroky na zlepšenie prístupu k hudbe online pre spotrebiteľov. Vzhľadom na princípy dohodnuté členmi kola rokovaní by teraz mal byť možný ďalší postup. Komisia je aj naďalej zaviazaná spolupracovať s trhom, s cieľom priniesť skutočné výhody pre spotrebiteľov. Spoločné vyhlásenie účastníkov kola rokovaní z 19. októbra 2009 o „všeobecných princípoch distribúcie hudby online“ je možné nájsť na:http://ec.europa.eu/competition/sectors/media/joint_statement_1.pdf Spoločné vyhlásenie spoločnosti EMI, PRS for Music, SACEM, STIM a Universal Music Group International o „pracovnej skupine pre vypracovanie spoločného rámca pre informácie o vlastníckych právach“ je možné nájsť na:http://ec.europa.eu/competition/sectors/media/joint_statement_2.pdf Kontext Prvého zasadnutia kola rokovaní o elektronickom obchodovaní (17. septembra 2008 – pozri IP/08/1338) sa zúčastnili spoločnosti EMI Music Publishing, Fiat, eBay, Apple/iTunes, Alcatel-Lucent, LVMH, Which? (britská organizácia spotrebiteľov), SACEM (francúzska organizácia kolektívnej správy pre autorov a skladateľov) a Sir Mick Jagger. Toto zasadnutie sa týkalo tovaru aj služieb online, zatiaľ čo druhé zasadnutie (16. decembra 2008) sa zameriavalo na distribúciu hudby online a bolo vyhradené pre účastníkov kola rokovaní týkajúceho sa tejto oblasti. Rokovania viedli k vypracovaniu správy kola rokovaní o elektronickom obchodovaní týkajúcej sa príležitostí a prekážok v oblasti maloobchodu online. Správa je dostupná na:http://ec.europa.eu/competition/consultations/2009_online_commerce/roundtable_report_en.pdf Správa bola dostupná verejnosti. Súvisiace príspevky sú dostupné na: http://ec.europa.eu/competition/consultations/2009_online_commerce/index.html Tretie zasadnutie (8. septembra 2009) bolo rozšírené o ďalších kľúčových aktérov v hudobnom priemysle online, t. j. Amazon, Nokia, PRS for Music (britská organizácia kolektívnej správy), STIM (švédska organizácia kolektívnej správy), Universal Music Publishing Group a zástupcov európskych spotrebiteľov (BEUC – Európska organizácia spotrebiteľov).