IP/09/1903 Bruselj, 10. decembra 2009 Internetna domena „.eu“ je zdaj na voljo v vseh jezikih EU Od danes naprej lahko evropski državljani, podjetja in organizacije pod domeno .eu registrirajo spletne naslove, ki vsebujejo znake iz vseh 23 uradnih jezikov Evropske unije. To pomeni, da lahko uporabniki uporabljajo na primer imena, zapisana v grški pisavi ali cirilici, kot sta www.διαδίκτυο.eu ali www.роуминг.eu . To omogočajo nova pravila EU, ki jih je Komisija sprejela junija 2009 ( IP/09/1044 ). „Internacionalizirana domenska imena pod domeno .eu, ki je vrhnja evropska domena, so pomemben korak proti resnično globalnemu in hkrati lokalnemu internetu. Številni uporabniki interneta prihajajo iz držav, v katerih večina jezikov ne uporablja latinske pisave z abecedo od „a“ do „z“ in bodo seveda želeli uporabljati svoje pisave,“ je povedala evropska komisarka za informacijsko družbo Viviane Reding. „Uvedba internacionaliziranih domenskih imen pod domeno .eu je še boljša rešitev za potrebe večjezikovne in večkulturne Evrope.“ Internacionalizirana domenska imena (IDN) so internetna domenska imena, ki vsebujejo druge znake, poleg 26 znakov latinske abecede od „a“ do „z“, števk od „0“ do „9“ in simbola „-“. Do danes so lahko uporabniki, ki so registrirali domenska imena pod domeno .eu, uporabljali le ta omejen sklop znakov, zdaj pa se lahko registrirajo številni različni znaki, ki se uporabljajo v različnih uradnih jezikih EU. Komisija se je odločila, da mora evropska vrhnja domena .eu dopuščati uporabo znakov iz vseh uradnih jezikov EU ( IP/09/1044 ). Internacionalizirana domenska imena so način, da se to omogoči. Zdaj bo pod domeno .eu mogoče registrirati imena z znaki, kot so „à“, „ą“, „ä“, „ψ“ ali „д“. Državljani, podjetja in organizacije v EU bodo lahko registrirali domenska imena v nelatinskih pisavah, kar je še zlasti pomembno za jezike, kot sta grščina in bolgarščina. Tudi Španci in Baski bodo lahko registrirali imena z „ñ“, Francozi, Portugalci in Katalonci pa s „ç“. Večjezikovnost je zelo pomemben vidik domene .eu, od kar so se začele registracije leta 2006. Pravni okvir na primer določa, da morata biti registracija domenskih imen .eu in sporočanje odločitev v zvezi z registracijo mogoča v vseh uradnih jezikih Skupnosti. Prav tako določa registracijo domenskih imen v vseh znakih abeced vseh uradnih jezikov. Naslednji ukrepi Od danes naprej bodo imena pod vrhnjo domeno .eu uživala prednosti internacionaliziranih domenskih imen. Na primer, v imenu europa.eu je „.eu“ vrhnja domena, medtem ko je „europa“ ime, registrirano pod to vrhnjo domeno. Komisija si prav tako prizadeva za čimprejšnjo uvedbo različic internacionaliziranega domenskega imena na vrhnji ravni za .eu (npr. „eu“ v grški pisavi ali cirilici). Komisarka Redingova je na forumu o upravljanju interneta, ki je potekal novembra ( IP/09/1717 ), seznanila generalnega direktorja ICANN (organizacije za dodeljevanje spletnih imen in številk) Roda Beckstroma z načrti Komisije. Ko bo ICANN odobril mednarodna domenska imena na vrhnji ravni za .eu, bodo lahko uporabniki iz EU celoten spletni naslov registrirali v svoji pisavi (npr. tako „europa“ kot „.eu“). Ozadje .eu je vrhnja evropska domena, ki jo je uvedla EU, vendar z njo upravlja zasebna neprofitna organizacija EURid . Ta konzorcij belgijskih, čeških, italijanskih, švedskih in slovenskih registrov je začel dejavnosti v zvezi z domeno .eu v letu 2005. Do danes je bilo registriranih več kot 3 milijone domenskih imen .eu ( IP/09/536). Dodatne informacije: MEMO/08/218 Annex Ten largest top level domains by number of registered domain names (as of 30 September 2009) TLD Number of registered domains .com 82 467 859 .de 13 077 091 .cn 12 545 589 .net 12 477 730 .org 7 840 201 .uk 7 826 095 .info 5 282 857 .nl 3 523 290 .eu (*) 2 991 205 .biz 2 370 874 Source: EURid Number of .eu domains by country (as of 30 September 2009) Country Number of .eu domains Austria 76 846 Belgium 91 334 Bulgaria 10 420 Cyprus 52 795 Czech Republic 87 382 Denmark 38 166 Estonia 8 146 Finland 15 389 France 267 678 Germany 922 344 Greece 26 231 Hungary 29 822 Ireland 50 311 Italy 164 049 Latvia 5 599 Lithuania 9 499 Luxembourg 26 929 Malta 3 759 Netherlands 417 892 Poland 163 465 Portugal 11 986 Romania 20 003 Slovakia 19 849 Slovenia 6 605 Spain 71 529 Sweden 75 452 United Kingdom 309 766 Source: EURid Growth of .eu domains 2007-2009 by country of residence of registrants Country Growth of .eu domains 2007-2009* Austria + 17 % Belgium + 9 % Bulgaria + 87 % Cyprus - 42 % Czech Republic + 49 % Denmark - 8 % Estonia + 35 % Finland + 20 % France + 39 % Germany + 7 % Greece + 28 % Hungary + 36 % Ireland + 82 % Italy + 20 % Latvia - 23 % Lithuania + 73 % Luxembourg + 87 % Malta - 81 % Netherlands + 15 % Poland + 60 % Portugal + 9 % Romania + 41% Slovakia + 56 % Slovenia + 44 % Spain + 17 % Sweden - 21 % United Kingdom - 18 % EU + 10 % *from 31.12.2007 to 30.09.2009. Source: EURid