IP/09/195 Bruselj, 30. januarja 2009Ali veste, kaj je na dnevnem redu EU?Evropska komisija je dala na razpolago novo spletno orodje EU Calendar, s katerim se ljudje po vsem svetu lahko seznanijo z dejavnostmi evropskih institucij v bližnji prihodnosti. „EU Calendar novinarjem v državah članicah omogoča dostop do istih informacij, kot jih imajo novinarji v Bruslju. Seveda je koledar dostopen tudi javnosti. Gre za odličen primer lokalizacije,“ je povedala podpredsednica Margot Wallström, pristojna za institucionalne odnose in komunikacijsko strategijo. EU Calendar je spletno orodje, ki naj bi novinarjem in drugim zaposlenim na področju informiranja olajšalo prebijanje skozi goro informacij v zvezi z evropskimi zadevami. Gre za edinstveno vstopno točko za podrobnejše informacije (besedila, povezave in slike) o novi zakonodaji, ukrepih in dogodkih, ki jih pripravljajo oziroma organizirajo evropske institucije. Dostop do vseh informacij omogočajo trije kliki z miško:koledar prihodnjih ukrepov in dogodkov (teden, mesec in četrtletje), kratka predstavitev vsakega dogodka (kraj, datum, kontaktne osebe, povzetek vsebine), slike, video posnetki in/ali posebna spletišča s podrobnejšimi informacijami.EU Calendar si poglejte na: http://europa.eu/eucalendar/