IP/09/536 Brüssel, 3. aprill 2009Tippdomeen .eu – kolm aastat tegevust ja kolm miljonit domeeninimeKolm aastat pärast loomist on interneti tippdomeen .eu jätkuvalt edukas.Euroopa oma tippdomeen hõlmab nüüdseks üle kolme miljoni võrgudomeeni. Isegi finantskriis ei ole suutnud kasvu peatada: .eu domeeninimede arv suurenes 2009. aasta esimeses kvartalis 2% võrra. Meie .eu on kogu maailmas kõvasti kanda kinnitanud ja on populaarsuselt viies riigidomeen. Selle abil on loodud teistest eristuv Euroopa võrguidentiteet, mis aitab inimestel ja ettevõtetel kasutada kõiki Euroopa ühtse turu eeliseid. Oma kohalolu veebis näitavad just .eu abil nii rahvusvahelised firmad, väikesed ja keskmise suurusega ettevõtjad, vabaühendused, mõttekojad kui ka üksikisikud. Ja mitte üksnes nemad. Eelmise kuu alguses astus Rootsi esimese liikmesriigina sümboolse sammu ja võttis ELi eesistujariigiks olemise ajaks, mis algab 1. juulil, ametliku veebisaidina kasutusele .eu: www.se2009.eu. „Ma tervitan Rootsi otsust võtta .eu domeeninimi kasutusele ELi eesistujariigiks olemise ajaks, mis algab 1. juulil. See on vapper samm, mida loodetavasti järgivad ka järgmised eesistujariigid," ütles ELi infoühiskonna ja meedia volinik Viviane Reding. „Oma veebisaidile .eu domeeninime andes näitab eesistujariik selgelt, et eesistumine ei ole üksnes koosolekute juhatamine järgmise kuue kuu jooksul, vaid tähendab Euroopa kui terviku heaks töötamist. See näitab samuti, et täna kolmeaastaseks saanud .eu on saanud loomulikuks valikuks kõigile neile, kes tahavad kanda Euroopa võrguidentiteeti.“ Domeen .eu on tugevdanud oma positsiooni selliste maailma kümne suurima tippdomeeni hulgas nagu .com, .net ja .org. Alates käikulaskmisest kolm aastat tagasi, 7. aprillil 2006 (IP/06/476), on registreeritud .eu domeeninimede hulk iga päevaga kasvades jõudnud käesoleva aasta alguseks kolme miljonini (IP/09/48). Märtsiks 2009 oli registreeritud ligi 3 050 000 .eu domeeni. Enamik .eu domeeninimedest on registreeritud ELi riikides, kus rahvaarv on suurem ja internetti kasutab suurem hulk rahvastikust. Liidripositsioonil jätkab 30%ga Saksamaa, järgnevad Madalmaad (14%), Ühendkuningriik (12%), Prantsusmaa (8%) ja Poola (6%). Taust Domeen .eu alustas tegevust 7. detsembril 2005 ning oli algselt suunatud varem tunnustatud õiguste valdajatele, sealhulgas kaubamärkide omanikele ja riigiasutustele (IP/05/1510). Alates 2006. aasta aprilli algusest võivad .eu-laiendiga domeeninime registreerida kõik ELi elanikud ja organisatsioonid, kelle ametlik asukoht on EL (IP/06/476). Domeeni .eu registrit (kõikide .eu-laiendiga registreeritud domeeninimede andmebaas) haldab sõltumatu mittetulundusühing EURid. Domeeni .eu esimeseks sünnipäevaks oli registreeritud 2,5 miljonit domeeninime (IP/07/483), 2007. aastal lisandus veel 300 000 (IP/08/530) nime. http://ec.europa.eu/information_society/policy/doteu/ 2008. aasta kolmanda kvartali statistika: http://www.eurid.eu/files/Q3_08.pdf Statistikat domeeni .eu kohta on võimalik jooksvalt jälgida: http://www.eurid.eu/en/about/facts-figures/statisticsMEMO/09/9 Annex Ten largest top-level internet domains by number of registered domain names, as of March 2009.com79.439.607.cn13.854.687.de12.652.025.net12.099.536.org7.472.142.uk7.382.123.info5.137.681.nl3.285.095.eu (*)3.049.034.biz2.025.576(*) The number of registrations for .eu is updated daily on EURID website:http://www.eurid.eu/en/about/facts-figures/statistics Number of .eu domain names compared to national top-level domains of EU Member States per 1000 inhabitants (as of January 2009)CountryNo. of .eu domains per 1000 inhabitantsNo. of domain names in national TLD per 1000 inhabitantsCyprus66.1n/aLuxembourg54.986.2Netherlands24.7193.6Ireland13.125.6Germany11.1151.7Belgium8.980.0Austria8.795.7Sweden8.790.2Denmark8.0175.0Czech Republic7.447.9Malta6.4n/aUK6.0118.1Estonia6.047.0Poland4.534.7France3.820.5Slovakia3.231.9Latvia3.228.7Slovenia2.930.8Hungary2.840.4Lithuania2.728.1Finland2.737.0Italy2.727.0Greece2.2n/aSpain1.523.8Bulgaria1.2n/aPortugal1.125.9Romania0.916.4