IP/09/131 Bruxelles, 28 ianuarie 2009O mai bună legiferare – povestea unui succes europeanAnaliza strategică privind O mai bună legiferare în Uniunea Europeană anunțată astăzi de Comisia Europeană arată că o mai bună legiferare reprezintă o componentă esențială a răspunsului Europei la criza economică și financiară. Analiza arată că cetățenii și societățile comerciale, în special întreprinderile mici și mijlocii (IMM), au deja beneficii de pe urma măsurilor simplificate și a reducerii costurilor administrative. Ca urmare a unei simplificări radicale, până în prezent s-a propus eliminarea a 1 300 de acte, reprezentând aproximativ 10% din acquis sau 7 800 de pagini de Jurnal Oficial. Măsurile de reducere a sarcinii administrative prezentate deja sau prevăzute reprezintă economii care depășesc 30 de miliarde EUR. Doar în ce privește TVA-ul, propunerea anunțată astăzi generează economii de 18 miliarde EUR. Inițiativele Comisiei privind sarcinile administrative au inspirat cele mai multe state membre, iar 21 dintre acestea au pus în practică la nivel național programe naționale ambițioase de reducere a sarcinilor administrative. În final, Comisia va continua să îmbunătățească calitatea tuturor noilor acte legislative pe care le emite prin creșterea calității evaluărilor de impact pe care le elaborează. Aceasta se va realiza prin întărirea verificării subsidiarității, îmbunătățirea procesului de consultare a părților interesate și prin evaluarea mai amănunțită a impactelor asupra, de exemplu, IMM-urilor, sarcinilor administrative, drepturilor fundamentale, consumatorilor și regiunilor. José Manuel Barroso, președintele Comisiei Europene, a declarat: „Reducerea sarcinii administrative propusă de Comisie este o componentă esențială a inițiativei de redresare a Europei. Vremurile sunt în schimbare. Procesul de legiferare trebuie să fie unul dinamic și nu static. El trebuie să fie adaptat la noi situații și la noi necesități. Prin îmbunătățirea procesului de consultare a părților interesate, prin elaborarea unor evaluări de impact ameliorate și prin reducerea sarcinilor administrative putem face ca procesul de legiferare la nivel european să fie mai tot mai eficace și mai ușor de aplicat. Comisia acționează deja în acest sens. Sper ca în lunile care urmează statele membre și Parlamentul European să impulsioneze eforturile noastre și să acționeze și ele în acest sens”.Vicepreședintele Günter Verheugen a afirmat: „La patru ani de la lansare, strategia pentru o mai bună legiferare este un succes. Am obținut deja rezultate impresionante și suntem hotărâți să mergem mult mai departe până la sfârșitul acestui an. Legiferarea mai bună – legiferare acolo unde este necesar, dar cu menținerea sarcinilor asupra întreprinderilor și a cetățenilor la un nivel minim necesar – trebuie să rămână o componentă esențială a răspunsului nostru la dificultățile economice actuale.” Simplificarea radicală a legislației UE a continuat în 2008 Prin simplificarea și codificarea legislației, actuala Comisie a întreprins acțiuni care, după obținerea acordului Consiliului și Parlamentului, vor reduce acquis-ul legislației UE cu aproape 10% – aproximativ 1 300 de acte legislative și 7 800 de pagini de Jurnal Oficial. Totuși, simplificarea poate fi și mai amplă, astfel încât în 2009 Comisia va examina 33 de inițiative în domeniu. În urma unei acțiuni de revizuire a legislației UE, un număr de 81 de acțiuni suplimentare ar putea fi incluse în activitățile viitoare de simplificare. Prin urmare, viitoarea Comisie ar trebui să poată duce la bun sfârșit procesul de simplificare. Pentru mai multe informații, a se vedea MEMO/09/31 Reducerea sarcinii administrative se desfășoară cu viteză maximă De la prezentarea de către Comisia Europeană a propunerii de reducere a sarcinilor administrative care revin întreprinderilor din UE cu 25% până în 2012 și de a implica și statele membre, numărul celor care au stabilit obiective naționale similare de reducere a crescut semnificativ de la 7 (2006), la 14 (2007) și apoi la 21 (2008). În 2007 și 2008 Comisia a inițiat 21 de acțiuni rapide (AR) reprezentând economii pentru întreprinderile din UE estimate la 2,3 miliarde EUR. În plus, s-au pus bazele pentru a permite Comisiei să elaboreze propuneri care să genereze reduceri de cost la scară mare. Astăzi, Comisia a adoptat o propunere de revizuire ambițioasă a directivei privind TVA-ul, pentru a îndepărta barierele din calea facturării electronice. Potențialul de reducere anuală pe termen mediu ar putea ajunge până la 18 miliarde EUR. În cazul dreptului societăților comerciale, Comisia plănuiește să propună ca statele membre să poată exclude micro-întreprinderile din domeniul de aplicare a directivelor UE privind contabilitatea, ceea ce ar genera economii suplimentare de 7 miliarde EUR. Principiul „a gândi mai întâi la scară mică” se aplică pe deplin acestor directive pentru a adapta sistemul nevoilor IMM-urilor. Pentru mai multe informații, a se vedea MEMO/09/30Mai multe informații (Secretariat General) Mai multe informații (DG Întreprinderi și Industrie) Pentru mai multe informații privind facturarea electronică, a se vedea IP/09/132