IP/09/ 1238 2009 m. rugpjūčio 18 d., Briuselis ES investuoja dar 18 mln. EUR į itin spartų ateities judriojo ryšio internetą Nuo 2010 m. sausio 1 d. ES investuos 18 mln. EUR į mokslinius tyrimus, kuriais bus grindžiami naujos kartos 4G judriojo ryšio tinklai. Europos Komisija neseniai nusprendė pradėti finansuoti ilgalaikės raidos (angl. Long Term Evolution, LTE) pažangiosios technologijos, kurią taikant bus galima pasiekti net šimtą kartų didesnę nei dabartinių 3G tinklų judriojo interneto spartą, mokslinius tyrimus. Tai, kad kurdamos naujos kartos judriojo ryšio tinklus įmonės daugiausia renkasi LTE, lemia ir nuo 2004 m. skiriamas gana didelis ES mokslinių tyrimų finansavimas. Prieš 25 metus GSM standartas Europoje tapo šiuolaikinės judriojo ryšio telefonijos pagrindu. Dėl Europos bendrų mokslinių tyrimų ir tvirtos ES bendrosios rinkos GSM standartas šiandien naudojamas 80 % pasaulio judriojo ryšio tinklų. Tikimasi, kad LTE bus diegiama taip pat sėkmingai, nes dėl ES finansuojamų mokslinių tyrimų europiečiai galės vis intensyviau naudotis šia pažangiausia technologija kasdieniame gyvenime. „ Kaip pastaraisiais dešimtmečiais dėl GSM standarto, taip ir dėl LTE technologijų pasaulinės judriojo ryšio paslaugų ir prietaisų kūrimo ir tobulinimo kryptys ir toliau bus nustatomos remiantis Europos mokslinių tyrimų praktine patirtimi , – sakė už telekomunikacijas ir žiniasklaidą atsakinga ES Komisijos narė Viviane Reding. – Įdiegus LTE technologijas, mobilieji telefonai taps galingais judriojo ryšio kompiuteriais. Milijonai naujų vartotojų bet kurioje vietoje įsijungę savo nešiojamuosius prietaisus galės naudotis itin sparčiu interneto ryšiu. Tai atvers milžiniškas galimybės ir sudarys puikias sąlygas skaitmeninei ekonomikai augti.“ Ilgalaikės raidos (LTE) technologija – tai naujausia belaidžio ryšio technologija, kurią taikant galima užtikrinti iki 100 megabitų per sekundę interneto spartą – dešimteriopai didesnę nei 3G judriojo ryšio tinklų. Europoje šią technologiją jau išbando Ispanijos, Jungtinės Karalystės, Norvegijos, Suomijos, Švedijos ir Vokietijos judriojo ryšio operatoriai ir numatoma, kad Švedijoje ir Norvegijoje ji bus pateikta rinkai 2010 m. pirmoje pusėje. 2004–2007 m. LTE tobulinimo ir standartizavimo moksliniams tyrimams (projektams WINNER I ir II, kuriuos vykdė 41 pirmaujančios Europos bendrovės ir universiteto konsorciumas) ES skyrė 25 mln. EUR paramą. Taip sukurta pirmoji LTE grindžiamos tinklo infrastruktūros koncepcija. Praeitą mėnesį Europos Komisija nusprendė investuoti dar 18 mln. EUR į patobulintos LTE versijos, pažangiosios LTE , mokslinius tyrimus. Rugsėjį Komisija pradės derybas dėl išsamesnių sąlygų su projektus vykdančiais konsorciumais, įskaitant pagrindinį atstovą ARTIST4G, kurio veikla grindžiama projektų WINNER rezultatais ir kurio nariai yra Ispanijos, Italijos, Jungtinės Karalystės, Lenkijos, Nyderlandų, Prancūzijos, Suomijos, Švedijos ir Vokietijos 4G sektoriaus įmonės ir mokslininkai. Numatoma, kad naujieji projektai bus pradėti vykdyti 2010 m. sausį. Europos Komisija mano, kad įdiegus LTE ir pažangiąją LTE technologiją atsivers didelių galimybių: LTE užtikrins didesnį tinklo operatorių pajėgumą – jie galės teikti spartesnio judriojo plačiajuosčio ryšio paslaugas daugiau vartotojų mažesne kaina ir taip iš pagrindų pakeisti Europos judriojo ryšio telekomunikacijų rinką. Įdiegus pažangiąją LTE technologiją, judriojo plačiajuosčio ryšio sparta padidės iki 1 gigabito (tūkstančio megabitų) per sekundę, todėl vartotojai galės naudotis visais sudėtingų tinklo paslaugų, tokių kaip aukštos kokybės televizija arba užsakomosios vaizdo paslaugos, privalumais. Taikant LTE technologiją, radijo dažnių spektru naudojamasi veiksmingiau, todėl judriojo ryšio tinklai gauna naudos iš „skaitmeninio dividendo“ ir jiems gali būti naudojami dažniai, likę analoginę televiziją pakeitus skaitmenine ( IP/09/1112 ). Signalai sklis toliau nei naudojant dabartinę GSM technologiją, todėl tai pačiai tinklo aprėpčiai pasiekti reikės mažiau antenų ir taip bus saugomas Europos kraštovaizdis ir taupoma energija. Įdiegus LTE technologiją, judriuoju plačiajuosčiu ryšiu būtų galima naudotis rečiau gyvenamose vietovėse, be to, ji padėtų sumažinti kaimo ir miesto sričių „skaitmeninį atotrūkį“. 2008 m. pabaigoje 23 % ES kaimo gyventojų vis dar negalėjo naudotis DSL interneto ryšiu ( IP/09/1221 ). Pirmaujantys pasaulio judriojo ryšio operatoriai ir įrangos gamintojai – „Orange“, „TeliaSonera“, „T-Mobile“, AT&T, „NTT-DoCoMo“, „Verizon“, „Alcatel-Lucent“, „Ericsson“, „Huawei“, „Nokia Siemens Networks“ ir kt. – jau apsisprendė naudoti LTE standartą. Rinkos analitikai numato, kad iki 2013 m. viso pasaulio operatoriai į LTE įrangą investuos beveik 6 mlrd. EUR (8,6 mlrd. USD). Pagrindiniai faktai GSM standartas pasaulyje sėkmingai taikomas dėl glaudaus Europos pramonės atstovų, mokslininkų ir reguliuotojų bendradarbiavimo. XX a. devintajame dešimtmetyje GSM standartizavimas skatintas pagal Europos bendradarbiavimo mokslo ir technologijų srityje priemonę, kurios pavyzdžiu vėliau parengtos dabartinės ES mokslinių tyrimų programos. Europos Komisija patvirtino GSM projektą ir 1987 m. Europos valstybės pritarė Komisijos pasiūlymui 900 MHz dažnių juostą skirti GSM paslaugoms teikti ir taip sudarė sąlygas Europoje sparčiai diegti GSM technologiją. 2009 m. liepą ES valstybės narės, sekdamos Europos Parlamento pavyzdžiu, pritarė Komisijos pasiūlymui atnaujinti 1987 m. GSM direktyvą ir leido 900 MHz dažnių juostą naudoti kitoms technologijoms, įskaitant LTE ( IP/09/1192 ). 2007–2013 m. į ateities tinklų mokslinius tyrimus ES iš viso investuos daugiau kaip 700 mln. EUR, iš kurių pusė bus skirta belaidžio ryšio technologijoms, kuriomis prisidedama prie 4G ir dar pažangesnių tinklų plėtojimo. ES ateities tinklų ir LTE moksliniai tyrimai http://cordis.europa.eu/fp7/ict/future-networks/ . ES finansuojamas projektas „Wireless World Initiative New Radio“ (WINNER) http://www.ist-winner.org . Annex LTE compared to previous mobile internet technologies Faster mobile broadband: Peak download speeds, in megabits per second Better user experience: Time it takes data to travel from user to main server and back, in milliseconds Figures and graphics available in PDF and WORD PROCESSED Figures and graphics available in PDF and WORD PROCESSED Operator commitments to LTE Country Operator Anticipated LTE service launch France Orange 2011-12 Germany T-Mobile 2011 Ireland Hutchison 3 2011 Italy Telecom Italia Not known Spain Telefonica O2 2011 Sweden TeliaSonera 2010 Sweden Tele2 Sweden 2010 Sweden Telenor Sweden 2010 Various Vodafone Not known Australia Telstra Not known Canada Telus 2010 Canada Bell Canada 2010 Canada Rogers Wireless 2010-11 China China Mobile 2011 China China Telecom 2011-12 Hong Kong SmarTone-Vodafone Not known Hong Kong HK CSL Ltd Not known Hong Kong PCCW Not known Japan NTT DoCoMo 2010 Japan KDDI 2010 New Zealand Telecom NZ 2011-12 Norway TeliaSonera 2010 Philippines Piltel Not known South Korea SK Telecom Not known South Korea KTF Not known USA Verizon 2010 USA MetroPCS 2010 USA CenturyTel 2010 USA Aircell 2011 USA Cox 2011 USA AT&T Mobility 2011 Source: Global mobile Suppliers Association, April 2009. LTE Long Term Evolution (LTE) is the next step from current mobile technologies, such as 3G/WCDMA & HSPA. This new radio access technology will be optimized to deliver very fast data speeds of up to 100Mb/s when downloading and 50Mb/s for uploading. Designed to be backwards-compatible with GSM and HSPA, LTE incorporates Multiple In Multiple Out (MIMO) in combination with Orthogonal Frequency Division Multiple Access (OFDMA) in the downlink and Single Carrier FDMA in the uplink to provide high levels of spectral efficiency and end user data rates exceeding 100 Mb/s, coupled with major improvements in capacity and reductions in latency. LTE will support channel bandwidths from 1.25 MHz to 20 MHz and both FDD and TDD operation. LTE-Advanced LTE-Advanced extends the technological principles behind LTE into a further step change in data rates. Incorporating higher order MIMO (4x4 and beyond) and allowing multiple carriers to be bonded together into a single stream, target peak data rates of 1Gbps have been set. LTE-Advanced also intends to use a number of further innovations including the ability to use non-contiguous frequency ranges, with the intent that this will alleviate frequency range issues in an increasingly crowded spectrum, self back-hauling base station and full incorporation of Femto cells using Self-Organising Network techniques. LTE-Advanced will be 3GPP ’s technology as a candidate for the ITU-R IMT-Advanced process, which is intended to identify ‘4G’ technologies.