IP/09/552 Brüssel, 8. aprill 2009Komisjon võitleb hilinenud maksete vastuVaatamata viimastel aastatel tehtud edusammudele esineb ELis jätkuvalt maksete hilinemist ettevõtjatevahelistes või ettevõtjate ja ametiasutuste vahelistes äritehingutes. See aga takistab ettevõtjate arengut ja võib endaga kaasa tuua isegi muidu elujõuliste ettevõtjate pankroti, eriti juhul kui tegemist on väikese või keskmise suurusega ettevõtjaga (VKE). Kahjuks ei ole ametiasutuste maksekultuur sugugi alati kiiduväärt. Praegust majanduskriisi arvestades on mitu liikmesriiki hakanud seega selle probleemiga tegelema riiklikul tasandil. Vastavalt Euroopa väikeettevõtlusalgatuses „Small Business Act” võetud kohustusele esitab komisjon täna uue poliitilise lähenemisviisi hilinenud maksete probleemi lahendamiseks ja teeb ettepaneku muuta märkimisväärselt 2000. aasta hilinenud maksmist käsitlevat direktiivi. Komisjoni arvates peaksid ametiasutused andma head eeskuju ja üldjuhul tasuma oma arved 30 päeva jooksul. Ühtlasi võtab komisjon endale kohustuse tasuda ise kaupade ja teenuste eest kiiremini, et pidada täielikult kinni kehtivatest tähtaegadest ja paljudel juhtudel isegi maksta arved enne tähtaja saabumist. Euroopa Komisjoni asepresident, ettevõtluse ja tööstuse volinik Günter Verheugen ütles: „Ametiasutuste hilinenult tasutud maksetele ei tohiks enam läbi sõrmede vaadata. Tänase ettepanekuga antakse oluline tõuge majanduskriisist väljumisele, aidates vältida tulevasi pankrotte ja toetades ettevõtjate rahavooge, et tugevdada pikas perspektiivis Euroopa ettevõtjate konkurentsivõimet.” Kavandatud muudatused peegeldavad õigeaegsete maksete olulisust ettevõtjate ja eriti VKEde seisukohast.Üldjuhul peaksid ametiasutused maksma oma arved 30 päeva jooksul. Vastasel juhul peavad nad maksma viivist, hüvitama tagasinõudmiskulud ja maksma viivituse esimesest päevast alates kindlamääralist hüvitist, mis on 5 % võlgnetavast summast. Nõuetekohaselt põhjendatud juhtudel võib maksetähtaega pikendada. Ettevõtjatevahelistes suhetes austatakse lepinguvabadust, kuid hilinenud maksete puhul on ettevõtjatel õigus nõuda võlgnetavalt summalt viivist ja tagasinõudmiskulude hüvitamist.Karmistatakse eeskirju seoses väga ebaõiglaste lepingutega.Ettepaneku eesmärk on parandada Euroopa ettevõtjate rahavooge, mis on eriti oluline majanduskriisi arvestades. Eesmärk on ka soodustada siseturu tõrgeteta toimimist vastavate piiriüleseid äritehinguid takistavate asjaolude kõrvaldamise kaudu. Selle saavutamiseks pakutakse võlausaldajatele meetmeid, mis võimaldavad neil oma õigusi täielikult ja tulemuslikult kasutada, kui neile maksmisega hilinetakse, ja survestada ametiasutusi meetmetega, mis sunniksid neid hoiduma maksetega viivitamisest. Lisateave: http://ec.europa.eu/enterprise/regulation/late_payments/index.htm Small Business Act