IP/09/512 V Bruseli, 31. marca 2009Výzvy na predkladanie návrhov v rámci TEN-T 2009: takmer 1 miliarda EUR na financovanie transeurópskej dopravnej sieteEurópska komisia dnes zverejnila výzvy na predkladanie návrhov v rámci TEN-T 2009 a uvoľnila takmer 1 miliardu EUR na financovanie projektov v oblasti európskej dopravnej infraštruktúry. Tohtoročné výzvy na predkladanie návrhov obsahujú výzvu v hodnote 500 miliónov EUR v rámci plánu Komisie na hospodársku obnovu Európy určenú na okamžitú podporu európskeho hospodárstva zrýchlením investícií do infraštruktúry. Okrem toho budú poskytnuté ďalšie možnosti financovania na základe ročného a viacročného programu TEN-T, ktorých priority v rámci tejto výzvy zahŕňajú námorné diaľnice, inteligentné dopravné systémy v cestnej doprave a európsky systém riadenia železničnej dopravy (ERTMS). Výkonná agentúra pre transeurópsku dopravnú sieť (TEN-T EA), ktorá riadi technickú a finančnú realizáciu programu TEN-T, zodpovedá za riadenie výziev na predkladanie návrhov a hodnotenie návrhov projektov predložených v mene svojej „materskej“ inštitúcie, GR pre energetiku a dopravu.Podpredseda Komisie Antonio Tajani, ktorý zodpovedá za dopravu, uviedol: „Som presvedčený, že stimulácia hospodárskeho dopytu prostredníctvom ambiciózneho programu v oblasti európskej infraštruktúry je jednou z najkonkrétnejších a najefektívnejších reakcií na hospodársku krízu v súčasnosti. Týmto programom je TEN-T a jeho realizácia zabezpečí pracovné miesta pre mnohých Európanov pracujúcich v dôležitých odvetviach, akým je napr. stavebníctvo, ktoré je a bolo významným zamestnávateľom a prispievateľom k HDP. Z tohto dôvodu rozhodla Komisia v rámci plánu európskej hospodárskej obnovy, že poskytne 500 miliónov EUR ako súčasť tohtoročného financovania programu TEN-T.“Tohtoročné výzvy na predkladanie návrhov, ktoré boli zverejnené, sa týkajú troch samostatných programov: 1. 500 miliónov EUR finančných prostriedkov na TEN-T bolo poskytnutých v rámci plánu európskej hospodárskej obnovy ako reakcia na hospodársku a finančnú krízu v Európe. Tento program ad hoc, ktorý bol prijatý v tomto roku, podporuje činnosti, ktoré sa môžu začať v roku 2009 alebo 2010 a byť vo veľkej miere zrealizované v priebehu tohto dvojročného obdobia. 2. Cieľom viacročného pracovného programu je financovať najdôležitejšie priority siete TEN-T. Tohtoročná výzva sa zameriava na tieto tri oblasti:námorné diaľnice (prioritný projekt TEN-T č. 21), ktoré predstavujú realizovateľnú alternatívu preťažených ciest tým, že dôjde k presunu nákladnej dopravy na morské trasy: maximálne 30 miliónov EUR európsky systém riadenia železničnej dopravy (ERTMS), ktorým sa harmonizujú európske systémy signalizácie v železničnej doprave: maximálne 240 miliónov EUR inteligentné dopravné systémy v cestnej doprave využívajúce integráciu informácií a komunikačných technológií na zvýšenie efektívnosti a bezpečnosti cestnej dopravy: maximálne 100 miliónov EUR3. Flexibilný ročný pracovný program (140 miliónov EUR) dopĺňa úsilie v rámci viacročného pracovného programu. Zahŕňa sumu 60 miliónov EUR určenú na nástroj na poskytovanie záruk za úvery, ktorá predstavuje ročný príspevok Komisie. Táto suma bude poskytnutá Európskej investičnej banke (EIB). Potenciálni žiadatelia sú vyzývaní, aby predkladali návrhy do 15. mája 2009, ktoré sa budú hodnotiť z hľadiska ich oprávnenosti týkajúcej sa priorít a politických cieľov TENT-T, vyspelosti, vplyvu, najmä na životné prostredie, a kvality z pohľadu úplnosti, jasnosti, primeranosti a súdržnosti. TEN-T EA plánuje usporiadať 22. apríla 2009 v Bruseli „informačný deň“, v rámci ktorého bude poskytnutých viac informácií o uvedených výzvach na predkladanie ponúk a procese ich hodnotenia. Ďalšie informácie nájdete na http://ec.europa.eu/tentea alebo kontaktujte TENT-AGENCY@ec.europa.eu